പാരിപ്പള്ളി ഐ . ഒ . സി പ്ലാന്റിൽ ട്രക്ക് ഡ്രൈവർമാരുടെ സമരം . സമരത്തെത്തുടർന്ന് പ്ലാന്റിൽ നിന്നുള്ള പാചകവാതക വിതരണം നിലച്ചു സി , ബി . എം . എസ് യൂണിയനുകൾ സംയുക്തമായാണ് സമരം . വർഷങ്ങളായി ജോലി നോക്കുന്ന ഡ്രൈവർമാരെ രാഷ്ട്രീയ സമ്മർദത്തെത്തുടർന്ന് പിരിച്ചുവിടാൻ നീക്കമുണ്ടെന്നും ഇവർ ആരോപിക്കുന്നു . കൊല്ലം , തിരുവനന്തപുരം , പത്തനംതിട്ട , ആലപ്പുഴ ജില്ലകളിലേക്ക് ഇവിടെ നിന്നാണ് പാചകവാതകം വിതരണം ചെയ്യുന്നത് . ദിവസം 100 മുതൽ 120 വരെ ട്രക്കുകളാണ് പ്ലാന്റിൽ നിന്ന് ഈ ജില്ലകളിലേക്ക് പോകുന്നത് . പണിമുടക്ക് നീണ്ടാൽ തെക്കൻ കേരളത്തിൽ പാചകവാതക വിതരണം പ്രതിസന്ധിയിലാകും . പാചകവാതക വിതരണക്കാരാണ് ഡ്രൈവർമാരെ നിയമിക്കുന്നതെന്നും ഇന്ത്യൻ ഓയിൽ കോർപ്പറേഷന് ഇക്കാര്യത്തിൽ നിയന്ത്രണമില്ലെന്നുമാണ് ഐ . ഒ . സി അധികൃതരുടെ വിശദീകരണം .


ബോളിവുഡ് താരം സണ്ണിലിയോൺ തെന്നിന്ത്യയിലേക്ക് എത്തുന്ന ആവേശത്തിലാണ് ആരാധകർ . എന്നാൽ താരം തെന്നിന്ത്യയിലേക്കെത്താൻ ആവശ്യപ്പെട്ട പ്രതിഫലം കേട്ട് ഞെട്ടിയിരിക്കുകയാണ് സിനിമയുടെ അണിയറ പ്രവർത്തകർ . ബാഹുബലി പരമ്പരയിലെ ചിത്രങ്ങൾക്കായി അനുഷ്ക ഷെട്ടി വാങ്ങിയ പ്രതിഫലത്തേക്കാൾ കൂടുതലാണ് സണ്ണി ചോദിച്ചിരിക്കുന്നതെന്നാണ് അഭ്യൂഹങ്ങൾ . 3 . 25 കോടിയാണ് സണ്ണിലിയോൺ ചോദിച്ചിരിക്കുന്ന പ്രതിഫലം . ബാഹുബലിയിൽ അനുഷ്കയ്ക്ക് 2.5 കോടിയായിരുന്നു പ്രതിഫലം . സണ്ണിയുടെ ഡിമാൻഡിൽ അണിയറ പ്രവർത്തകർ ഞെട്ടിയെങ്കിലും താരം ആവശ്യപ്പെട്ട തുക നൽകാമെന്ന തീരുമാനത്തിലാണ് നിർമാതാക്കൾ . തെന്നിന്ത്യയിൽ വലിയ ആരാധകരാണ് സണ്ണിലിയോണിനുള്ളത് . 18 ാം നൂറ്റാണ്ടിൽ ജീവിച്ചിരുന്ന രാജകുമാരിയുടെ ജീവിതത്തെ ആസ്പദമാക്കിയാണ് സണ്ണിയുടെ സിനിമ ഒരുങ്ങുന്നത് . ഇതിനായി പരിശീലനത്തിനാണന്നാണ് റിപ്പോർട്ടുകൾ വരുന്നത് .


കൊച്ചുണ്ണിയിലെ മോഹൻലാലിൻറെ ഇത്തിക്കരപക്കി ലുക്ക് ഏറെ ശ്രദ്ധ നേടുകയാണ് . എന്നാൽ ഈ വേഷം ഏറെ പാശ്ചത്യമാണെന്നാണ് ഒരു ഭാഗത്തു നിന്നുള്ള വിമർശനം . ഗ്രീക്ക് യോദ്ധാക്കളുടെ വേഷമാണ് ഇതെന്നാണ് പൊതുവിൽ ഉയർന്ന വിമർശനം . പോർച്ചുഗീസ് , ആധുനിക വേഷങ്ങളോട് സാമ്യം പുലർത്തുന്ന ഈ വസ്ത്രധാരണം യാതൊരു യുക്തിയും ഇല്ലാത്തതാണ് എന്നായിരുന്നു വിമർശനം . എന്നാൽ ഇപ്പോഴിതാ വിമർശകരുടെ വായടപ്പിക്കുന്ന മറുപടിയുമായി ഇന്ദ്രപ്രസ്ഥമെന്ന സൂപ്പർഹിറ്റ് ചിത്രത്തിൻറെ തിരക്കഥാകൃത്ത് റോബിൻ തിരുമല . തന്റെ ഫെയ്സ്ബുക് പേജിലൂടെയാണ് അദ്ദേഹം ഇക്കാര്യം വ്യക്തമാക്കിയത് . ‘ഇത്തിക്കരപക്കി 1800കളുടെ പകുതിയോടെ പോർച്ചുഗീസുകാരെ അനുകരിച്ചുള്ള വേഷം ധരിക്കാറുണ്ടെന്ന് മൂർക്കോത്ത് കുമാരൻറെ ആദ്യകാലകഥകളിൽ പറഞ്ഞിട്ടുള്ളതായി ഒരു അധ്യാപക സുഹൃത്ത് പറഞ്ഞിരുന്നു . അങ്ങനെയെങ്കിൽ ഈ വേഷം കൃത്യമാണ് . 1800 കളുടെ അവസാനം ജീവിച്ചിരുന്ന മൂർക്കോത്ത് കുമാരൻ ഒരു താഴ്ന്ന ജാതിക്കാരനായിരുന്നിട്ട് കൂടി കോട്ടും സ്യൂട്ടുമാണ് ധരിച്ചിരുന്നത് . അന്നത്തെ കാലത്ത് താഴ്ന്ന ജാതർക്ക് ഇതൊന്നുമില്ലെന്ന് പ്രചാരണമുണ്ടല്ലോ . അപ്പോൾ മലയാളികൾ ഇത്തരം വേഷങ്ങളൊന്നും ധരിച്ചിട്ടില്ലെന്ന് പറയുന്നത് അസംബന്ധമാണ് . അന്ന് പലരും ഫ്രഞ്ച് , ബ്രിട്ടീഷ് , പോർച്ചുഗീസ് സ്വാധീനം കേരളത്തിന്റെ മേൽത്തട്ടുകളിലുണ്ടായിരുന്നു . ’ ചിത്രത്തിൽ കായംകുളം കൊച്ചുണ്ണിയായി എത്തുന്നത് നിവിൻ പോളിയാണ് . ബോബി – സഞ്ജയ് ആണ് തിരക്കഥ രചിച്ചിരിക്കുന്നത് . ആദ്യമായാണ് മോഹൻ ലാലും നിവിൻ പോളിയും തിരശ്ശീലയിൽ ഒന്നിക്കുന്നത് .


അക്ഷയതൃതീയ ദിനത്തിൽ സംസ്ഥാനത്ത് റെക്കോഡ് സ്വർണ്ണ വിൽപ്പന . അക്ഷയ തൃതീയ സ്പെഷ്യൽ ഡിസൈനും വിലക്കിഴിവും നൽകി ജ്വല്ലറികൾ ഉപഭോക്താക്കളുടെ ശ്രദ്ധയാകർഷിച്ചു . കഴിഞ്ഞ തവണ അക്ഷയ ത്രതീയ നാളിൽ സംസ്ഥാനത്ത് 500 കോടിയിലേറെ രൂപയുടെ സ്വർണ്ണ വിൽപ്പനയാണ് നടന്നത് . ഈ വർഷം വിൽപ്പന മുൻവർഷത്തേക്കാൾ കൂടുതലാണെന്നാണ് കണക്ക് . സ്വർണ്ണ വിലവർദ്ധന കച്ചവടത്തെ കാര്യമായി ബാധിച്ചില്ല . മിക്ക ജ്വല്ലറികളിലും രാവിലെ മുതൽ വലിയ തിരക്ക് അനുഭവപ്പെട്ടു . പലരും ഉപഭോക്താക്കൾക്കായി ബുക്കിങ്ങ് സൌകര്യവും ഏർപ്പെടുത്തിയിരുന്നു . അക്ഷയതൃതീയ ലക്ഷ്യമിട്ട് ജ്വല്ലറികളെല്ലാം തന്നെ പുതിയ ഡിസൈനുകളും വിപണിയിലെത്തിച്ചിരുന്നു . സ്വർണ്ണനാണയങ്ങൾ , വജ്രമോതിരങ്ങൾ പെൻഡൻറുകൾ , ലൈറ്റ് വെയ്റ്റ് ആഭരണങ്ങൾ എന്നിവയാണ് ഇത്തവണത്തെ അക്ഷയതൃതീയ സ്പെഷ്യൽ ശേഖരം .


ബാലാജി മോഹൻ സംവിധാനം ചെയ്യുന്ന ധനുഷ് ചിത്രം മാരി 2ൻറെ ട്രെയ്ലർ പുറത്തെത്തി . ടൈറ്റിൽ റോളിലെത്തുന്ന ധനുഷിനൊപ്പം പ്രതിനായകനായി ടൊവീനോ എത്തുന്ന ചിത്രവുമാണ് മാരി 2 . നേരത്തേ ചിത്രത്തിലെ ടൊവീനോയുടെ ഗെറ്റപ്പ് പ്രേക്ഷകശ്രദ്ധ നേടിയിരുന്നു . പുറത്തത്തിയിരിക്കുന്ന 2.17 മിനിറ്റ് ദൈർഘ്യമുള്ള ട്രെയ്ലറിൽ ധനുഷിനും ടൊവീനോയ്ക്കുമൊപ്പം മറ്റൊരു പ്രധാന കഥാപാത്രത്തെ അവതരിപ്പിക്കുന്ന സായ് പല്ലവിയുമുണ്ട് . 2015ൽ പുറത്തിറങ്ങിയ ' മാരി ' യുടെ രണ്ടാംഭാഗമാണ് ' മാരി 2 ' . വണ്ടർബാർ ഫിലിംസിന്റെ ബാനറിൽ ധനുഷ് തന്നെയാണ് നിർമ്മാണം . വരലക്ഷ്മി ശരത്കുമാറും കഥാപാത്രത്തെ അവതരിപ്പിക്കുന്നുണ്ട് . യുവാൻ ശങ്കർ രാജയാണ് സംഗീതം . ഡിസംബർ 21ന് തീയേറ്ററുകളിൽ എത്തും .


ക്യാൻസറിനെ നശിപ്പിക്കാൻ ഇറിഡിയത്തിന് കഴിയുമെന്ന് പഠനങ്ങൾ . 66 ദശലക്ഷം മുൻപ് ഭൂമിയിലെ ദിനോസറുകളുടെ വംശനാശത്തിന് ഇടയാക്കിയ ഭൂമിയിൽ പതിച്ച ഉൽക്കയുടെ പ്രധാന ഘടകം ഇറീഡിയയമായിരുന്നു . ഇപ്പോൾ ക്യാൻസർ കോശങ്ങളെ നശിപ്പിക്കാൻ ഇറീഡിയം നല്ലതാണെന്നാണ് കണ്ടെത്തൽ . ചൈനീസ് - യുകെ ഗവേഷകരുടെ സംയുക്ത പഠനമാണ് ഇത് വെളിവാക്കുന്നത് . യൂണിവേഴ്സിറ്റി ഓഫ് വാർവിക്കിലാണ് ഈ പഠനം നടന്നത് . ഒരു പ്രത്യേക ഓക്സിജൻ പതിപ്പിൻറെ കൂടെ ഇറീഡിയം പ്രവർത്തിക്കുമ്പോൾ ക്യാൻസർ കോശത്തെ നശിപ്പിക്കും എന്നാണ് റിപ്പോർട്ട് . ഗവേഷകർ ഒരു ഒരു ഓർഗാനിക്ക് ഇറീഡിയം കോംപോണ്ട് ഉപയോഗിച്ച് ശ്വസകോശത്തിലെ ക്യാൻസർ സെല്ലുകളെ നശിപ്പിച്ചതായും പഠനം പറയുന്നു . അതേ സമയം ഈ കോംപോണ്ട് ക്യാൻസർ ബാധിക്കാത്ത സെല്ലുകളെ നശിപ്പിക്കുന്നില്ലെന്നും കണ്ടെത്തിയിട്ടുണ്ട് . ക്യാൻസറിനെതിരായ പോരാട്ടത്തിൽ ഒരു കുതിച്ചുചാട്ടമാണ് ഈ കണ്ടുപിടുത്തം എന്നാണ് പഠന സംഘത്തിലെ അംഗം കോക്ക്സോൺ ചീയൂ പറയുന്നു .


രാജ്യത്ത് മൊബൈൽ ഫോൺ ഉപയോഗിച്ചുള്ള സാമ്പത്തിക തട്ടിപ്പുകൾ വ്യാപകമാവുന്ന സാഹചര്യത്തിൽ കേന്ദ്ര ആഭ്യന്തര മന്ത്രാലയം മുന്നറിയിപ്പ് പുറപ്പെടുവിച്ചു . ഡെബിറ്റ് / ക്രെഡിറ്റ് കാർഡുകൾ , ഇ–വാലറ്റുകൾ എന്നിവയിലെ വിവരങ്ങൾ അനധികൃതമായി കൈക്കലാക്കി നടത്തുന്ന തട്ടിപ്പുകളുടെ എണ്ണത്തിൽ ക്രമാതീതമായ വർദ്ധനവുണ്ടാകുന്നു . 50 , 000 രൂപയിൽ താഴെയാണ് മിക്ക ആളുകൾക്കും ഇങ്ങനെ നഷ്ടമാകുന്നതെന്ന വിവരവും ആഭ്യന്തര മന്ത്രാലയം നൽകുന്നു . പല മാർഗ്ഗങ്ങളിലൂടെയാണ് തട്ടിപ്പുകൾ നടക്കുന്നത് . പലപ്പോഴും ഉപഭോക്താക്കളെ തന്നെ തെറ്റിദ്ധരിപ്പിച്ച് കാർഡ് വിവരങ്ങൾ കൈക്കലാക്കിയും ഫോൺ വിളിച്ച് വൺ ടൈം പാസ്വേഡ് ചോദിച്ചുമൊക്കെയാണ് തട്ടിപ്പുകാർ പണം മറ്റ് അക്കൌണ്ടുകളിലേക്ക് മാറ്റുന്നത് . എന്നാൽ ചില കേസുകളിൽ ഉപയോക്താവ് അറിയാതെ തങ്ങളുടെ ക്രെഡിറ്റ് , ഡെബിറ്റ് കാർഡ് വിവരങ്ങൾ , എ . ടി . എം പിൻ തുടങ്ങിയവ തട്ടിപ്പുകാർ സ്വന്തമാക്കും . ഇത്തരം സന്ദർഭങ്ങളിൽ തട്ടിപ്പ് നടന്ന വിവരം ഉപഭോക്താവ് അറിയുകയേ ഇല്ല . ഇക്കാര്യത്തിൽ ആവശ്യമായ നടപടികൾ കൈക്കൊള്ളണമെന്ന് എല്ലാ സംസ്ഥാനങ്ങൾക്കും നിർദ്ദേശം നൽകി . ഇതിനുപുറമെ സംസ്ഥാനങ്ങളുമായി സഹകരിച്ച് അന്വേഷണം ഊർജിതപ്പെടുത്താൻ ഇന്റലിജൻസ് ബ്യൂറോയ്ക്ക് ചുമതലയും നൽകിയിട്ടുണ്ട് . ഇ–വാലറ്റ് കമ്പനി അധികൃതരെ കൂടി ഉൾപ്പെടുത്തിക്കൊണ്ടുള്ള ഒരു വെബ് പ്ലാറ്റ്ഫോം നിർമിച്ചു കൊണ്ടിരിക്കുകയാണെന്നും മന്ത്രാലയം പറയുന്നു .


ശ്രീലങ്കയ്ക്കെതിരെ ടെസ്റ്റ് പരമ്പര ന്യൂസിലൻഡിന് . രണ്ട് ടെസ്റ്റുകളുള്ള പരമ്പര ന്യൂസിലൻഡ് തൂത്തുവാരുകയായിരുന്നു . ക്രൈസ്റ്റ്ചർച്ചിൽ നടന്ന രണ്ടാം ടെസ്റ്റിൽ 423 റൺസിന്റെ കൂറ്റൻ ജയമാണ് കിവീസ് സ്വന്തമാക്കിയത് . 659 റൺസിന്റെ വിജയലക്ഷ്യവുമായി ബാറ്റിങ്ങിനിറങ്ങിയ ശ്രീലങ്ക 236ന് എല്ലാവരും പുറത്തായി . കിവീസിന് വേണ്ടി നീൽ വാഗ്നർക്ക് നാലും ട്രന്റ് ബൌൾട്ട് മൂന്നും വിക്കറ്റ് വീഴ്ത്തി . 67 റൺ നേടിയ കുശാൽ മെൻഡിസാണ് കിവീസിന്റെ ടോപ് സ്കോറർ . നാലാം ദിനം അവസാനിക്കുമ്പോൾ ലങ്ക ആറിന് 231 എന്ന നിലയിലായിരുന്നു . ശേഷിക്കുന്ന വിക്കറ്റുകൾ അഞ്ച് റൺസിനിടെ നഷ്ടമാവുകയായിരുന്നു . പരിക്കേറ്റ് പുറത്തായ ഏയ്ഞ്ചലോ മാത്യൂസ് പിന്നീട് ബാറ്റിങ്ങിനെത്തിയതുമില്ല . മെൻഡിസിന് പുറമെ ദിനേശ് ചാണ്ഡിമൽ ( 56 ) ഭേദപ്പെട്ട പ്രകടനം പുറത്തെടുത്തു . നേരത്തെ , ടോം ലാഥം ( 176 ) , ഹെന്റി നിക്കോൾസ് ( 162 ) , ഗ്രാൻഡ്ഹോം ( 71 ) , ജീത് റാവൽ ( 74 ) എന്നിവരുടെ ഇന്നിങ്സാണ് ന്യൂസിലൻഡ് കൂറ്റൻ ലീഡ് സമ്മാനിച്ചത് .


ലെനോവോയുടെ ഏറ്റവും പുതിയ സ്മാർട്ട് ഫോൺ മോഡലായ ഫാബ് 2 പ്രൊ വിപണിയിലെത്തി . 499 ഡോളറാണ് കമ്പനി വെബ്സൈറ്റിൽ ഫോണിന്റെ വില . ഇന്ത്യയിൽ ഫോണിന് 34,000 രൂപയ്ക്കടുത്താണ് വില പ്രതീക്ഷിക്കുന്നത് . ‘ടാംഗോ’സാങ്കേതികവിദ്യയോടെയാണ് ഫോൺ വിപണിയിലെത്തുന്നത് . ക്യാമറയിലൂടെ കാണുന്ന വസ്തുക്കളുടെ കൂടുതൽ വിശദാംശങ്ങൾ ലഭ്യമാക്കുന്നു എന്നതാണ് ടാംഗോ ഫോണിന്റെ സവിശേഷത . പിന്നിലെ രണ്ടു ക്യാമറകളും ഇൻഫ്രാറെഡ് സെൻസറുമാണ് ഓഗ്മെന്റഡ് റിയാലിറ്രി എന്ന ഈ സവിശേഷ ഫീച്ചർ സമ്മാനിക്കുന്നത് . നാവിഗേഷൻ , ഗെയിമിംഗ് , വസ്തുക്കളുടെ തിരച്ചിൽ എന്നിവയ്ക്കും ഈ ഫീച്ചർ ഉപകരിക്കും ക്യാമറയിൽ നിന്ന് മുന്നിലെ വസ്തുവിലേക്കുള്ള യഥാർത്ഥ ദൂരം , വസ്തുവിന്റെ ചലനം തുടങ്ങിയ വിവരങ്ങൾ അറിയാം . 6 . 4 ഇഞ്ച് സ്ക്രീൻ , 1.8 Ghz പ്രൊസസർ , 8 എം . പി മുൻ കാമറ , 16 എം . പി പിൻ ക്യാമറ , 4 ജിബി റാം , 64ജിബി ഇന്റേണൽ സ്റ്റോറജ് , 4050 എം . എ . എച്ച് ബാറ്ററി തുടങ്ങിയവയാണ് ഫോണിന്റെ പ്രധാന പ്രത്യേകതകൾ .


യെൻ യൂഫിയോട് കഴിഞ്ഞ ആറു തവണ ഏറ്റുമുട്ടിയപ്പോഴും നാലു തവണയും ജയം സിന്ധുവിന് ഒപ്പമായിരുന്നു . എന്നാൽ മത്സരത്തിൽ വരുത്തിയ അനാവശ്യ പിഴവുകൾ സിന്ധുവിന് തിരിച്ചടിയായി . ആദ്യ ഗെയിമിന്റെ തുടക്കത്തിൽ തന്നെ ചെൻ 6 - 3ന് ലീഡെടുത്തു . പിന്നീട് ലീഡ് 11 - 5 ആക്കി ഉയർത്തി . ബ്രേക്കിനുശേഷം രണ്ടു പോയന്റ് നേടി തിരിച്ചുവരവിന്റെ സൂചനകൾ നൽകിയ സിന്ധുവിന് പക്ഷെ വീണ്ടും പിഴച്ചു . രണ്ടാം ഗെയിമിൽ ഉജ്ജ്വലമായി തിരിച്ചുവന്ന സിന്ധു ഗെയിം സ്വന്തമാക്കിയെങ്കിലും നിർണായക മൂന്നാം ഗെയിമിൽ വീണ്ടും പിഴച്ചു . നേരത്തെ ലോകചാമ്പ്യൻ കെന്റോ മൊമോട്ടയായിരുന്നു ശ്രീകാന്തിന് മടക്ക ടിക്കറ്റ് നൽകിയത് . ഈ വർഷം ജൂണിലും ജൂലായിലും മൊമോട്ടയോട് ശ്രീകാന്ത് മലേഷ്യൻ ഓപ്പണിലും ഇൻഡോനേഷ്യൻ ഓപ്പണിലും തോറ്റിരുന്നു .


ശ്രീലങ്കയ്ക്കെതിരായ ടെസ്റ്റ് പരമ്പരയിലെ മിന്നും പ്രകടനത്തോടെ ഹർദ്ദീക് പാണ്ഡ്യയെ പ്രശംസകൊണ്ട് മൂടുകയാണ് ക്രിക്കറ്റ് ലോകം . പാണ്ഡ്യ ഇന്ത്യയുടെ ബെൻ സ്റ്റോക്സാണെന്ന് ക്യാപ്റ്റൻ വിരാട് കോലി നേരത്തെ പറഞ്ഞപ്പോൾ ബെൻ സ്റ്റോക്സിനോടല്ല ഇന്ത്യൻ ഇതിഹാസം കപിൽ ദേവിനോടാണ് പാണ്ഡ്യയെ താരതമ്യം ചെയ്യേണ്ടതെന്നായിരുന്നു ഇന്ത്യൻ ടീം ചീഫ് സെലക്ടർ എംഎസ്കെ പ്രസാദിന്റെ അഭിപ്രായം . എന്നാൽ ഈ അഭിപ്രായങ്ങളെയെല്ലാം കവച്ചുവെയ്ക്കുന്ന നിലപാടുമായി രംഗത്തെത്തിയിരിക്കുകയാണ് ഇന്ത്യൻ ബാറ്റിംഗ് ഇതിഹാസം സുനിൽ ഗവാസ്കർ . പാണ്ഡ്യ ഇന്ത്യയുടെ ഡേവിഡ് വാർണറാണെന്നാണ് ഗവാസ്കറിന്റെ അഭിപ്രായം . ഏകദിന സ്പെഷലിസ്റ്റെന്ന് മുദ്രകുത്തപ്പെട്ട വാർണർ ടെസ്റ്റിലെത്തിയപ്പോൾ എങ്ങനെയാണോ തിളങ്ങിയത് അതുപോലെയാണ് പാണ്ഡ്യയെന്നും ഗവാസ്കർ പറയുന്നു . പാണ്ഡ്യയെ വിലയിരുത്താൻ സമയാമായിട്ടില്ലെങ്കിൽ അദ്ദേഹത്തെ ആരോടെങ്കിലും താരതമ്യം ചെയ്യണമെങ്കിൽ അത് ഡേവിഡ് വാർണറോടാണെന്ന് ഗവാസ്കർ പറഞ്ഞു . വാർണറുടെ കാലടികൾ പിന്തുടർന്നാൽ മൂന്ന് ഫോർമാറ്റിലും പാണ്ഡ്യയ്ക്ക് മികവു കാട്ടാനാകുമെന്നുും ഗവാസ്കർ അഭിപ്രായപ്പെട്ടു . ലങ്കയ്ക്ക് പഴയ കരുത്തില്ലാത്തതുകൊണ്ടാണ് ഇന്ത്യക്ക് അനായാസ ജയം സാധ്യമായതെന്ന് പറയുന്നുണ്ടെങ്കിലും ഇന്ത്യയുടെ മികവിനെ കുറച്ചുകാണേണ്ട കാര്യമില്ലെന്നും ഗവാസ്കർ പറഞ്ഞു .


ഒക്ടോബർ 29ന് ആഗോള വിപണിയിലേക്ക് എത്തുകയാണ് വൺപ്ലസ് 6ടി . ന്യൂയോർക്കിൽ നടക്കുന്ന ചടങ്ങിലാണ് വൺപ്ലസ് 6ടിയെ വിപണിയിൽ അവതരിപ്പിക്കുക . ആപ്പിളിന്റെ ഐപ്പാഡ് പ്രോ , മാക് സീരീസ് എന്നിവയുടെ ലോഞ്ചും ന്യൂയോർക്കിൽ നടക്കുന്നതിനാൽ വൺപ്ലസ് 6ടിയുടെ ലോഞ്ച് ചടങ്ങ് നേരത്തേയാകുകയായിരുന്നു . വൺപ്ലസ് 6ടിയുടെ പ്രത്യേകതകൾ സമൂഹ മാധ്യമങ്ങളിലൂടെയും വൺപ്ലസ് ബ്ലോഗ്പോസ്റ്റ് വഴിയും പ്രഖ്യാപനങ്ങൾ നടത്തിയിരുന്നു . സ്ക്രീൻ അൺലോക്ക് , മൂന്ന് പിൻ ക്യാമറകൾ എന്നിവയായിരുന്നു അഭ്യൂഹങ്ങൾ . വൺപ്ലസ് 6ടി എഎംഒഎൽഇഡി ഡിസ്പളെയോടെയാണ് എത്തുന്നത് . വൺപ്ലസ് 6സിൽ 6.28 ഇഞ്ച് ഡിസ്പ്ളെയാണുള്ളത് എന്നാൽ വൺപ്ലസ് 6ടിയിൽ 6.4 ഡിസ്പളെയാണുള്ളത് . വൺപ്ലസ് 6ന് ചതുരാകൃതിയിലുള്ള നോച്ച് ഡിസ്പളെയാണ് എന്നാൽ വൺപ്ലസ് 6ടിക്ക് വാട്ടർഡ്രോപ്പ് നോച്ച് ഡിസ്പളെയാണുള്ളത് ഡിസ്പളെയുടെ അടിയിലുള്ള ഫിംഗർ പ്രിന്റ് സ്കാനറാണ് വൺ പ്ലസ് 6ടിയുടെ ഏറ്റവും വലിയ പ്രത്യേകത . 4ഇൻ - ഡിസ്പളെ ഫിംഗർപ്രിന്റ് സ്കാനർ , സ്ക്രീൻ അൺലോക്ക് എന്നീ സൌകര്യമുണ്ടാകുമെന്ന് സിഇഒ പിറ്റ് ലോ ഔദ്യോഗികമായ് സ്ഥിതീകരിച്ചു . വിരൽ പ്രകാശ സ്രോതസ്സായ് ഉപയോഗിച്ചാണ് വിരൽ അടയാളം തിരിച്ചറിയുന്നത് ഒപ്റ്റിക്കൽ ഇൻ - ഡിസ്പളെ ഉപയോഗിച്ചാണ് . വിവോ എക്സ്21 , വിവോ നെക്സ് , ഒപ്പോ ഫൈന്റ് എക്സ് എന്നീ ആൻഡ്രോയിഡ് ഫോണുകളിലാണ് ഈ സൌകര്യമുള്ള മറ്റു ഫോണുകൾ . ഒരേ കേയ്സ് ഉപയോഗിച്ചതിനാൽ വൺപ്ലസ് 6ടി പ്രത്യക്ഷത്തിൽ വൺപ്ല്സ 6 ആയി വ്യത്യാസമൊന്നുമില്ല . ആൻഡ്രോയിഡ് 9 പൈ ഔട്ട് - ഓഫ് - ബോക്സ് ഇതാദ്യമായാണ് വൺപ്ലസ് കമ്പനി ഉപയോഗിക്കുന്നത് . 845 പ്രോസസ്സർ ആണ് വൺപ്ലസ് 6ടിക്ക് കരുത്തേകുന്നത് . രണ്ട് റാം വേരിയെന്റുകളാണ് വൺപ്ലസിനുള്ളത് . 6ജിബിയും , 8ജിബി റാം എന്ന ഓപ്ഷനാണ് വൺപ്ലസിനുള്ളത് . 64ജിബി , 128ജിബി , 256ജിബി , 512ജിബി എന്നീ സ്റ്റോറേജ് ഓപ്ഷനും വൺപ്ലസിനുള്ളത് . വൺപ്ലസിന് ഹെഡ്ഫോൺ ജാക്കുകൾ ഉണ്ടായിരിക്കുന്നതല്ല . എന്നാൽ വൺപ്ലസിനൊപ്പം വൺപ്ലസ് ബുള്ളറ്റ് 2ടി എന്ന ഇയർഫോണും ഇറക്കുന്നുണ്ട് . ഒക്ടോബർ 30നാണ് വൺപ്ലസ് 6ടി ഇന്ത്യൻ വിപണിയിലെത്തുന്നത് . ന്യുഡൽഹിയിൽ നടക്കുന്ന ചടങ്ങിലേക്കുള്ള പ്രവേശന പാസ്സിന് 999 രൂപയാണ് വിലയിട്ടിരിക്കുന്നത് . ചടങ്ങിൽ വൺപ്ലസ് ആക്സസെറീസിന് വിലകുറവും ഉണ്ടായിരിക്കും . ആമസോൺ ഇന്ത്യ വഴി മുൻകൂർ ബുക്കിങ്ങിലൂടെ ബുള്ളറ്റ് വൈറ് ലെസ് ഇയർഫോൺ സൌജന്യമായ് ലഭിക്കും . കൂടാതെ 500 രൂപ ക്യാഷ് ബാക്ക് ഓഫറുമുണ്ട് . സ്വീഡിഷ് വെബ്സൈറ്റായ വെബാലൻ വൺപ്ലസ് 6ടി അൾട്ടിമേറ്റ് ലിമിറ്റഡ് എഡീഷൻ പുറത്തിറക്കുമെന്ന് അഭ്യൂഹമുണ്ട് . വൺപ്ലസ് 6ടിക് 37,999 രൂപ വില വരുമെന്നാണ് മൈസ്മാർട്ട് പ്രൈസ്സ് റിപ്പോർട്ട് ചെയ്തതിരിക്കുന്നത് .


മുൻ ലോകചാമ്പ്യന്മാരായ ഇറ്റലി റഷ്യൻ ലോകകപ്പിനില്ല . ലോകകപ്പ് യോഗ്യതാ പ്ലേ ഓഫിൽ സ്വീഡനോട് തോറ്റ് ഇറ്റലി പുറത്തായി . തോൽവിക്ക് പിന്നാലെ ഇറ്റാലിയൻ ക്യാപ്റ്റനും ഇതിഹാസ ഗോൾപ്പറുമായ ജിയാൻലൂഗി ബഫൺ അന്താരാഷ്ട്ര ഫുട്ബോളിൽ നിന്ന് വിരമിച്ചു . മഞ്ഞക്കാർഡുകളുടെ അതിപ്രസരം കണ്ട മൽസരത്തിൽ സ്വീഡനോട് ഗോളടിക്കാൻ മറന്നാണ് ഇറ്റലി കാൽപന്തുകളിയുടെ വിശ്വമാമാങ്കത്തിൽ നിന്ന് പുറത്തായത് . ഒരു ഗോൾ കടവുമായി ഇറങ്ങിയ അസൂറികൾക്ക് സ്വന്തം തട്ടകത്തിൽ മറുപടി നൽകാനായില്ല . ഇതോടെ ഇരുപാദങ്ങളിലുമായി 1–0നു പിന്നിലായ ഇറ്റലി പുറത്തായി . പരുക്കൻ അടവുകൾ ഏറെ കണ്ട മൽസരത്തിൽ ഒൻപതു മഞ്ഞക്കാർഡുകളാണ് റഫറി പുറത്തെടുത്തത് . അവസരങ്ങൾ അനവധി തുലച്ചതും ഇറ്റലിക്ക് തിരിച്ചടിയായി . മൽസരത്തിന്റെ 76 ശതമാനം സമയവും പന്തു കൈവശം വച്ചു കളിച്ച ഇറ്റലിക്ക് ഒരിക്കൽപ്പോലും സ്വീഡിഷ് പ്രതിരോധം ഭേദിക്കാനായില്ല . പ്രതിരോധത്തിന് പേരുകേട്ട ഇറ്റാലിയൻ നിരയെ പിടിച്ചുകെട്ടി സ്വീഡൻ 2006ന് ശേഷം ആദ്യമായി ലോകകപ്പിന് ടിക്കറ്റ് ഉറപ്പിക്കുകയും ചെയ്തു . ആറു പതിറ്റാണ്ടിനിടെ ഇത് ആദ്യമായാണ് ഇറ്റലി ലോകകപ്പിന് യോഗ്യത നേടാനാവാതെ പോകുന്നത് . നാലു തവണ ലോകകപ്പ് നേടിയ ചരിത്രമുള്ള ഇറ്റലിയില്ലാതെ ഇതു മൂന്നാം തവണ മാത്രമാണ് ഒരു ലോകകപ്പിന് അരങ്ങൊരുങ്ങുന്നത് . 1930ൽ യുറഗ്വായിലും 1958ൽ സ്വീഡനിലും മാത്രമാണ് ഇറ്റലി പങ്കെടുക്കാതെ ലോകകപ്പ് അരങ്ങേറിയിട്ടുള്ളത് . അതിനുശേഷം നടന്ന 14 ലോകകപ്പുകളിലും കിരീടസാധ്യതയിൽ മുന്നിലുള്ള ടീമായി ഇറ്റലിയുണ്ടായിരുന്നു . ഇറ്റലിയുടെ പുറത്താകലിനോളം ഫുട്ബോൾ ആരാധകരെ വേദനിപ്പിക്കുന്നത് ഇതിഹാസ ഗോൾകീപ്പർ ജിയാൻ ലൂഗി ബഫണിന്റെ വിരമിക്കൽ തീരുമാനം കൂടിയാണ് . ബഫൺ കൂടി പടിയിറങ്ങുന്നതോടെ അവസാനമാകുന്നത് ഇറ്റാലിയൻ ഫുട്ബോളിന്റെ ഒരുയുഗം കൂടിയാണ് . വെള്ളിയാഴ്ച സ്റ്റോക്ഹോമിലെ ഫ്രണ്ട്സ് അറീനയിൽ നടന്ന ആദ്യപാദത്തിലേറ്റ ഒരു ഗോളിന്റെ തോൽവിയാണ് അസൂറിപ്പടയുടെ ലോകകപ്പ് സ്വപ്നങ്ങൾക്കുമേൽ കരിനിഴൽ വീഴ്ത്തിയത് . മൽസരത്തിന്റെ 61–ാം മിനിറ്റിൽ ജേക്കബ് ജൊനാസനാണ് സ്വീഡന്റെ വിജയഗോൾ നേടിയത് . 2006നു ശേഷം സ്വീഡൻ ലോകകപ്പ് യോഗ്യത നേടുന്നതും ഇതാദ്യം . ഇതുവരെ ലോകകപ്പ് നേടിയിട്ടുള്ള രാജ്യങ്ങളിൽ റഷ്യൻ ലോകകപ്പിന് യോഗ്യത നേടാനാകാതെ പോയ ഏക ടീമും ഇറ്റലി തന്നെ . യോഗ്യതാ റൌണ്ടിലെ താരതമ്യേന മോശം പ്രകടനമാണ് ഇറ്റലിയെ പ്ലേ ഓഫിലേക്ക് തള്ളിവിട്ടത് . സ്പെയിനിനൊപ്പം ഗ്രൂപ്പ് ജിയിലായിരുന്ന 10 മൽസരങ്ങളിൽനിന്ന് ഏഴു ജയവും രണ്ടു സമനിലയും ഒരു തോൽവിയും ഉൾപ്പെടെ രണ്ടാമതെത്താനേ കഴിഞ്ഞുള്ളൂ . പ്ലേ ഓഫിന് യോഗ്യത നേടിയെങ്കിലും സ്വീഡന്റെ അപ്രതീക്ഷിത പ്രഹരത്തോടെ ലോകകപ്പ് സാധ്യതകൾ അവസാനിക്കുകയും ചെയ്തു .


ഷവോമിയുടെ എംഐ 6 എക്സ് എത്തുന്നു . ഇതുവരെ ഇത്തരം ഫോൺ ഇറങ്ങുമോ എന്ന സൂചന ഷവോമി നൽകിയിട്ടില്ല . ഏപ്രിൽ 25 ന് നടക്കുന്ന പരിപാടിയിലേക്ക് ഷവോമി ചൈനയിൽ അവതരിപ്പിക്കുക . ചൈനയിൽ എംഐ 5 എക്സ് എന്ന പേരിൽ പുറത്തിറക്കിയ ഫോൺ ആണ് എംഐ എവൺ എന്ന പേരിൽ ആഗോള വിപണിയിലേക്കെത്തിയത് . ഇതിൻറെ പിൻഗാമിയാണ് പുതിയ ഫോൺ . 5 . 99 ഇഞ്ച് ഫുൾ എച്ച്ഡി ഡിസ്പ്ലേ , 2910 എംഎഎച്ച് ബാറ്ററി , സ്നാപ് ഡ്രാഗൺ 626,4ജിബി റാം , 64 ജിബി സ്റ്റോറേജ് , മൈക്രോ എസ്ഡി സ്ലോട്ട് , ഹൈബ്രിഡ് സിം കാർഡ് സ്ലോട്ട് , 20 എംപി 8 എംപി ഡ്യുവൽ ക്യാമറ , 20 എംപി സെൽഫി ക്യാമറ എന്നിവയാണ് പ്രധാന സവിശേഷതകൾ . എംഐ എവണിൽ ഉപയോഗിച്ച അതേ ബാറ്ററിയാണിതിനും . ആൻഡ്രോയ്ഡ് ഓറിയോയിൽ അധിഷ്ഠിതമായ എംഐയുഐ ഇൻറർഫേസിലാണ് എംഐ 6 എക്സ് എത്തുക . എന്നാൽ , ആഗോള തലത്തിൽ എംഐ എ2 എന്ന പേരിൽ ഫോണിൻറെ ആൻഡ്രോയിഡ് വൺ പതിപ്പായിരിക്കുമെന്നും സൂചനയുണ്ട് .


ലയണൽ മെസിയെയും നെയ്മറിനെയും പിന്നിലാക്കുന്ന കരാറാണ് റയലിൽ നിന്ന് റൊണാൾഡോ പ്രതീക്ഷിക്കുന്നത് . 2017ലെ ചാമ്പ്യൻസ് ലീഗ് ഫെെനലിന് ശേഷം റയൽ പ്രസിഡൻറ് ഫ്ളോറൻറിനോ പെരസ് നൽകിയ വാഗ്ദാനം പാലിക്കാത്തതും താരത്തെ അസ്വസ്ഥനാക്കി . 2021 വരെ ക്ലബ്ബുമായുള്ള കരാർ 2024 വരെ നീട്ടാനും റൊണാൾഡോ ആഗ്രഹിക്കുന്നു . 2016 - 17 സീസണിലെ ചാംപ്യൻസ് ലീഗിൽ കിരീടം നേടിയതിന് പിന്നാലെ പ്രതിവർഷവേതനത്തിൽ 14 ദശലക്ഷം യൂറോയുടെ വർധന പെരെസ് വാഗ്ദാനം ചെയ്തിരുന്നു . എന്നാൽ പെരെസ് വാക്ക് പാലിച്ചില്ലെന്നാണ് റൊണാൾഡോ ക്യാമ്പിൻറെ വാദം . റൊണാൾഡോയുടെ ഏജൻറ് ജോർജി മെൻഡസ് ഇന്ന് റയൽ ഉടമകളുമായി കൂടിക്കാഴ്ച നടത്തുന്നുണ്ട് . കഴിഞ്ഞ വർഷം അതാത് ക്ലബ്ബുകളുമായി നടത്തിയ നീക്കങ്ങളിലൂടെ മെസിയും നെയ്മറും പ്രതിഫല കാര്യത്തിൽ റൊണാൾഡോയെക്കാൾ മുന്നിലെത്തിയിരുന്നു . മാഞ്ചസ്റ്റർ യുണെെറ്റഡ് , പിഎസ്ജി തുടങ്ങിയ പേരുകളാണ് പോർച്ചുഗീസ് താരത്തെ ചുറ്റിപ്പറ്റി പറഞ്ഞു കേൾക്കുന്നത് . ചാമ്പ്യൻസ് ലീഗിൽ തുടർച്ചയായ മൂന്നാം കിരീടം ഉയർത്തിയതിന് പിന്നാലെ ഇത്രകാലം റയലിൽ കളിച്ചതിൽ സന്തോഷമുണ്ടെന്നും തൻറെ ഭാവിയെ കുറിച്ച് അടുത്ത് തന്നെ തീരുമാനമറിയിക്കാമെന്നും റൊണാൾഡോ പറഞ്ഞിരുന്നു . ഇതോടെയാണ് താരത്തെ ചുറ്റിപ്പറ്റി ട്രാൻസ്ഫർ അഭ്യൂഹങ്ങൾ പ്രചരിക്കാൻ തുടങ്ങിയത് . പോർച്ചുഗലിനായി ലോകകപ്പിൻറെ ഒരുക്കങ്ങളിലുള്ള റൊണാൾഡോയുടെ കാര്യത്തിൽ റയൽ ഇപ്പോൾ ആശങ്കപ്പെടുന്നില്ല . താരം ടീമിൽ തുടരുമെന്ന പ്രതീക്ഷയാണ് ക്ലബ്ബ് പുലർത്തുന്നത് .


ക്രിസ്റ്റ്യാനോ റൊണാൾഡോയ്ക്ക് ഇറ്റാലിയൻ ക്ലബ് യുവൻറസിലേക്ക് ചേക്കേറിയതിന് പിന്നാലെ റയലിൻറെ ഹൃദയം മുറിക്കുന്ന മറ്റൊരു വാർത്തയും ഇറ്റലിയിൽ നിന്ന് പുറത്ത് . ഫ്രഞ്ച് ഫുട്ബോൾ ഇതിഹാസം സിനദിൻ സിദാൻ യുവൻറസ് ക്ലബ്ബിലേക്ക് മാറുന്നതായാണ് സൂചന . യുവൻറസിൻറെ സ്പോർടിംഗ് ഡയറക്ടർ സ്ഥാനം ഏറ്റെടുക്കാൻ സിദാൻ സമ്മതിച്ചതായി ഇറ്റാലിയൻ മാധ്യമങ്ങൾ റിപ്പോർട്ട് ചെയ്തു . സൂപ്പർ താരം ക്രിസ്റ്റ്യാനോ റൊണാൾഡോ റയൽ മാഡ്രിഡ് വിട്ട് യുവൻറസിൽ ചേർന്നതിന് തൊട്ടുപിന്നാലെയാണ് നാടകീയ നീക്കം . കഴിഞ്ഞ സീസണിന് ശേഷം അപ്രതീക്ഷിതമായി റയൽ മാഡ്രിഡ് പരിശീലക സ്ഥാനം ഒഴിഞ്ഞ സിദാൻ പുതിയ ചുമതലകൾ ഒന്നും സ്വീകരിച്ചിരുന്നില്ല . 1996നും 2001നും ഇടയിൽ യുവൻറസിനായി 151 മത്സരങ്ങൾ കളിച്ച സിദാൻ ഇറ്റാലിയൻ ലീഗിൽ നിന്നാണ് റയലിലേക്ക് മാറിയത് . പിന്നീട് റയലിൻറെ ഇതിഹാസ താരമായി മാറുകയായിരുന്നു . പരിശീലകരെ മാറ്റി മാറ്റി നിയോഗിച്ച് റയൽ മടുത്തപ്പോഴാണ് സിദാൻ ആ സ്ഥാനത്ത് എത്തുന്നത് . ടീമിനൊപ്പം ആരാധകർക്കും ഏറെ പ്രീയപ്പെട്ട തീരുമാനമായിരുന്നു അത് . സിദാൻ വന്നതോടെ റയൽ ടീം അടിമുടി മാറി . ത്രസിപ്പിക്കുന്ന ചടുതലയൊന്നും ഇല്ലെങ്കിലും കൃത്യമായ ആസൂത്രണത്തോടെ ടീമിനെ വിജയത്തിലെത്തിക്കാൻ അദ്ദേഹത്തിന് സാധിച്ചു . കൂടാതെ , സൂപ്പർതാരങ്ങളുടെ വലിയ കൂട്ടമായ റയലിൽ കളിക്കാർ തമ്മിൽ പ്രശ്നങ്ങൾ ഉണ്ടാവാതിരിക്കുന്നതിലും സിദാൻറെ നടപടികൾ വിജയിച്ചു . എന്നാൽ , തുടർച്ചയായ മൂന്നാം ചാമ്പ്യൻസ് ലീഗ് കിരീടം സ്വന്തമാക്കിയതിന് പിന്നാലെ അതിനാടകീയമാണ് സിദാൻ രാജി പ്രഖ്യാപിച്ചത് . ലോകകപ്പിനിടെ ക്രിസ്റ്റ്യാനോ റൊണൾഡോയ യുവൻറസിലേക്ക് മാറുകയും ചെയ്തു . ഇതുവരെ റോണോയുടെ പകരക്കാരനെ കണ്ടെത്താൻ ടീമിന് സാധിച്ചിട്ടില്ല .


മലയാളത്തിലെ ഒട്ടുമിക്ക നടന്മാരുടെയുമൊപ്പം അഭിനയിച്ചിട്ടുള്ള ചുരുക്കം നായികമാരിൽ ഒരാളാണ് മഞ്ജു വാര്യർ . പക്ഷേ ഇതുവരെ മമ്മൂട്ടിക്കൊപ്പം അഭിനയിക്കാനുള്ള അവസരം മഞ്ജുവിന് ലഭിച്ചിട്ടില്ല . ഇതിലുള്ള തന്റെ വിഷമം ഒരു അഭിമുഖത്തിൽ മഞ്ജു പറഞ്ഞു . മോഹൻലാലിനൊപ്പമുളള അഭിനയ അനുഭവങ്ങൾ പങ്കുവെച്ചപ്പോഴാണ് , ' മമ്മൂക്കയ്ക്കൊപ്പം അഭിനയിക്കുമ്പോഴുള്ള അനുഭവം പറഞ്ഞാൽ കൊള്ളാമെന്നുണ്ട് . പക്ഷേ ഒന്നിച്ചഭിനയിക്കാൻ ഇതുവരെ സാധിച്ചിട്ടില്ല . അതിനുള്ള ഭാഗ്യം മമ്മൂക്ക അനുവദിച്ച് തരട്ടെ ' എന്ന് മഞ്ജു പറഞ്ഞു . ' നമ്മൾ ലാലേട്ടന്റെ സ്വന്തം ആളല്ലേ എന്നേ തോന്നൂ . പക്ഷേ അതിലും കൂടുതലാണ് ബഹുമാനം . ഭൂമിയിൽതന്നെ വല്ലപ്പോഴും സംഭവിക്കുന്ന പ്രതിഭാസമല്ലേ . ചെറുതായി നെർവസായി പരിഭ്രമത്തോടു കൂടിയേ ഞാനിപ്പോഴും നിൽക്കാറുള്ളൂ . പക്ഷേ ആ വലിപ്പമൊക്കെ നമ്മുടെ മനസ്സിലാ ലാലേട്ടനതൊന്നും കാണിക്കാറില്ല . സാധാരണക്കാരിൽ സാധാരണക്കാരൻ . അങ്ങനെയാണ് എല്ലാവരോടും ' മഞ്ജു പറഞ്ഞു . അതേ സമയം മോഹൻലാൽ എന്ന് പേരിട്ട സിനിമയിൽ തനിക്കു അഭിനയിക്കാൻ ഭാഗ്യമുണ്ടായതിൽ ഏറെ സന്തോഷവും അഭിമാനവും ഉണ്ടെന്ന് മലയാളത്തിന്റെ പ്രിയ താരം മഞ്ജു വാര്യർ , ഈ സിനിമയിലൂടെ തൻറെ അച്ഛൻ നിർമ്മിച്ച ' പടയണി ' എന്ന സിനിമയിൽ ലാലേട്ടന്റെ ബാല്യകാലം അവതരിപ്പിച്ചുകൊണ്ടാണ് താൻ ആദ്യമായി സിനിമയിലേക്ക് വന്നത് എന്നോർമ്മിച്ചു കൊണ്ട് ഇന്ദ്രജിത് സുകുമാരൻ . ഇന്നലെ ഇടപ്പള്ളി ലുലു മാളിൽ നടന്ന ' മോഹൻലാൽ ' സിനിമയുടെ ടീസർ ലോഞ്ചിൽ സംസാരിക്കിക്കുകയായിരുന്നു ഇരുവരും . . . ഇന്നലെ വൈകിട്ട് 6 മണിക്ക് ഇടപ്പള്ളി ലുലു മാളിൽ തിങ്ങി നിറഞ്ഞ ആയിരങ്ങൾക്ക് നടുവിലായിരുന്നു ' മോഹൻലാലിന്റെ ' റ്റീസർ ലോഞ്ചിംഗ് . മൈൻഡ് സെറ്റ് മൂവീസും ഫുൾ ഓൺ സ്റുഡിയോസും ചേർന്ന് നിർമ്മിക്കുന്ന ' മോഹൻലാൽ ' ന്റെ സംവിധാനം സാജിദ് യഹിയയും , തിരക്കഥ സുനീഷ് വാരനാടുമാണ് . ഇന്ദ്രജിത്തിന്റെ മകൾ പ്രാർത്ഥന ഈ സിനിമയിൽ പാടിയ ടൈറ്റിൽ സോങ് ' ലാലേട്ടാ ' എന്ന പാട്ട് ഇന്ദ്രജിത് പാടിയപ്പോൾ സദസ്സ് അത് ഏറ്റു പാടി . സിനിമയുടെ ടിസറിൽ മോഹൻലാലിന് മഞ്ജു നൽകുന്ന ഫ്ലയിങ് കിസ്സ് എല്ലാ മലയാളികൾക്കും വേണ്ടി ' മോഹൻലാലി ' ലെ കഥാപാത്രം മീനുക്കുട്ടി നൽകുന്ന ആദരവാണ് ഇത് എന്ന് മഞ്ജു വാര്യർ പറഞ്ഞു . വിഷുവിനാണ് സിനിമ തീയറ്ററുകളിൽ എത്തുന്നത് .


ബോളിവുഡ് സിനിമയിലെ താരപുത്രൻമാരിലൊരാളായ അർജുൻ കപൂർ മലൈക അറോറ എന്നിവർ വിവാഹിതരാകുന്നു എന്ന് റിപ്പോർട്ട് . ഫിലിംഫെയർ മാഗസിൻ അതിൻറെ സൂചനയാണ് നൽകുന്ന വാർത്ത പ്രസിദ്ധീകരിച്ചത് . 19 വർഷത്തെ ദാമ്പത്യ ജീവിതം അവസാനിപ്പിച്ച് മലൈക സൽമാൻ ഖാൻറെ സഹോദരനായ അർബാസ് ഖാനുമായുള്ള ബന്ധം വേർപിരിഞ്ഞത് 2017ലായിരുന്നു . വിവാഹ മോചനത്തിന് ശേഷം ഇരുവരും പുതിയ പങ്കാളികളെ കണ്ടെത്തിയെന്ന തരത്തിലുള്ള റിപ്പോർട്ടുകൾ പുറത്തുവന്നിരുന്നു . ഇറ്റലിക്കാരിയായ ജോർജിയ ആൻഡ്രിയാനിയാണ് അർബാസിൻറെ കാമുകി . തങ്ങൾ ഇരുവരും പ്രണയത്തിലാണെന്ന് താരം വെളിപ്പെടുത്തിയിരുന്നു . ബോണി കപൂറിൻറെ മകനും നടനുമായ അർജുൻ കപൂറും മലൈകയും തമ്മിൽ പ്രണയത്തിലാണെന്ന് അടുത്തിടെ ഔദ്യോഗികമായി സ്ഥിരീകരിച്ചുവെന്ന തരത്തിലുള്ള റിപ്പോർട്ടുകളാണ് ഇപ്പോൾ പുറത്തുവന്നിട്ടുള്ളത് . പൊതുപരിപാടികളിലും മറ്റ് ചടങ്ങുകളിലും ഇരുവരും ഒരുമിച്ചെത്തിയതോടെയാണ് ആരാധകരും ഇവരുടെ ബന്ധത്തെക്കുറിച്ച് സംശയം പ്രകടിപ്പിച്ചത് . ഇറ്റലിയിൽ വെച്ചുള്ള ഇവരുടെ കൂടിക്കാഴ്ചയ്ക്കിടയിലെ ചിത്രങ്ങൾ സോഷ്യൽ മീഡിയയിലൂടെ വൈറലായിരുന്നു . മലൈകയുടെ 45 വയസുണ്ട് . അർജുന് വയസ് 32 ആണ് . ഈ പ്രണയത്തിൻറെ പേരിൽ പിതാവ് ബോണി കപൂറുമായി അർജുൻ ഇടഞ്ഞുവെന്ന റിപ്പോർട്ടും ഇടക്കാലത്ത് ബോളിവുഡിൽ പരന്നിരുന്നു . അടുത്തിടെ മലൈകയുടെ 45 - മത്തെ പിറന്നാൾ ആഘോഷിച്ചത് അർജുനും മലൈക്കയും ഒത്തുചേർന്നാണ് . അതിനിടെ മലൈക്ക കാരണം സൽമാൻ ഖാൻ അർജുൻ കപൂറിനോട് നീരസം പ്രകടിപ്പിക്കുന്നു എന്ന് റിപ്പോർട്ടുണ്ട് . അടുത്തിടെ ബോണി കപൂർ ചിത്രത്തിൽ നിന്നും സൽമാൻ പിൻവാങ്ങിയിരുന്നു . സൽമാൻറെ സഹോദര ഭാര്യയായിരുന്ന മലൈക അറോറയും ബോണി കപൂറിൻറെ മകൻ അർജുനും തമ്മിലുള്ള ബന്ധത്തെ കുറിച്ച് ഗോസിപ്പുകൾ നിലനിൽക്കുന്ന സാഹചര്യത്തിലാണ് സൽമാൻറെ പിൻമാറ്റം എന്നാണ് സൂചന . സ്വന്തം കുടുംബത്തെ തകർക്കാനുള്ള ഒരാളുടെയും ശ്രമത്തെ സൽമാൻ അനുവദിച്ചുതരില്ലെന്നും ബോണി കപൂറുമായുള്ള നല്ല ബന്ധത്തിന് അർജുൻ തടസ്സമാണെന്നും സൽമാൻറെ ഒരു സുഹൃത്ത് അന്ന് ഒരു ദേശീയമാധ്യമത്തോട് പറയുന്നത് .


ഒമ്പത് കോടിയോളം ആൻഡ്രോയ്ഡ് ഫോണുകളിൽ ഗുരുതരമായ സുരക്ഷ ഭീഷണി ഉള്ളതായി റിപ്പോർട്ട് . ക്വാഡ് റൂട്ടർ എന്നാണ് ഇത് സംബന്ധിച്ച മുന്നറിയിപ്പ് നൽകുന്ന സൈബർ സെക്യൂരിറ്റി സ്ഥാപനം ചെക്ക് പോയൻറ് നൽകിയിരിക്കുന്ന പേര് . ക്യൂവൽകോം പ്രോസ്സർ ഉപയോഗിക്കുന്ന ഫോണുകൾക്കാണ് ഈ പ്രശ്നം ഉള്ളത് എന്നാണ് മുന്നറിയിപ്പ് . ഹാക്കർമാർക്ക് ഒരാളുടെ ഫോൺ നിയന്ത്രിക്കാൻ എളുപ്പവഴിയാണ് ക്വാഡ്റൂട്ടർ ഒരുക്കുന്നത് . ഇതുവഴി ഒരു വ്യക്തിയുടെ ജിപിഎസ് , വിഡീയോ ഓഡിയോ . കീലോഗിംങ്ങ് എല്ലാം ഇതുവഴി ഒരു ഹാക്കറിന് നിയന്ത്രിക്കാൻ സാധിക്കും . ക്വാഡ്റൂട്ടർ ഒരു പ്രത്യേക മലിഷ്യസ് ആപ്പ് ഉപയോഗിച്ച് കണ്ടെത്താനും , അതുവഴി ഫോണിൽ കയറാനും ഹക്കർമാർക്ക് സഹായം നൽകും എന്നാണ് ചെക്ക് പോയൻറ് പറയുന്നത് . ഫോണിലെ വിവിധ ചിപ്പ് സെറ്റുകൾ തമ്മിലുള്ള കമ്യൂണിക്കേഷൻ ട്രാക്ക് ചെയ്യാൻ സാധിക്കുന്ന തരത്തിലുള്ള ഒരു സെക്യൂരിറ്റി വെല്ലുവിളിയാണ് ഇപ്പോൾ നിലനിൽക്കുന്നത് എന്നാണ് ചെക്ക്പോയൻറ് പറയുന്നത് . എന്നീ പ്രമുഖ ഫോണുകളിൽ ഈ സുരക്ഷ പ്രശ്നം ഉണ്ടായേക്കാം എന്നാണ് ചെക്ക് പോയൻറ് നൽകുന്ന മുന്നറിയിപ്പ് . പുതിയ ആൻഡ്രോയ്ഡ് അപ്ഡേറ്റുകൾ അപ്ഡേറ്റ് ചെയ്യുക . എപികെ ഫയലുകൾ വഴി ആപ്പുകൾ ഇൻസ്റ്റാൾ ചെയ്യുന്നത് ഒഴിവാക്കുക . ആപ്പുകൾക്ക് പെർമിഷൻ നൽകും മുൻപ് അതിൻറെ വ്യവസ്ഥകൾ മനസിലാക്കുക തുടങ്ങിയ മുൻകരുതലുകളാണ് ക്വാഡ് റൂട്ടറിന് എതിരെ ചെക്ക് പോയൻറ് നിർദേശിക്കുന്നത് .


ബുധനാഴ്ച പ്രത്യക്ഷപ്പെട്ട ബ്ലോഗിലാണ് ഫേസ്ബുക്ക് വീഡിയോ സ്ട്രീമിംഗ് നെറ്റ് വർക്കിംഗായ വാച്ചിനെക്കുറിച്ചുള്ള പ്രഖ്യാപനം നടത്തിയിരിക്കുന്നത് . ടിവി ഷോകൾ പോലെയുള്ള പരിപാടികൾ ഫേസ്ബുക്ക് ആരംഭിക്കുമെന്ന് അഭ്യൂഹങ്ങൾ പ്രചരിക്കുന്നതിനിടെയാണ് വാച്ച് അവതരിപ്പിച്ചു കൊണ്ട് ഫേസ്ബുക്കിന്റെ അറിയിപ്പ് വരുന്നത് . യൂട്യൂബിൽ ലഭ്യമാകുന്ന അതേ സേവനങ്ങളാണ് വാച്ചിലും ലഭിക്കുന്നത് . ഈ പ്ലാറ്റ്ഫോമിൽ സ്വന്തമായി വാച്ച്ലിസ്റ്റുകൾ തയ്യാറാക്കാനും പ്രിയപ്പെട്ട താരങ്ങളുടെയും പബ്ലിഷർമാരുടെയും വീഡിയോകൾ ഫോളോ ചെയ്യാനും ഇതിലൂടെ സാധിക്കും . പരീക്ഷണാടിസ്ഥാനത്തിൽ കുറച്ച് ആളുകൾക്ക് ഇത് ഉപയോഗിക്കാനുള്ള സൌകര്യം ഫേസ്ബുക്ക് നൽകിയിട്ടുണ്ട് . അമേരിക്കയിലെ ചുരുക്കം ചില വീഡിയോ നിർമാതാക്കൾക്കുമാണ് ഇത് ഇപ്പോൾ ഉപയോഗത്തിന് നൽകിയിരിക്കുന്നത് . മറ്റുള്ളവർക്കായി എന്നത്തേക്ക് സേവനം ലഭ്യമാക്കുമെന്ന് ഫേസ്ബുക്ക് വ്യക്തമാക്കിയിട്ടില്ല . സ്വന്തമായി വീഡിയോകൾ നിർമിക്കുന്നവർക്ക് 55 % റവന്യൂ ഷെയർ ആണ് ഫേസ്ബുക്കിന്റെ വാഗ്ദാനം . വാച്ച് എത്തുന്നതോടെ ഗൂഗിളിന്റെ സോഷ്യൽ മീഡിയയിലെ ഏറ്റവും ജനപ്രിയ വീഡിയോ സ്ട്രീമിംഗ് സൈറ്റായ യൂട്യൂബിന് വെല്ലുവിളി ആകുകയാണ് .


ലെനോവോ കെ6 പവറിന്റെ 4 ജിബി റാം വേരിയന്റ് ജനുവരി 31 ന് ഇന്ത്യൻ വിപണിയിലെത്തും . ഫ്ലിപ്കാർട്ടിലൂടെ മാത്രമായിരിക്കും വിൽപന . 9 , 999 രൂപ വിലയുള്ള ലെനോവോ കെ 6 പവറിന്റെ 3 ജിബി റാം വെർഷൻ കഴിഞ്ഞ ഡിസംബർ ആറിനു ഇന്ത്യയിലെത്തിയിരുന്നു . പുതിയ സ്റ്റോറേജ് വെർഷനുള്ള മറ്റൊരു ഫോണും പുറത്തിറക്കാൻ കന്പനി പദ്ധതിയിടുന്നുണ്ട് . എന്നാൽ ഇതുസംബന്ധിച്ച കൂടുതൽ വിവരങ്ങൾ കന്പനി പുറത്തുവിട്ടിട്ടില്ല . സിൽവർ , ഗോൾഡ് , ഡാർക്ക് ഗ്രേ എന്നീ കളറുകളിൽ ലെനോവോ കെ6 പവർ ഫോണുകൾ ലഭിക്കും . 5 ഇഞ്ച് ഫുൾ എച്ച്ഡി യാണ് ഫോണിൻറെ സ്ക്രീൻ . 1080×1920 പിക്സലാണ് സ്ക്രീൻ റെസല്യൂഷൻ . 4000 എംഎഎച്ചാണ് ഫോണിൻറെ ബാറ്ററി ശേഷി . ഡോൺബി ആറ്റം ഓഡിയോ എൻഹാൻസ്മെൻറും ഈ ഫോണിനുണ്ട് .


സംസ്ഥാനത്ത് ഇന്ന് സ്വർണ്ണവിലയിൽ കുറവ് രേഖപ്പെടുത്തി . ഗ്രാമിന് 10 രൂപയും പവന് 80 രൂപയുമാണ് ഇന്ന് കുറഞ്ഞത് . ഗ്രാമിന് 2,920 രൂപയും പവന് 23,360 രൂപയുമാണ് ഇന്നത്തെ നിരക്ക് . ഗ്രാമിന് 2,910 രൂപയും പവന് 23,280 രൂപയുമായിരുന്നു തിങ്കളാഴ്ച്ചത്തെ സ്വർണ്ണ നിരക്ക് . ഡിസംബർ രണ്ടിനായിരുന്നു സ്വർണ്ണത്തിന് ഈ മാസത്തെ ഏറ്റവും കുറഞ്ഞ നിരക്ക് രേഖപ്പെടുത്തിയത് . ഗ്രാമിന് 2,815 രൂപയായിരുന്നു ഡിസംബർ രണ്ടാം തീയതിയിലെ നിരക്ക് . ഡിസംബർ 11 നായിരുന്നു ഈ മാസത്തെ ഏറ്റവും ഉയർന്ന നിരക്ക് സ്വർണ്ണത്തിന് രേഖപ്പെടുത്തിയത് . പവന് 23,680 രൂപയായിരുന്നു 11 ലെ സ്വർണ്ണ നിരക്ക് . ഗ്രാമിന് 2,960 രൂപയും .


കണ്ണിറുക്കലിലൂടെ താരമായ നടിയാണ് പ്രിയ വാര്യർ . തൻറെ ആദ്യ ചിത്രമായ ഒരു അഡാറ് ലവ് എന്ന ചിത്രത്തിലെ ' മാണിക്യ മലരായ പൂവി ' എന്നു തുടങ്ങുന്ന ഗാനമാണ് പ്രിയയെ താരമാക്കിയത് . ഗാനം ആശ്ചര്യപ്പെടുത്തുന്ന രീതിയിൽ വൈറലായെങ്കിലും പിന്നാലെ പ്രിയക്കെതിരെയും ട്രോളുകൾ വന്നു തുടങ്ങി . അനുകൂലിച്ചും പ്രതികൂലിച്ചും ചർച്ചകളും ആരംഭിച്ചു . ഇതിനിടയിൽ പുറത്തുവന്ന ചില ട്രോളുകളും ചർച്ചകളും തന്നെ വേദനിപ്പിച്ചുവെന്ന് പ്രിയ പറയുന്നു . താൻ അഭിനയിച്ച ഒരു സിനിമ പോലും പുറത്തിറങ്ങിയിട്ടില്ല , പിന്നെ തന്നെയും നസ്രിയയെയും താരതമ്യം ചെയ്യുന്നതിൻറെ അർഥം മനസിലാകുന്നില്ല . അഭിനയിച്ച് കഴിവ് തെളിയിക്കാനുള്ള അവസരമെങ്കിലും തരണമെന്ന് പ്രിയ ഒരു വനിതാ മാഗസിന് നൽകിയ അഭിമുഖത്തിൽ പറയുന്നു . എന്നെ ഹിറ്റാക്കിയ ആളുകൾ തന്നെ തന്നെ ഇപ്പോൾ കടിച്ചു കീറാൻ വരുന്നതിൽ സങ്കടമുണ്ട് . കൂടെ പുറത്തിറങ്ങിയപ്പോൾ വന്ന ചില ട്രോളുകൾ ഏറെ വേദനിപ്പിച്ചു . നസ്രിയയെ ഒക്കെ കാണുമ്പോഴാ പ്രിയ വാര്യരെയൊക്കെ എടുത്ത് കിണറ്റിലിടാൻ തോന്നുന്നത് , തുടങ്ങിയ കമൻറുകൾ എന്നെ ഏറെ വേദനിപ്പിക്കുന്നുണ്ട് . നടിയെന്ന നിലയിൽ പ്രൂവ് ചെയ്യാനുള്ള അവസരം പോലും എനിക്ക് കിട്ടിയിട്ടില്ല . അതല്ലാതെ തന്നെ കുറ്റപ്പെടുത്തുന്നത് എന്തിനാണെന്ന് മനസിലാകുന്നില്ല . അഭിനയം നന്നായോ ഇല്ലയോ എന്ന് അറിയും വരെയെങ്കിലും കാത്തിരിക്കാമല്ലോ . . . ഐപിഎൽ സമയത്താണ് മഞ്ചിൻറെ പരസ്യത്തിൽ അഭിനയിച്ചത് . സീസൺ അവസാനിച്ചപ്പോൾ പരസ്യം കുറിച്ചു . അതിന് പ്രിയ വാര്യർ അഭിനയിച്ച പരസ്യം മഞ്ചിന് നഷ്ടമുണ്ടാക്കിയെന്ന് വരെ വാർത്തകൾ വന്നു . ഇപ്പോഴും ചിലർ അത് വിശ്വസിക്കുന്നു . . രാഹുൽ ഗാന്ധിയുടെ കണ്ണിറുക്കലിനെ കുറിച്ചും വിവാദമുണ്ടായി . കോളേജിൽ നിന്ന് വീട്ടിലെത്തിയപ്പോൾ രാഹുൽ ഗാന്ധിയുടെ കണ്ണിറുക്കലിനെ കുറിച്ച് ചോദിച്ചു . അദ്ദേഹം വിങ്ക് ചെയ്തതിൽ സന്തോഷമുണ്ടെന്നായിരുന്നു ഞാൻ പറഞ്ഞത് . എക്സൈറ്റിങ്ങായ മറുപടി വേണമെന്ന് പറഞ്ഞപ്പോൾ തൻറെ സിഗ്നേച്ചർ സിംബലായ കണ്ണിറുക്കൽ ചെയ്തതിൽ സന്തോഷമുണ്ടെന്ന് പറഞ്ഞു . എന്നാൽ അദ്ദേഹം തന്നെ കോപ്പിയടിച്ചതാണെന്ന് താൻ പറഞ്ഞു എന്ന് പറഞ്ഞായിരുന്നു പരിഹാസവും ട്രോളുകളും . എല്ലാവരും ഇത്തരക്കാരല്ലെന്നും ചിലർ മനഃപ്പൂർവമായാണ് ഇത്തരം കാര്യങ്ങളെന്നാണ് തോന്നുന്നതെന്നും പ്രിയ പറഞ്ഞു .


ഇന്ത്യയിൽവെച്ച് ഇടികൂടാമോ എന്ന ബ്രിട്ടീഷ് ബോക്സറും രണ്ടുവട്ടം ലോകചാമ്പ്യനുമായ അമീർ ഖാന്റെ വെല്ലുവിളി ഏറ്റെടുത്ത് ഇന്ത്യൻ ബോക്സർ വിജേന്ദർ സിംഗ് . അമീർ ഖാനുമായുള്ള മത്സരം രാജ്യത്ത് പ്രഫഷണൽ ബോക്സിംഗിന് കൂടുതൽ പ്രചാരം നേടിക്കൊടുക്കുമെന്ന് വിജേന്ദർ പറഞ്ഞു . ലോക ബോക്സിംഗ് കൌൺസിൽ ചാമ്പ്യൻഷിപ്പിൽ മെക്സിക്കോയുടെ കനേലോ ആൽവാരെസുമായുള്ള പോരാട്ടത്തിന് തയാറെടുക്കുകയാണ് അമീർ ഖാൻ ഇപ്പോൾ . നിലവിൽ ഇരുവരും വ്യത്യസ്ത വിഭാഗങ്ങളിലാണ് മത്സരിക്കുന്നത് . അമീർ ഖാൻ മിഡിൽവെയ്റ്റ് ( 72.5 കിലോ ) വിഭാഗത്തിലും വിജേന്ദർ സൂപ്പർ മിഡിൽവെയ്റ്റ് ( 76 കിലോ ) വിഭാഗത്തിലുമാണ് മത്സരിക്കുന്നത് . ഇരുവരും തമ്മിലുള്ള പോരാട്ടം സാധ്യമാവണമെങ്കിൽ അമീർ ഭാരം കൂട്ടുകയോ വിജേന്ദർ ഭാരം കുറയ്ക്കുകയോ വേണം . എങ്കിലും അടുത്തവർഷമോ 2018ലോ ഇരുവരും തമ്മിലുള്ള പോരാട്ടത്തിന് സാധ്യതയുണ്ടെന്നാണ് റിപ്പോർട്ട് . പ്രഫഷണൽ ബോക്സിംഗിൽ എത്തിയശേഷം നാലു മത്സരങ്ങളിലാണ് വിജേന്ദർ മത്സരിച്ചത് . നാലിലും ജയിച്ചു . അതേസമയം അമീർ ഖാനാകട്ടെ 34 മത്സരങ്ങളിൽ കളിച്ചതിന്റെ അനുഭവസമ്പത്തുണ്ട് . ഈ മാസം 30ന് കോപ്പർ ബോക്സ് അരീനയിൽ മറ്റിയോസെ റോയറുമായാണ് വിജേന്ദറിന്റെ അടുത്ത മത്സരം .


ഡോളറുമായുള്ള വിനിമയത്തിൽ രൂപയുടെ മൂല്യം കഴിഞ്ഞ ഒരാഴ്ചയോളമായി അനുദിനം താഴേക്ക് പോവുന്നത് പ്രവാസികൾക്ക് ആശ്വാസമാകുന്നു . ഇന്ന് 23 പൈസ ഇടിഞ്ഞ് 13 മാസത്തെ താഴ്ന്ന നിരക്കിലായിരുന്നു രൂപയുടെ വ്യാപാരം . യു . എ . ഇ . ഇ ദിർഹത്തിന്റെ വിനിമയനിരക്ക് 18 രൂപ കടന്നു . രാജ്യാന്തര വിപണിയിൽ ക്രൂഡോയിൽ വില വർദ്ധിക്കുന്നതാണ് രൂപയുടെ മൂല്യം ഇടിയാനുള്ള പ്രധാന കാരണമായി പറയുന്നത് . ഇത് കാരണം ക്രൂഡോയിൽ വാങ്ങുന്നതിനായി . ഡോളർ വലിയ തോതിൽ ചെലവഴിക്കേണ്ടി വരുന്നു . രാജ്യത്തെ ധനക്കമ്മി ഉയരുന്നതും പ്രതിസന്ധി സൃഷ്ടിക്കുന്നുണ്ട് . അമേരിക്കൻ കേന്ദ്രബാങ്ക് പലിശ കുറയ്ക്കുന്നതിനാൽ രാജ്യാന്തര വിപണിയിൽ ഡോളർ കരുത്താർജിക്കുന്നതും രൂപയ്ക്ക് തിരിച്ചടിയാകുന്നു . 66 . 15 രൂപയിലായിരുന്നു ഡോളറിനെതിരെ ഇന്ന് രൂപയുടെ ക്ലോസിങ് . വിവിധ കറൻസികളുമായുള്ള ഇന്നത്തെ വിനിമയ നിരക്ക് ഇങ്ങനെയാണ് . . .


പാക്കിസ്ഥാൻ സ്പിന്നർ യാസിർ ഷാ എട്ട് വിക്കറ്റുമായി മായാജാലം കാട്ടിയപ്പോൾ രണ്ടാം ടെസ്റ്റിൽ ന്യൂസീലൻഡ് ഒന്നാം ഇന്നിംഗ്സിൽ 90 റൺസിൽ പുറത്ത് . പാക്കിസ്ഥാൻറെ 418 റൺസ് പിന്തുടർന്ന ന്യൂസീലൻഡ് വെറും 35.3 ഓവറിൽ പുറത്താവുകയായിരുന്നു . 12 . 3 ഓവറിൽ 41 റൺസ് വഴങ്ങിയാണ് ഷാ എട്ട് വിക്കറ്റ് കൊയ്ത്ത് . ആറ് ന്യൂസീലൻഡ് ബാറ്റ്സ്മാൻമാർ പൂജ്യത്തിന് പുറത്തായി . ജീത്ത് റാവൽ ( 31 ) , ടോം ലതാം ( 22 ) , റോസ് ടെയ്ലർ ( 0 ) , ഹെൻറി നിക്കോളാസ് ( 0 ) , ഇഷ് സോധി ( 0 ) , നീൽ വാഗ്നർ ( 0 ) , അജാസ് പട്ടേൽ ( 40 , ട്രെൻറ് ബോൾട്ട് ( 0 ) എന്നിവരാണ് ഷായുടെ സ്പിൻ വലയത്തിൽ കുടുങ്ങിയത് . ഗ്രാൻറ്ഹോമിനെ ( 0 ) ഹസൻ അലി എൽബിയിൽ കുടുക്കി . ഒരു റണ്ണെടുത്ത വാറ്റ്ലിംഗ് റൺഔട്ടായി . നായകൻ കെയ്ൻ വില്യംസ് 28 റൺസുമായി പുറത്താകാതെ നിന്നു . നേരത്തെ ആദ്യം ബാറ്റ് ചെയ്ത പാക്കിസ്ഥാൻ അഞ്ച് വിക്കറ്റ് നഷ്ടത്തിൽ 418 റൺസ് എടുക്കുകയായിരുന്നു . ഹാരിസ് സൊഹൈൽ ( 147 ) , ബാബർ അസം ( 127 ) എന്നിവരുടെ സെഞ്ചുറിയാണ് പാക്കിസ്ഥാനെ മികച്ച സ്കോറിലെത്തിയത് . അഷർ അലി 84 റൺസെടുത്തു .


ദി ലീ പി ൻറെ യാ യി പു റ ത്തി റ ങ്ങി യ അ വ സാ ന ചി ത്രം ജോ ർ ജേ ട്ട ൻ സ് പൂ ര ത്തി ൻറെ ലൊ ക്കേ ഷ നി ൽ സുനിൽകുമാർ എ ത്തി യ താ യി പോ ലീ സി ന് വി വ രം ല ഭി ച്ചു . ഇ തി ൻറെ ചി ത്ര ങ്ങ ൾ പോ ലീ സ് ക ണ്ടെ ടു ത്തു . ട വ ർ കേ ന്ദ്രീ ക രി ച്ചു ള്ള അ ന്വേ ഷ ണ ത്തി ലാ ണ് പോ ലീ സി ന് ഫോ ട്ടോ ല ഭി ച്ച ത് . 2016 ന വം ബ ർ 13ന് ഒ രേ ട വ റി നു കീ ഴി ൽ ദി ലീ പും പ ൾ സ ർ സു നി യും ഒ ന്നി ച്ചു ണ്ടാ യി രു ന്നു . ഈ സ മ യം തൃ ശൂ ർ ന ഗ ര ത്തി ലെ പ്ര മു ഖ ക്ല ബ്ബി ൽ ജോ ർ ജേ ട്ട ൻ സ് പൂ ര ത്തി ൻറെ ചി ത്രീ ക ര ണം ന ട ക്കു ന്നു ണ്ടാ യി രു ന്നു . ഇ വി ടെ നി ന്ന് ക്ല ബ്ബി ലെ ജീ വ ന ക്കാ ർ പ ക ർ ത്തി യ സെ ൽ ഫി ചി ത്ര ങ്ങ ളി ലാ ണ് പ ൾ സ ർ സു നി ഇ ടം പി ടി ച്ച താ യി അ ന്വേ ഷ ണ സം ഘം ക ണ്ടെ ത്തി യ ത് . ആ ക്ര മി ക്ക പ്പെ ട്ട ന ടി ഈ ക്ല ബ്ബി ലെ ഹെ ൽ ത്ത് ക്ല ബ്ബി ൽ എ ത്തു ന്നു ണ്ടാ യി രു ന്നെ ന്നും അ ന്വേ ഷ ണ സം ഘ ത്തി ന് വി വ രം ല ഭി ച്ചി ട്ടു ണ്ട് . ചി ത്രം ല ഭി ച്ച തോ ടെ ക്ല ബ്ബി ലെ ജീ വ ന ക്കാ രെ വി ശ ദ മാ യി ചോ ദ്യം ചെ യ്ത അ ന്വേ ഷ ണ സം ഘം ഇ വി ടു ത്തെ സി സി ടി വി ദൃ ശ്യ ങ്ങ ൾ പ ക ർ ത്തി . സുനിൽകുമാർ ജ യി ലി ൽ നി ന്നു കൊ ടു ത്ത യ ച്ച ക ത്തി ൽ ദി ലീ പു മാ യു ള്ള ബ ന്ധം സം ബ ന്ധി ച്ച് വെ ളി പ്പെ ടു ത്ത ലു ണ്ട് . ഇ തി നെ ചു റ്റി പ്പ റ്റി യു ള്ള അ ന്വേ ഷ ണ ത്തി ലാ ണ് അ ന്വേ ഷ ണ സം ഘ ത്തി ന് ചി ത്രം ല ഭി ക്കു ന്ന ത് . ക്ല ബ്ബി ലെ ജീ വ ന ക്കാ രെ ടു ത്ത മു ഴു വ ൻ ചി ത്ര ങ്ങ ളും പോ ലീ സ് പ രി ശോ ധി ച്ചെ ന്നാ ണു സൂ ച ന . ക്ലബ് ജീ വ ന ക്കാ രെ ആ ലു വ യി ലെ ഓ ഫീ സി ലേ ക്ക് വി ളി ച്ചു വ രു ത്തി യാ ണ് ചോ ദ്യം ചെ യ്യ ൽ നടത്തുക . ഈ ക്ല ബ്ബി ലെ ഹെ ൽ ത്ത് ക്ല ബ്ബി ൽ ആ ക്ര മ ണ ത്തി നി ര യാ യ ന ടി സ്ഥി ര മാ യി വ രാ റു ണ്ടാ യി രു ന്നു . ഇ തു സം ബ ന്ധി ച്ച തെ ളി വു ക ളും കേ സി ലെ പ്ര തി പ ൾ സ ർ സു നി ജോ ർ ജേ ട്ട ൻ സ് പൂ ര ത്തി ൻറെ ലൊ ക്കേ ഷ നി ൽ എ ത്തി യ താ യി ചി ത്ര ങ്ങ ളും , ല ഭി ച്ച തോ ടെ യാ ണ് ജീ വ ന ക്കാ രെ വി ശ ദ മാ യി ചോ ദ്യം ചെ യ്യു ന്ന ത് .


വിൻഡീസിനെതിരായ ആദ്യ ഏകദിനത്തിൽ ടോസ് നേടിയ ഇന്ത്യ ബൌളിംഗ് തെരഞ്ഞെടുത്തു . യുവതാരം റിഷഭ് പന്ത് ഇന്ന് അരങ്ങേറ്റം കുറിക്കും . പന്തിന് സീനിയർ താരം എംഎസ് ധോണി ക്യാപ് കൈമാറി . വിക്കറ്റ് കീപ്പറായി ധോണി കളിക്കുമ്പോൾ സ്പെഷലിസ്റ്റ് ബാറ്റ്സ്മാനായാണ് പന്തിനെ ഉൾപ്പെടുത്തിയത് . വിൻഡീസിനായി ഒഷാനെ തോമസും ചന്ദ്രപോൾ ഹേംരാജും ഇന്ന് അരങ്ങേറ്റം കുറിക്കുന്നുണ്ട് . മൂന്ന് പേസർമാരും രണ്ട് സ്പിന്നർമാരുമായാണ് ഇന്ത്യ കളിക്കുന്നത് . പേസർ ഖലീൽ അഹമ്മദിന് അവസരം നൽകിയപ്പോൾ സ്പിന്നർ കുൽദീപ് യാദവ് ആദ്യ മത്സരത്തിനുള്ള ആദ്യ ഇലവനിലില്ല . ഉമേഷ് യാദവും ഷമിയുമാണ് മറ്റ് രണ്ട് പേസർമാർ . ചാഹലും ജഡേജയുമാണ് സ്പിന്നർമാർ . രോഹിത് - ധവാൻ സഖ്യം ഇന്ത്യക്കായി ബാറ്റിംഗ് ഓപ്പൺ ചെയ്യും . കോലി , റായ്ഡു , ധോണി , പന്ത് എന്നിവരാണ് മറ്റ് ബാറ്റ്സ്മാൻമാർ . India ( Playing XI ) :


സ്പെയിനിലെ ബാഴ്സലോണ , മാഡ്രിഡ് , ഇംഗ്ലണ്ടിലെ മാഞ്ചസ്റ്റർ എന്നിവ കാർപ്പന്തുകളി പ്രേമികൾക്ക് വെറും നഗരങ്ങളല്ല . മറില്ല ഫുഡ്ബോളിന്റെ സ്വർഗങ്ങളാണ് . ഫിഫയുടെ അണ്ടർ 17 ലോക കപ്പ് വിരുന്നെത്തുന്നതോടെ കൊച്ചിയും ഈ നഗരങ്ങളുടെ ഗണത്തിലേക്ക് ഉയർന്നേക്കും . അന്താരാഷ്ട്ര ഫുഡ്ബോൾ മാപ്പിൽ ഉൾപ്പെടുന്നതോടെ കൊച്ചിയുടെ പ്രശസ്തിയും രാജ്യാന്തര തലത്തിൽ വർദ്ധിക്കും . അറബിക്കടലിന്റെ റാണി ലോക ടൂറിസം ഭൂപടത്തിലും ഇടംപിടിയ്ക്കും . കൊച്ചിയുടെ ബ്രാന്റിങിനായുള്ള പദ്ധതികൾ ടൂറിസം വകുപ്പുമായി ചേർന്ന് ഫിഫ തയ്യാറാക്കുന്നുണ്ട് . വിനോദസഞ്ചാര മേഖലയ്ക്ക് പുറമെ അടിസ്ഥാന സൌകര്യങ്ങൾ , വിദ്യാഭ്യാസം എന്നീ മേഖലകളുടെ വികസനത്തിനുള്ള മാർഗ്ഗനിർദ്ദേശങ്ങളും ഫിഫ മുന്നോട്ടുവെയ്ക്കുന്നു . ലോക കപ്പിന് മുമ്പ് തന്നെ കൊച്ചി മെട്രോ ഓടിത്തുടങ്ങുമെന്നതിനാൽ കൊച്ചിയുടെ മുഖഛായ തന്നെ മാറും . നഗരത്തിലെത്തുന്ന ഫുഡ്ബോൾ ആരാധകരുടെ സഞ്ചാരവും അനായാസമാകും . യൂറോപ്പിൽ നിന്നും ലാറ്റിനമേരിക്കയിൽ നിന്നു കൂടുതൽ ഫുഡ്ബോൾ ആരാധകരെത്തിയാൽ ടൂറിസം മേഖലയിലെ വരുമാനം ഇരട്ടിയാവും . ഫുഡ്ബോൾ മാമാങ്കത്തിന് മുമ്പ് നഗരത്തിലും മോടിപിടിപ്പിക്കലുണ്ടാവും . ഇതോടെ പ്രാദേശികമായി കൂടുതൽ തൊഴിലവസരങ്ങളും സൃഷ്ടിക്കപ്പെടും .


ഹോളി പ്രമാണിച്ച് പുതിയ ഓഫർ പുറത്തിറക്കി ബിഎസ്എൻഎൽ . ഹോളി ധമാക്ക എന്ന പേരിലാണ് ബിഎസ്എൻഎൽ 399 രൂപയുടെ ഓഫർ പുറത്തിറക്കിയിട്ടുള്ളത് . ഏത് നെറ്റ് വർക്കുകളിലേയ്ക്കും അൺലിമിറ്റഡ് ലോക്കൽ - എസ്ടിഡി വോയ്സ് കോൾ , എന്നിവയ്ക്ക് പുറമേ 30 ജിബി ഡാറ്റയാണ് ലഭിക്കുന്നത് . മാർച്ച് ഒന്ന് മുതൽ ഇന്ത്യയിൽ എല്ലാ ഭാഗത്തും ഈ ഓഫർ പ്ലാൻ ലഭിക്കും . ബിഎസ്എൻഎൽ 399 രൂപയുടെ പോസ്റ്റ് പെയ്ഡ് പ്ലാൻ പുറത്തിറക്കിയതായി ബിഎസ്എൻഎൽ സിഎംഡി അനുപം ശ്രീവാസ്തവ ട്വീറ്റിൽ സ്ഥിരീകരിച്ചിട്ടുണ്ട് . ഉപയോക്താകളുടെ ട്വീറ്റിനുള്ള മറുപടിയായാണ് അനുപം ശ്രീവാസ്തവ ഇക്കാര്യം സ്ഥിരീകരിച്ചത് . ഐഡിയയും എയർടെല്ലും പോസ്റ്റ് പെയ്ഡ് ഉപയോക്താക്കൾക്ക് സമാനമായ ഓഫർ ലഭ്യമാക്കിയിരുന്നു . ഇതിനെ പ്രതിരോധിക്കാനാണ് . ബിഎസ്എൻഎൽ പ്രീ പെയ്ഡിൽ കിടിലൻ പ്ലാൻഃ പണികൊടുത്തത് ജിയോയ്ക്കും എയർടെല്ലിനും !


രുസ്വ എന്ന ഉറുദു വാക്കിനർഥം കളങ്കപ്പെട്ടത് എന്നാണ് . അങ്ങനെയൊരു സംഭവം തന്നെയാണ് സമൂഹത്തിന്റെ നേർക്കാഴ്ചയിലേക്ക് രുസ്വ എന്ന ഹ്രസ്വ ചിത്രം തുറന്നുവയ്ക്കുന്നതും . ഒരു പെൺകുട്ടി ബലാൽസംഗത്തിൽ കൊല്ലപ്പെടുന്നു . അതിന് ഉത്തരവാദിയായ ഒരുവൻ പ്രായപൂർത്തിയാകാത്തവൻ എന്ന ഒറ്റക്കാരണത്താൽ ശിക്ഷിക്കപ്പെടുന്നില്ല . അങ്ങനെ ശിക്ഷകളിൽ നിന്ന് രക്ഷപ്പെട്ട അവൻ നമുക്കിടയിൽ ഉണ്ട് . നമ്മളെപ്പോലെ ഉടുത്ത് , ഒരുങ്ങി , ഭക്ഷണം കഴിച്ച് , വിവാദങ്ങൾ കത്തിപ്പടരുമ്പോഴും എല്ലാത്തിൽ നിന്നും ഒന്നുമറിയാത്തവനെപോലെ ഒഴിഞ്ഞ് , എന്നാൽ പലയിടങ്ങളിലും നമ്മളെപ്പോലെ നിസംഗതയോടെ നടന്നുനീങ്ങുന്നുണ്ട് . രുസ്വ കാട്ടിത്തരുന്ന കറുത്ത കാഴ്ച അതാണ് . മാത്രവുമല്ല പൊലിഞ്ഞുപോയ സ്വപ്നങ്ങളെക്കുറിച്ച് പെൺകുട്ടിയുടെ അമ്മ വിലപിക്കുമ്പോൾ ഉള്ളിൽ ഒരു നോവ് ബാക്കിവയ്ക്കുകയും ചെയ്യുന്നു , രുസ്വ . രുസ്വ എന്ന ഹ്രസ്വ ചിത്രം ഉന്നയിക്കുന്ന ചില ചോദ്യങ്ങളുമുണ്ട് . കളങ്കപ്പെട്ടത് ഒരു പെൺശരീരം മാത്രമായിരുന്നോ ? അതോ അവളുടെ സ്വപ്നങ്ങൾക്കാണോ കളങ്കം വീണത് ? അതുമല്ല നമുക്കിടയിൽ നമ്മളെപ്പോലെ നടന്നുപോകുന്ന അവനാണോ സമൂഹത്തിന്റെ കളങ്കം ? അവനെ വെറുതെവിട്ട നമ്മുടെ നിയമങ്ങൾ ഇനിയവൻ ആവർത്തിക്കാൻ സാധ്യതയുള്ള കളങ്കങ്ങളെയല്ലേ ചങ്ങലയിടാതെ വിട്ടത് ? സന്ധ്യകഴിഞ്ഞാൽ സുരക്ഷയില്ലാത്ത സാമൂഹ്യപശ്ചാത്തലത്തിൽ കഴിയുന്ന നമുക്കുള്ളിലും ഇല്ലേ ഈ കളങ്കം ? ഇനിയുമിനിയും ആവർത്തിക്കപ്പെടുന്ന ബലാൽസംഗങ്ങൾക്കുത്തരവാദി നമ്മൾ വളർത്തിയെടുക്കുന്ന ഈ സമൂഹംതന്നെയല്ലേ ? ഹ്രസ്വചിത്രങ്ങളുടെ പരിമിതിയും സാധ്യതയും സമയം തന്നെയാണ് . ഇത്തരത്തിൽ ഗൌരവമേറിയ ഒരു വിഷയം ചർച്ച ചെയ്യപ്പെടുമ്പോൾ ചുരുങ്ങിയ സമയത്തിൽ കുറെയേറെ പറയേണ്ടി വരുന്നു . നീളം കൂടാതെയും കുറയാതെയും ചിത്രം ആശയം വിനിമയം ചെയ്യുമ്പോൾ അഭിനന്ദിക്കപ്പെടേണ്ടത് സംവിധായകന്റെ കയ്യടക്കം തന്നെയാണ് . കാമ്പുള്ള കഥ അഥവാ ആശയം തെരഞ്ഞെടുത്താൽ തന്നെയും ക്രാഫ്റ്റ് നല്ലതായില്ലെങ്കിൽ പാളിപ്പോയേക്കാവുന്ന സാധ്യത മുഴനീളൻ ചിത്രങ്ങളെക്കാൾ , സമയപരിമിതിയുള്ള ഹ്രസ്വചിത്രങ്ങളിൽ കൂടുതലാണ് . കഥ മനസ്സിൽ കണ്ടപ്പോൾ തന്നെ അതിലെ ഓരോ ഫ്രെയിമും വരച്ചിരുന്നിരിക്കണം തിരക്കഥയും സംവിധാനവും നിർവഹിച്ച ഷമീം അഹമ്മദ് . ഇന്ത്യക്ക് അകത്തും പുറത്തും അംഗീകാരങ്ങൾ നേടിയ രുസ്വയെക്കുറിച്ച് സംവിധായകന് അഭിമാനിക്കാം . മികവോടെ ഫ്രെയിമുകൾ ഒരുക്കിയ ക്യാമറാമാൻ ആന്റണി ജോയ്ക്കും കയ്യടി . ഒരു ഓടക്കുഴലിന്റെ മാത്രം സംഗീതത്തിൽ തുടങ്ങി പലയിടങ്ങളിൽ ശബ്ദ കോലാഹലങ്ങൾ വന്നുപോകുമ്പോഴും പുരോഗമിക്കുന്ന ചിത്രത്തിൽ എടുത്തുപറയേണ്ടതാണ് പശ്ചാത്തലസംഗീതം . കിറുകൃത്യം വെട്ടിത്തിരുത്തിയ എഡിറ്റിംഗ് , ഗ്രാഫിക്സ് , അഭിനേതാക്കൾ എല്ലാം ചിത്രത്തിന് മാറ്റുകൂട്ടുന്നു .


ലോകകപ്പിനുള്ള 23 അംഗ ടീമിനെ പ്രഖ്യാപിച്ചതിന് പിന്നാലെ അർജന്റീനയ്ക്ക് കനത്ത തിരിച്ചടി . അവരുടെ ഒന്നാം നമ്പർ ഗോൾ കീപ്പർ സെർജിയോ റൊമേറോയ്ക്ക് പരിക്ക് കാരണം ലോകകപ്പിൽ കളിക്കാൻ കഴിയില്ല . കാൽമുട്ടിനേറ്റ പരിക്കാണ് താരത്തിന് വിനയായത് . തുടർന്ന് അർജൻറൈൻ താരത്തിന് ലോകകപ്പ് നഷ്ടമാവുമെന്ന് അധികൃതർ ട്വീറ്റ് ചെയ്തു . 2014 ബ്രസീൽ ലോകകപ്പിൽ അർജന്റീനയെ ഫൈനലിലെത്തിക്കുന്നതിൽ നിർണായക സാന്നിധ്യമായ താരമാണ് റൊമേറൊ . സെമിയിൽ നെതർലൻഡ്സിനെതിരേ പെനാൽറ്റി ഷൂട്ടൌട്ടിൽ റൊമേറോയുടെ സേവുകളാണ് ഫൈനലിലേക്ക് നയിച്ചത് . 31കാരനായ റൊമേറോ ദേശീയ കുപ്പായത്തിൽ 94 മത്സരങ്ങൾ കളിച്ചിട്ടുണ്ട് . ഇംഗ്ലീഷ് പ്രീമിയർ ലീഗിൽ മാഞ്ചസ്റ്റർ യുനൈറ്റഡിന്റെ ഗോൾ കീപ്പറാണ് റൊമേറോ . ദേശീയ കുപ്പായത്തിൽ രണ്ട് തവണമാത്രം കളിച്ചിട്ടുള്ള ചെൽസിയുടെ വില്ലി കബല്ലേറോ അരങ്ങേറ്റത്തിനൊരുങ്ങുന്ന റിവർ പ്ലേറ്റിൻെ ഫ്രാങ്കോ അർമനി എന്നിവരാണ് റിസർവ് ഗോൾ കീപ്പർമാർ .


നാസയുടെ ' പ്ലാനെറ്ററി പ്രൊട്ടക്ഷൻ ഓഫീസർ ' പോസ്റ്റിലേക്ക് ജോലിക്ക് അപേക്ഷിച്ച് നാലാംക്ലാസുകാരൻ . അന്യഗ്രഹജീവികളിൽ നിന്നും ഭൂമിയേയും അതുപോലെ തിരിച്ചും സംരക്ഷിക്കുകയാണ് ജോലിയുടെ സ്വഭാവം . നാസയുടെ പരസ്യം ശ്രദ്ധയിൽപെട്ട ജാക്ക് ഡേവിസ് എന്ന നാലാംക്സാസുകാരൻറെ നാസയ്ക്കുള്ള കത്ത് ഇപ്പോൾ വൈറലാകുകയാണ് . നാസയ്ക്ക് എഴുതിയ കത്തിലാണ് ജാക്ക് തന്റെ നിലപാട് അറിയിച്ചത് . ' പ്രിയപ്പെട്ട നാസ , എൻറെ പേര് ജാക്ക് ഡേവിസ് , പ്ലാനറ്ററി പ്രൊട്ടക്ഷൻ ഓഫീസർ ജോലിയിലേക്ക് അപേക്ഷിക്കാൻ താൻ ആഗ്രഹിക്കുന്നു . എനിക്ക് ഒമ്പത് വയസ്സ് കാണം . ഈ ജോലിക്ക് ഞാൻ അനുയോജ്യനാണെന്ന് കരുതുന്നു . ഞാൻ അപേക്ഷ അയക്കാൻ പ്രധാന കാരണം എന്റെ സഹോദരി പറയുന്നു എന്നെ കണ്ടാൽ അന്യഗ്രഹ ജീവിയെ പോലെയുണ്ടെന്ന് . . . . എന്നു തുടങ്ങി നീണ്ട ഒരു കത്താണ് ജാക്ക് നാസയ്ക്ക് അയച്ചത് . ഗാർഡിയൻ ഓഫ് ദ ഗ്യാലക്സി എന്ന് സ്വയം അഭിസംബോധന ചെയ്താണ് ജാക്ക് കത്ത് അവസാനിപ്പിക്കുന്നത് . റെഡ്ഡിറ്റിൽ പ്രസിദ്ധീകരിച്ച കത്ത് ഇതിനകം തന്നെ ആയിരങ്ങളാണ് കണ്ടത് . നിരവധി പേർ കമന്റും നൽകിയിട്ടുണ്ട് . ജാക്കിൻറെ പിതാവിന്റെ സുഹൃത്താണ് കത്ത് പോസ്റ്റ് ചെയ്തത് . ഈ കത്ത് വൈറലായതിന് പിന്നാലെ നാസ മറുപടി നൽകി , നിങ്ങൾ അപേക്ഷിച്ച ജോലി ഉത്തരവാദിത്വം ഏറിയതാണെന്നും , ഭാവിയിൽ മികച്ച എഞ്ചിനീയർമാരെയും സാങ്കേതിക വിദഗ്ധരെയും ഞങ്ങൾ തേടുന്നു എന്നാണ് നാസ പറയുന്നത് . അതിനാൽ പഠിച്ച് ആ സ്ഥിതിയിലേക്ക് ജാക്ക് എത്തും എന്ന് നാസ മറുപടിയിൽ പറയുന്നു .


ന്യൂസിലൻഡിനെതിരായ ഏകദിന പരമ്പരയിലെ മിന്നും പ്രകടനം ഐസിസി ഏകദിന റാങ്കിംഗിൽ ഇന്ത്യൻ താരങ്ങൾക്ക് നേട്ടമായി . അക്ഷർ പട്ടേലാണ് പുതിയ റാങ്കിംഗിൽ ഏറ്റവും കൂടുതൽ നേട്ടം കൊയ്ത ഇന്ത്യൻ താരം . ബൌളർമാരുടെ പുതിയ റാങ്കിംഗിൽ ആദ്യമായി ആദ്യ പത്തിനുള്ളിലെത്തിയ അക്ഷർ അഞ്ച് സ്ഥാനങ്ങൾ മെച്ചപ്പെടുത്തി ഒമ്പതാം സ്ഥാനത്താണ് . അഞ്ചാം ഏകദിനത്തിൽ അഞ്ച് വിക്കറ്റ് പ്രകടനത്തോടെ മാൻ ഓഫ് ദ് മാച്ചും മാൻ ഓഫ് ദ് സീരീസുമായ അമിത് മിശ്ര 25 സ്ഥാനങ്ങൾ ഉയർന്ന് പന്ത്രണ്ടാം സ്ഥാനത്തെത്തി . ആദ്യ പത്തിലെത്തിയ ഏക ഇന്ത്യൻ ബൌളറും അക്ഷർ പട്ടേലാണ് . ഏകദിന പരമ്പരയിൽ കളിക്കാതിരുന്ന ആർ അശ്വിൻ മൂന്ന് സ്ഥാനങ്ങൾ താഴോട്ടിറങ്ങി പതിനാറാം സ്ഥാനത്തായി . ന്യൂസിലൻഡ് താരം ട്രെൻറ് ബൌൾട്ടാണ് റാങ്കിംഗിൽ ഒന്നാം സ്ഥാനത്ത് . വെസ്റ്റ് ഇൻഡീസിന്റെ സുനിൽ നരെയ്ൻ രണ്ടാമതും ദക്ഷിണാഫ്രിക്കയുടെ ഇമ്രാൻ താഹിർ മൂന്നാം സ്ഥാനത്തുമാണ് . ബാറ്റിംഗിൽ ഒരു സെഞ്ചുറി അടക്കം ഇന്ത്യയുടെ ടോപ് സ്കോററായ വിരാട് കൊഹ്ലി ദക്ഷിണാഫ്രിക്കയുടെ എ . ബി . ഡവില്ലിയേഴ്സിന് പിന്നിൽ രണ്ടാം സ്ഥാനത്താണ് . ടീം റാങ്കിംഗിൽ ഇന്ത്യ ഇപ്പോഴും നാലാമത് തന്നെയാണ് . എന്നാൽ മൂന്നാം സ്ഥാനത്തുള്ള ന്യൂസിലൻഡുമായുള്ള പോയിന്റ് വ്യത്യാസം മൂന്നിൽ നിന്ന് ഒരു പോയന്റായി കുറയ്ക്കാൻ പരമ്പര ജയത്തിലൂടെ ഇന്ത്യക്കായി . 4 - 1ന് പരമ്പര നേടിയിരുന്നെങ്കിൽ ഇന്ത്യക്ക് മൂന്നാം സ്ഥാനത്തേക്ക് കയറാനാകുമായിരുന്നു .


സിഡ്നി ടെസ്റ്റിൽ ഒന്നാം ഇന്നിംഗ്സിൽ ഇന്ത്യക്കായി ചേതേശ്വർ പൂജാരയും റിഷഭ് പന്തും തകർപ്പൻ സെഞ്ചുറി നേടിയിരുന്നു . പൂജാര 193 റൺസും പന്ത് പുറത്താകാതെ 159 റൺസുമെടുത്തു . ഇതോടെ വിഖ്യാതമായ സിഡ്നി ക്രിക്കറ്റ് ഗ്രൌണ്ടിൻറെ ആദരം ലഭിച്ചിരിക്കുന്നു ഇരു താരങ്ങൾക്കും . സിഡ്നിയിൽ സെഞ്ചുറിയോ ഇന്നിംഗ്സിൽ അഞ്ച് വിക്കറ്റോ രണ്ട് ഇന്നിംഗ്സിലുമായി 10 വിക്കറ്റോ നേടുന്ന താരങ്ങളെ അദരിക്കുന്ന പതിവുണ്ട് . ഡ്രസിംഗ് റൂമിലേക്കുള്ള വഴിയിലുള്ള വിഖ്യാത ഹോണേർസ് ബോർഡിൽ ഈ താരങ്ങളുടെ ഒപ്പ് രേഖപ്പെടുത്തും . മൂന്നാം ദിനം മഴപെയ്ത് മത്സരം തടസപ്പെട്ടതോടെ താരങ്ങൾക്ക് ഒപ്പിടാനുള്ള അവസരമൊരുങ്ങി . ഇരുവരുടെയും തകർപ്പൻ ഇന്നിംഗ്സുകളാണ് ഇന്ത്യയെ ഒന്നാം ഇന്നിംഗ്സിൽ ഏഴ് വിക്കറ്റിന് 622 റൺസെന്ന കൂറ്റൻ സ്കോറിലെത്തിച്ചത് . സിഡ്നിയിൽ ടെസ്റ്റ് കരിയറിലെ 18 - ാം സെഞ്ചുറിയാണ് പൂജാര നേടിയത് . പന്ത് രണ്ടാം സെഞ്ചുറിയും . ഓസ്ട്രേലിയയിൽ ടെസ്റ്റ് സെഞ്ചുറി നേടുന്ന ആദ്യ ഇന്ത്യൻ വിക്കറ്റ് കീപ്പറെന്ന നേട്ടവും പന്ത് സ്വന്തമാക്കി .


വെടിക്കെട്ട് ഓപ്പണർ ഡേവിഡ് വാർണർ വിലക്കിലായ ശേഷം ശക്തമായ ഓപ്പണിംഗ് സഖ്യത്തെ കണ്ടെത്താനുള്ള ശ്രമത്തിലാണ് ക്രിക്കറ്റ് ഓസ്ട്രേലിയ . ഡിസംബർ ആറിന് ആരംഭിക്കുന്ന ഇന്ത്യക്കെതിരായ ടെസ്റ്റ് പരമ്പരയിൽ ആരോൺ ഫിഞ്ചും അരങ്ങേറ്റക്കാരൻ മാർക്സ് ഹാരിസുമാണ് ബാറ്റിംഗ് ഓപ്പൺ ചെയ്യാൻ സാധ്യത . അഡ്ലെയ്ഡ് ടെസ്റ്റിന് മുൻപ് ഓസ്ട്രേലിയൻ ഫസ്റ്റ് ക്ലാസ് ടൂർണമെൻറായ ഷെഫീൽഡ് ഷീൽഡിൽ ഫിഞ്ചിനും ഹാരിസിനും മത്സരമുണ്ട് . ഒരേടീമിലാണ് ( വിക്ടോറിയ ) കളിക്കുന്നതെങ്കിലും ഇരുവരും അവിടെ ഓപ്പണിംഗ് പങ്കാളികളാകില്ല . ഹാരിസും ട്രെവിഡ് ഡീനുമാണ് ഓപ്പണിംഗ് ചെയ്യുകയെന്ന് വിക്ടോറിയ വ്യക്തമാക്കിയിട്ടുണ്ട് . നവംബർ 27നാണ് ക്വീൻസ്ലൻഡിനെതിരെ മത്സരം ആരംഭിക്കുന്നത് . ഇന്ത്യൻ പരമ്പരയ്ക്ക് മുൻപ് ഇരുവർക്കും ഓപ്പണിംഗിൽ മികച്ച പരിശീലനം നടത്താനുള്ള അവസരമാണ് ഇതോടെ നഷ്ടമാകുന്നത് . ഇതിൽ ആഞ്ഞടിച്ചിരിക്കുകയാണ് ഷെയ്ൻ വോൺ . ' ഷീൽഡ് മത്സരത്തിൽ ഹാരിനൊപ്പം ഫിഞ്ച് ഇന്നിംഗ്സ് ഓപ്പൺ ചെയ്യില്ല . എന്നാൽ ഒരാഴ്ചയ്ക്ക് ശേഷം ഇന്ത്യക്കെതിരായി ഇരുവരും ഓപ്പണറാകും . വിക്ടോറിയ ഇക്കാര്യത്തിൽ നിരാശപ്പെടുത്തി ' . അൽപമെങ്കിലും യുക്തി കാട്ടണമെന്നും വോൺ പരിഹസിച്ചു . ഫിഞ്ചിന് വിക്ടോറിയ ഓപ്പണിംഗിൽ അവസരം നൽകണമെന്ന് റിക്കി പോണ്ടിംഗും ആവശ്യപ്പെട്ടിട്ടുണ്ട് .


മലയാളത്തിൽ ഒരു നായികയെ ചുറ്റിപ്പറ്റി ഒരു സിനിമ ഒരുങ്ങുക എന്നത് അപൂർവമാണ് . മഞ്ജു വാര്യർ എന്ന നടിക്കാണ് ഇപ്പോൾ ആ അപൂർവതയ്ക്ക് കാരണക്കാരിയാകാനുള്ള ഭാഗ്യം കിട്ടിയത് . രണ്ടാം വരവിൽ ആദ്യ ചിത്രത്തിന്റെയത്ര സ്വീകാര്യത കിട്ടിയില്ലെങ്കിലും വീണ്ടും വീണ്ടും മഞ്ജു വാര്യരെ കേന്ദ്ര കഥാപാത്രമാക്കി സിനിമകൾ ഒരുങ്ങുകയാണ് . വേട്ടയിലെ പൊലീസ് വേഷത്തിനു ശേഷം വോളിബോൾ കോച്ചായി മഞ്ജു വാര്യർ അഭിനയിക്കുന്ന കരിങ്കുന്നം 6 ഫീറ്റ് അണിയറയിൽ ഒരുങ്ങുകയാണ് . മഞ്ജു വാര്യരെ കേന്ദ്രീകരിച്ച് സിനിമകൾ ഒരുങ്ങുന്നതിന്റെ പ്രധാന കാരണം അവർ അവതരിപ്പിച്ച കഥാപാത്രങ്ങളുടെ കരുത്ത് തന്നെയാണ് . ആൺ നിഴലിൽ മറയ്ക്കപ്പെടുന്ന വെറും പെൺകഥാപാത്രങ്ങളായിരുന്നില്ല മഞ്ജു വാര്യർ അവതരിപ്പിച്ചതിൽ ഏറെയും . കരുത്തുറ്റ , വ്യക്തിത്വമുള്ള സ്ത്രീ കഥാപാത്രങ്ങളായിട്ടായിരുന്നു മഞ്ജു വാര്യർ വെള്ളിത്തിരയിൽ പകർന്നാട്ടം നടത്തിയത് . മഞ്ജു വാര്യരുടെ മികച്ച കഥാപാത്രങ്ങളെ കുറിച്ചാണ് ഇവിടെ പറയുന്നത് .


സൽമാൻ ഖാനും ജാക്ക്വലിൻ ഫെർണാണ്ടസും ഒന്നിക്കുന്ന റെയ്സ് 3 യിലെ പ്രമുഖ വേഷത്തിന് ക്ഷണം ലഭിച്ചിരുന്നു എന്ന് അമിതാഭ് ബച്ചൻറെ വെളിപ്പെടുത്തൽ . എന്നാൽ ബച്ചന് ഡേറ്റ് ഇല്ലാത്തതിനാലാണ് ക്ഷണം നിരസിക്കേണ്ടി വന്നതെന്നാണ് താരവുമായി ബന്ധപ്പെട്ടവർ പറയുന്നത് . ഒക്ടോബറിലും നവംബറിലും പുതിയ ചിത്രമായ ' ജുണ്ടി ' ൻറെ തിരക്കുകളിലായിരിക്കും അമിതാഭ് . റെയ്സ് 3 യുടെ ചിത്രീകരണവും ഇതേ മാസങ്ങളിലാണ് ആരംഭിക്കുക . രണ്ട് ചിത്രങ്ങളും ഒരേ സമയത്ത് തുടങ്ങുന്നതിനാൽ ഏതെങ്കിലും ഒന്ന് ഉപേക്ഷിക്കുകയേ ബച്ചന് വഴിയുണ്ടായിരുന്നുള്ളു . ജുണ്ടിന് നേരത്തേ തന്നെ ഡേറ്റ് കൊടുത്തതിനാൽ റെയ്സ് 3 വേണ്ടന്ന് വയ്ക്കുകയായിരുന്നു . എന്നാൽ സിദ്ധാർത്ഥ് മൽഹോത്രയും ആദിത്യ റോയ് കപൂറും റെയ്സ് 3 നിഷേധിച്ചു എന്നൊരു ഗോസിപ്പും ഉണ്ട് . 2018 ലായിരിക്കും ചിത്രം പുറത്തിറങ്ങുക .


വേറിട്ട ഒരു കഥാപാത്രവുമായി മമ്മൂട്ടി എത്തുന്നു . കരിയറിലാദ്യമായി കുള്ളന്റെ വേഷത്തിലാണ് മമ്മൂട്ടി അഭിനയിക്കാൻ ഒരുങ്ങുന്നത് . സോഹൻ സിനുലാലാണ് ചിത്രം സംവിധാനം ചെയ്യുന്നത് . കഥാകൃത്തുകൂടിയായ പി വി ഷാജികുമാറാണ് ചിത്രത്തിന്റെ തിരക്കഥയെഴുതുന്നത് . 2019ൽ ചിത്രീകരണം തുടങ്ങാനാണ് ആലോചന . കൂടുതൽ വിവരങ്ങൾ പുറത്തുവിട്ടിട്ടില്ല . നേരത്തെ മമ്മൂട്ടിയെ നായകനാക്കി ഡബിൾസ് എന്ന സിനിമ സോഹൻ സിനുലാൽ സംവിധാനം ചെയ്തിട്ടുണ്ട് . പുത്തൻപണം എന്ന മമ്മൂട്ടി സിനിമയിൽ പി വി ഷാജികുമാർ സംഭാഷണം എഴുതിയിരുന്നു .


ഓൺലൈൻ വിൽപ്പന സൈറ്റായ ആ മ സോ ണി നെ പ റ്റി ച്ച് ദില്ലിയിലെ യു വാ വ് ത ട്ടി യെ ടു ത്ത ത് അരക്കോടി രൂപ . വ ട ക്ക ൻ ഡ ൽ ഹി യി ലെ ത്രി ന ഗ ർ സ്വ ദേ ശി യാ യ ശി വ് ചോ പ്ര എ ന്ന ഇ രു പ ത്തൊ ന്നു കാ ര നാ ണ് സി നി മാ ക്ക ഥ ക ളെ വെ ല്ലു ന്ന ത ട്ടി പ്പു ന ട ത്തി യ ത് . ഡ ൽ ഹി നോ ർ ത്ത് വെ സ്റ്റ് ഡി സി പി മി ലി ൻ ഡ് ഡ ന്പി റും ആ മ സോ ൺ പ്ര തി നി ധി ക ളും ചേ ർ ന്നു പ ത്ര സ മ്മേ ള നം ന ട ത്തി യാ ണ് ഹോ ട്ട ൽ മാ നേ ജ്മെ ൻറ് ബി രു ദ ധാ രി യാ യ ശി വ യു ടെ സ മാ ന ത ക ളി ല്ലാ ത്ത ത ട്ടി പ്പു ക ഥ ലോ ക രെ അ റി യി ച്ച ത് . ഐ ഫോ ൺ ഉ ൾ പ്പെ ടെ യു ള്ള വി ല കൂ ടി യ ഫോ ണു ക ൾ ഓ ർ ഡ ർ ചെ യ്ത് കൈ യി ൽ കി ട്ടി യ ശേ ഷം ത നി ക്ക് ഫോ ൺ കി ട്ടി യി ല്ലെ ന്നു ക ന്പ നി യെ ബോ ധ്യ പ്പെ ടു ത്തി ന ഷ്ട പ രി ഹാ രം നേ ടു ന്ന താ യി രു ന്നു ഇ യാ ളു ടെ രീ തി . ഇ ത്ത ര ത്തി ൽ 222 ഫോ ണു ക ൾ ഇ യാ ൾ കൈ പ്പ റ്റി യെ ന്നും ഫോ ൺ ല ഭി ച്ചി ല്ലെ ന്നു കാ ണി ച്ച് 166 പ്രാ വ ശ്യം ക മ്പനിയിൽ നിന്നും ന ഷ്ട പ രി ഹാ ര ത്തു ക നേ ടി യെ ന്നും പോ ലീ സ് പ റ ഞ്ഞു . ല ഭി ച്ച ഫോ ണു ക ൾ മ റി ച്ചു വി റ്റും ശി വ പ ണ മു ണ്ടാ ക്കി യ ത്രേ . വ്യാ ജ തി രി ച്ച റി യ ൽ രേ ഖ ക ൾ ഹാ ജ രാ ക്കി ഇ രു ന്നൂ റോ ളം സിം കാ ർ ഡു ക ൾ സം ഘ ടി പ്പി ച്ചാ ണ് ത ട്ടി പ്പു ന ട ത്തി യ ത് . വ്യാ ജ രേ ഖ ക ളാ ണെ ന്ന റി ഞ്ഞി ട്ടും ശി വ യ്ക്കു സിം കാ ർ ഡു ക ൾ ന ൽകിയ ക ട യു ട മ യെ യും പോ ലീ സ് അ റ സ്റ്റ് ചെ യ്തി ട്ടു ണ്ട് . സിം കാ ർ ഡു ക ൾ ഉ പ യോ ഗി ച്ച് പ ല പേ രു ക ളി ൽ ഇ - മെ യി ൽ അ ക്കൌ ണ്ടു ക ൾ നി ർ മി ച്ചാ ണ് ഇ യാ ൾ ആ മ സോ ണി ൽ നൂ റി ല ധി കം അ ക്കൌ ണ്ടു ക ൾ സ്വ ന്ത മാ ക്കി യ ത് . ഈ അ ക്കൌ ണ്ടു ക ളി ലെ ല്ലാം വ്യാ ജ വി ലാ സ മാ ണ് ന ല് കി യി രു ന്ന തും . മേ ൽ വി ലാ സം ക ണ്ടെ ത്താ നാ കാ തെ ഡെ ലി വ റി ബോ യി ഫോ ണി ൽ വി ളി ക്കു ന്പോ ൾ ഡെ ലി വ റി ബോ യി യു ടെ അ രി കി ൽ ഇ യാ ൾ നേ രി ട്ടെ ത്തി യാ ണ് ഫോ ൺ കൈ പ്പ റ്റി യി രു ന്ന ത് . പ ല അ ക്കൌ ണ്ടു ക ളി ൽ നി ന്നാ ണ് ന ഷ്ട പ രി ഹാ രം ആ വ ശ്യ പ്പെ ട്ടി രു ന്ന തെ ന്ന തി നാ ൽ സം ഭ വം ത ട്ടി പ്പാ ണെ ന്നു ക ണ്ടെ ത്താ ൻ ആ മ സോ ണി ന് സാ ധി ച്ച തു മി ല്ല . എ ന്നാ ൽ , വ ട ക്ക ൻ ഡ ൽ ഹി കേ ന്ദ്രീ ക രി ച്ച് ഫോ ൺ കി ട്ടു ന്നി ല്ലെ ന്ന പ രാ തി തു ട ർ ക്ക ഥ യാ യ തോ ടെ യാ ണ് ആ മ സോ ൺ അ മ ളി മ ണ ത്ത ത് . ഉ ട ൻ ത ന്നെ സം ഭവ ങ്ങ ളേ ക്കുറിച്ച് അ ന്വേ ഷി ക്കാ ൻ പ്ര ത്യേ ക സം ഘ ത്തെ ചു മ ത ല പ്പെ ടു ത്തി .


മാന്ദ്യം മറികടക്കാൻ പ്രത്യേക നിക്ഷേപ പദ്ധതിയെന്ന് ധനമന്ത്രി ഡോ . തോമസ് ഐസക് . . 2008ലെ പോലെ മാന്ദ്യ വിരുദ്ധപാക്കേജാണ് ഇത് . 12 , 000 കോടിയുടെ മാന്ദ്യവിരുദ്ധ പാക്കേജ് ആണ് നടപ്പിലാക്കുകയെന്നും ഡോ . തോമസ് ഐസക് പറഞ്ഞു . ഭൂമി ഏറ്റെടുക്കുന്നതിന് 8,000 കോടി . ആകെ 20,000 കോടി രൂപയുടെ അടങ്കൽ . നിക്ഷേപനിധി രൂപീകരിക്കാൻ പുതിയ സംവിധാനം . അടിസ്ഥാനസൌകര്യ വികസനത്തിന് പ്രത്യേക ഫണ്ട് . പെട്രോൾ സെസ്സും , മോട്ടോർ വാഹനനികുതിയുടെ ഒരു ഭാഗവും ഇതിലേക്ക് വകയിരുത്തും . . കരാറുകാർക്കുള്ള പണവും ഇതിൽ നിന്ന് തടസ്സമില്ലാതെ നൽകും . കരാറുകാർക്ക് പണത്തിനായി ട്രഷറിയെ സമീപിക്കേണ്ടിവരില്ലെന്ന് ഡോ . തോമസ് ഐസക് പറഞ്ഞു .


ഇന്ത്യക്കെതിരെ ഒന്നാം ടെസ്റ്റിൽ 323 റൺസ് വിജയലക്ഷ്യവുമായി ബാറ്റിങ് ആരംഭിച്ച ഓസീസിന് രണ്ട് വിക്കറ്റ് നഷ്ടമായി . നാലാം ദിനം ചായയ്ക്ക് ശേഷം ബാറ്റിങ് ആരംഭിച്ച ഓസീസ് ഒടുവിൽ വിവരം ലഭിക്കുമ്പോൾ രണ്ട് വിക്കറ്റ് നഷ്ടത്തിൽ 49 റൺസെടുത്തിട്ടുണ്ട് . 11 റൺസെടുത്ത ഫിഞ്ചിനെയും മാർക്സ് ഹാരിസി ( 26 ) നേയുമാണ് ആതിഥേയർക്ക് നഷ്ടമായത് . ആർ . അശ്വിനും മുഹമ്മദ് ഷമിക്കുമാണ് വിക്കറ്റ് . ഉസ്മാൻ ഖവാജ , ഷോൺ മാർഷ് എന്നിവരാണ് ക്രീസിൽ . നേരത്തെ ഇന്ത്യയുടെ രണ്ടാം ഇന്നിങ്സ് 307ൽ അവസാനിച്ചിരുന്നു . 322 റൺസിന്റെ ലീഡാണ് ഇന്ത്യ രണ്ടിന്നിങ്സിലും നേടിയത് . ഒരുഘട്ടത്തിൽ ഇതിലും മികച്ച ലീഡ് നേടുമെന്ന് കരുതിയിരുന്നെങ്കിലും ഓസീസ് സ്പിന്നർ നഥാൻ ലിയോണിന്റെ ആറ് വിക്കറ്റാണ് ഇന്ത്യയെ ഭേദപ്പെട്ട ലീഡിൽ ഒതുക്കിയത് . ഇന്ത്യൻ നിരയിൽ ചേതേശ്വർ പൂജാര ( 71 ) , അജിൻക്യ രഹാനെ ( 70 ) , കെ . എൽ . രാഹുൽ ( 44 ) എന്നിവരുടെ പ്രകടനമാണ് ശ്രദ്ധിക്കപ്പെട്ടത് . ലിയോണിന് പുറമെ മിച്ചൽ സ്റ്റാർക്ക് മൂന്ന് വിക്കറ്റ് നേടി . നാലാം ദിവസത്തെ ആദ്യ സെഷനിൽ തന്നെ ഇന്ത്യക്ക് രണ്ട് വിക്കറ്റ് നഷ്ടമായിരുന്നു . ചേതേശ്വർ പൂജാര , രോഹിത് ശർമ ( 1 ) എന്നിവരെ ലിയോൺ മടക്കി അയച്ചു . മൂന്നിന് 151 എന്ന നിലയിൽ നാലാംദിനം പുനരാരംഭിച്ച ഇന്ത്യക്ക് ആദ്യം നഷ്ടമായത് പൂജാരയെ ആയിരുന്നു . ആദ്യ ഇന്നിങ്സിലെ സെഞ്ചുറിക്കാരനായ പൂജാരയെ ലിയോൺ പുറത്താക്കുകയായിരുന്നു . നന്നായിട്ട് ടേൺ കിട്ടുന്ന പിച്ചിൽ ലിയോണിനെ പ്രതിരോധിക്കാനുള്ള ശ്രമത്തിൽ പൂജാര ഷോർട്ട് ലെഗിൽ ക്യാച്ച് നൽകി മടങ്ങി . ഒമ്പത് ബൌണ്ടറികൾ അടങ്ങുന്നതായിരുന്നു പൂജാരയുടെ ഇന്നിങ്സ് . പൂജാര - രഹാനെ സഖ്യം 87 റൺസാണ് ഇന്ത്യയുടെ ടോട്ടലിനോട് കൂട്ടിച്ചേർത്തത് . പൂജാരയ്ക്ക് ശേഷമെത്തിയ രോഹിത് ശർമ ഒരിക്കൽകൂടി നിരാശപ്പെടുത്തി . ഇത്തവണയും ലിയോൺ തന്നെയാണ് വിക്കറ്റ് നേടിയത് . ലിയോണിന്റെ പന്ത് ക്രീസ് വിട്ടിറങ്ങി പ്രതിരോധിക്കാനുള്ള ശ്രമത്തിനിടെ ബാറ്റിന്റെ മുകൾ ഭാഗത്ത് തട്ടി സില്ലി പോയിന്റിൽ നിൽക്കുകയായിരുന്ന ഹാൻഡ്കോംപ്സിന്റെ കൈകളിലേക്ക് . പിന്നീടെത്തിയ പന്ത് ആക്രമിച്ച് കളിക്കാൻ ശ്രമിച്ചു . എത്രയും വേഗത്തിൽ ലീഡുയർത്തുക എന്നത് മാത്രമായിരുന്നു പന്തിൽ നിയോഗിക്കപ്പെട്ടത് . 16 പന്ത് മാത്രം നേരിട്ട താരം 28 റൺസ് നേടി . നാല് ഫോറും ഒരു സിക്സും അടങ്ങുന്നതായിരുന്നു പന്തിന്റെ ഇന്നിങ്സ് . പന്ത് , ലിയോണിന്റെ പന്തിൽ ആരോൺ ഫിഞ്ചിന് ക്യാ്ച്ച് നൽകി മടങ്ങി . പിന്നീടെത്തിയ ആർ . അശ്വിനെ ( 5 ) നിലയുറപ്പിക്കും മുൻപെ സ്റ്റാർക്ക് മടക്കിയയച്ചു . ഏറെ നേരം രഹാനെയ്ക്കും പിടിച്ചുനിൽക്കാൻ സാധിച്ചില്ല . റൺനിരക്ക് ഉയർത്താനുള്ള ശ്രമത്തിനിടെ വൈസ് ക്യാപ്റ്റനും മടങ്ങി . പിന്നീടെല്ലാം ചടങ്ങ് പോലെയായിരുന്നു . ഇശാന്ത് ശർമ ( 0 ) , മുഹമ്മദ് ഷമി ( 0 ) എന്നിവരെ യഥാക്രമം സ്റ്റാർക്കും ലിയോണും മടക്കിയയച്ചു . കഴിഞ്ഞ ദിവസം , മുരളി വിജയുടെ വിക്കറ്റാണ് രണ്ടാം ഇന്നിങ്സിൽ ഇന്ത്യക്ക് ആദ്യം നഷ്ടമായത് . സ്റ്റാർക്കിന്റെ പന്ത് ഡ്രൈവ് ചെയ്യാനുള്ള ശ്രമത്തിൽ സ്ലിപ്പിൽ ഹാൻഡ്കോംപ്സിന് ക്യാച്ച് നൽകി മടങ്ങുകയായിരുന്നു വിജയ് . രാഹുൽ നല്ല രീതിയിൽ തുടങ്ങിയെങ്കിലും വിക്കറ്റ് വലിച്ചെറിഞ്ഞു . ഹേസൽവുഡിന്റെ പന്ത് മിഡ് ഓഫിലൂടെ ലോഫ്റ്റ് ചെയ്യാനുള്ള ശ്രമത്തിൽ വിക്കറ്റ് കീപ്പർ ടിം പെയ്നിന് ക്യാച്ച് നൽകി മടങ്ങി . ഒരു സിക്സും മൂന്ന് ഫോറും അടങ്ങുന്നതായിരുന്നു രാഹുലിന്റെ ഇന്നിങ്സ് . എന്നാൽ നല്ല രിതീയിൽ കളിച്ചുവരികയായിരുന്ന വിരാട് കോലി പുറത്തായത് നിരാശയുണ്ടാക്കി . 104 പന്തിൽ 34 റൺസെടുത്ത കോലി നഥാൻ ലിയോണിനെ പ്രതിരോധിക്കുന്നതിനിടെ ഷോട്ട് ലെഗിൽ ആരോൺ ഫിഞ്ചിന് ക്യാച്ച് നൽകി മടങ്ങി . നേരത്തെ , ഒന്നാം ഇന്നിങ്സിൽ ഓസീസ് വാലറ്റത്തെ ജസ്പ്രീത് ബുംറയും മുഹമ്മദ് ഷമിയും എറിഞ്ഞൊതുക്കുകയായിരുന്നു . 72 റൺസെടുത്ത ട്രാവിസ് ഹെഡാണ് ഓസീസിന്റെ ടോപ് സ്കോറർ . നഥാൻ ലിയോൺ പുറത്താവാതെ 24 റൺസ് നേടി . ഇന്ത്യക്ക് വേണ്ടി ബുംറ , ആർ . അശ്വിൻ എന്നിവർ മൂന്നും ഷമി , ഇശാന്ത് ശർമ എന്നിവർ രണ്ടും വിക്കറ്റ് വീഴ്ത്തി . ഓസീസ് എല്ലാവരും പുറത്തായതോടെ ലഞ്ചിന് പിരിയുകയും ചെയ്തു .


സുനിൽ നരെയ്നിന്റെ വെടിക്കെട്ട് ഇന്നിംഗ്സിന്റെ കരുത്തിൽ റോയൽ ചലഞ്ചേഴ്സ് ബംഗലൂരുവിന നാലു വിക്കറ്റിന് കീഴടക്കിയ കൊൽക്കത്ത നൈറ്റ് റൈഡേഴ്സിന് ഐപിഎൽ പതിനൊന്നാം സീസണിൽ വിജയത്തുടക്കം . ബംഗലൂരു ഉയർത്തിയ 177 റൺസിന്റെ വിജയലക്ഷ്യം കൊൽക്കത്ത ഏഴു പന്തുകൾ ബാക്കി നിർത്തി മറികടന്നു . ആദ്യം ബാറ്റ് ചെയ്ത മികച്ച സ്കോർ കുറിച്ചിട്ടും സുനിൽ നരെയ്നിന്റെ വെടിക്കെട്ടിന് മുന്നിലാണ് ബംഗലൂരുവിന് അടിതെറ്റിയത് . 17 പന്തിൽ അർധസെഞ്ചുറി നേടി നരെയ്ൻ നൽകിയ മിന്നുന്ന തുടക്കത്തിൽ നിന്ന് കൊൽക്കത്ത പിന്നോട്ട് പോയില്ല . 19 പന്തിൽ 50 റൺസെടുത്ത് നരെയ്ൻ പുറത്തായശേഷം 25 പന്തിൽ 34 റൺസെടുത്ത നീതീഷ് റാണയും 29 പന്തിൽ 35 റൺസുമായി പുറത്താകാതെ നിന്ന ക്യാപ്റ്റൻ ദിനേശ് കാർത്തിക്കും കൊൽക്കത്തയുടെ ജയത്തിൽ നിർണായക സംഭാവനകൾ നൽകി . തുടക്കത്തിലെ കൂറ്റനടിക്കാരനായ ക്രിസ് ലിന്നിനെ ( 5 ) നഷ്ടമായശേഷമായിരുന്നു നരെയ്നിന്റെ വെടിക്കെട്ട് ഇന്നിംഗ്സ് . ബംഗലൂരുവിനായി നാലോവറിൽ 27 റൺസ് വഴങ്ങി രണ്ടു വിക്കറ്റെടുത്ത ഉമേഷ് യാദവ് ബൌളിംഗിൽ തിളങ്ങി . നേരത്തെ ടോസ് നഷ്ടപ്പെട്ട് ആദ്യം ബാറ്റ് ചെയ്ത ബംഗലൂരു അവസാന ഓവറുകളിൽ മൻദീപ് സിംഗിന്റെ തകർപ്പനടികളുടെ കരുത്തിലാണ് മികച്ച സ്കോർ കുറിച്ചത് . മൻദീപ് 18 പന്തിൽ നാല് ബൌണ്ടറിയുടെയും രണ്ട് സിക്സറുകളുടെയും കരുത്തിൽ 37 റൺസടിച്ചു . വിനയ്കുമാർ എറിഞ്ഞ അവസാന ഓവറിൽ 16 റൺസടിച്ച ബംഗലൂരുവിന് പക്ഷെ അവസാന മൂന്ന് പന്തിലും സ്കോർ ചെയ്യാനായില്ല . തുടക്കത്തിലെ ക്വിന്റൺ ഡീകോക്കിനെ ( 4 ) നഷ്ടമായ ബംഗലൂരുവിന് ബ്രണ്ടൻ മക്കല്ലത്തിന്റെ തകർപ്പനടികളാണ് കരുത്തായത് . 27 പന്തിൽ 44 റൺസടിച്ച മക്കല്ലം പുറത്തായശേഷം കരുതലോടെ കളിച്ച ക്യാപ്റ്റൻ വിരാട് കോലിയും തകർത്തടിച്ച ഡിവില്ലിയേഴ്സും ചേർന്ന് ബംഗലൂരുിവിനെ മികച്ച സ്കോറിലേക്ക് നയിച്ചു . 23 പന്തിൽ ഒരു ബൌണ്ടറിയും അഞ്ച് സിക്സറും പറത്തിയ ഡിവില്ലിയേഴ്സ് ടോപ് ഗിയറിലായതോടെ ബംലൂരു 200 കടക്കുമെന്ന് തോന്നിച്ചെങ്കിലും ഡിവില്ലിയേഴ്സിനെ നിതീഷ് റാണ് വീഴ്ത്തിയതോടെ ബംഗലൂരുവിന്റെ കുതിപ്പിന് കടിഞ്ഞാൺ വീണു . തൊട്ടുപിന്നാലെ വിരാട് കോലിയും ( 33 പന്തിൽ 31 ) മടങ്ങിയതോടെ ബംഗലൂരു 150 കടക്കില്ലെന്ന് തോന്നിച്ചു . എന്നാൽ അവസാന ഓവറുകളിൽ മൻദീപ് സിംഗ് ആളിക്കത്തിയതോടെ ബംഗലൂരു സ്കോർ 176ൽ എത്തി . കൊൽക്കത്തയ്ക്കായി നിതീഷ് റാണയും വിനയ്കുമാറും രണ്ട് വിക്കറ്റ് വീഴ്ത്തി .


ട്രാഫിക് ബ്ലോക്കുകളിൽ അകപ്പെടുന്ന ആംബുലൻസുകളെ ഇതിൽ നിന്ന് രക്ഷിക്കാൻ സാങ്കേതിക പരിഹാരവുമായി മലയാളി യുവാക്കൾ . ട്രഫിറ്റൈസർ ടെക്നോളജീസ് പ്രൈവറ്റ് ലിമിറ്റഡ് എന്ന സ്റ്റാർട്ടപ്പിന്റെ സ്ഥാപകരായ മുഹമ്മദ് ജാസിം , മുഹമ്മദ് സാദിഖ് എന്നിവരാണ് പുതിയ ആശയം വികസിപ്പിച്ചിരിക്കുന്നത് . രാജഗിരി സ്കൂൾ ഓഫ് എഞ്ചിനീയറിംഗ് ആന്റ് ടെക്നോളജീസിലെ സെന്റർ ഫോർ സോഷ്യൽ ആന്റ് ഇൻകുബേഷൻ വഴിയാണ് ഇരുവരും ഈ ആശയം വികസിപ്പിച്ചത് . പുതിയ സംവിധാനം കേരളത്തിലെ പ്രധാന ജംഗ്ഷനുകളിൽ സ്ഥാപിക്കാനുള്ള ആലോചന ഉന്നത തലത്തിൽ ആരംഭിച്ച് കഴിഞ്ഞു . ഇവർ വികസിപ്പിച്ചെടുത്ത ട്രഫിറ്റൈസർ - എമർജൻസി റെസ്പോൺസ് സിസ്റ്റം ആംബുലൻസുകൾക്ക് എളുപ്പത്തിൽ ബ്ലോക്കുകളെ മറികടക്കാനുള്ള സൌകര്യമൊരുക്കുമെന്നാണ് കണ്ടെത്തൽ . ഈ സിസ്റ്റത്തിന് ഒരു ഹാർഡ്വെയർ ഭാഗവും സോഫ്റ്റുവെയർ ഭാഗവും ഉണ്ട് . യാത്ര തുടങ്ങും മുൻപ് ആംബുലൻസ് ഡ്രൈവർ ഈ ഉപകരണം ഓൺ ചെയ്യണം . അതോടെ ആംബുലൻസിന് യാത്ര പോകേണ്ട വഴിയാകെ ഇതിന്റെ മുന്നറിയിപ്പ് ഉണ്ടാകും . ജംഗ്ഷനുകളിലെ ട്രാഫിക് നിയന്ത്രണ സംവിധാനങ്ങൾ ആംബുലൻസിന് അനുകൂലമായി പ്രതികരിക്കും . ആംബുലൻസുകൾ എത്താറാകുന്നതോടെ ട്രാഫിക് ജംഗ്ഷനുകളിൽ ഗതാഗതം നിയന്ത്രിച്ച് ആംബുലൻസിന് പോകാനുള്ള വഴിയൊരുക്കി കൊടുക്കും” രാജഗിരി സ്കൂൾ എഞ്ചിനീയറിംഗ് ആർ് ടെക്നോളജി പ്രിൻസിപ്പൾ പിടിഐയോട് പറഞ്ഞു . രോഗിയുടെ ആരോഗ്യനില എത്രത്തോളം ഗുരുതരമാണെന്ന് രേഖപ്പെടുത്താമെന്നതിന് പുറമേ , ഒരേ സമയം ഒന്നിലധികം ആംബുലൻസുകളെ നിയന്ത്രിക്കുന്നതിനുള്ള സൌകര്യവും ഇതിലുണ്ട് . ആബുലൻസുകൾക്കുള്ള ഗ്രീൻ ചാനൽ സോണുകളുടെ സമയപരിധി ഗതാഗതം കൂടുതലും കുറവുമുള്ള സമയത്ത് പ്രത്യേകം ക്രമീകരിക്കാൻ സാധിക്കും . കൊച്ചി സിറ്റി പൊലീസ് കമ്മിഷണർ എം . പി . ദിനേശ് , ഡിസിപി യതീഷ് ചന്ദ്ര എന്നിവർ ഈ ഉപകരണത്തിന്റെ പ്രവർത്തനം വിലയിരുത്തിയതായി രാജഗിരി കോളേജ് അധികൃതർ വ്യക്തമാക്കി . ഏപ്രിൽ 17 മുതൽ കാക്കനാട് ട്രാഫിക് ജംഗ്ഷനിൽ ഏർപ്പെടുത്തിയ ഈ സംവിധാനം മറ്റ് ട്രാഫിക് ജംഗ്ഷനുകളിലും വേഗത്തിൽ നടപ്പാക്കുമെന്നാണ് വിവരം . കാക്കനാട് കേന്ദ്രമായി പ്രവർത്തിക്കുന്ന ആംബുലൻസ് ഡ്രൈവർമാർക്കാണ് ഈ ഉപകരണം നൽകിയിരിക്കുന്നത് . ഇതുവരെ 20 ഓളം രോഗികളെ കൊണ്ടുപോകുന്നതിൽ ഈ സംവിധാനം സഹായകരമായതായാണ് ഡ്രൈവർമാർ അറിയിച്ചിരിക്കുന്നത് . തൃക്കാക്കര മുനിസിപ്പൽ കോപ്പറേറ്റീവ് ആശുപത്രിയാണ് ഈ സൌകര്യം ഏറ്റവും കൂടുതൽ ഉപയോഗിച്ചിരിക്കുന്നതെന്ന് മുഹമ്മദ് ജാസിം പറഞ്ഞു . “ഞങ്ങളുടെ അടുത്ത ലക്ഷ്യം കൊച്ചി നഗരത്തിലെ എല്ലാ ട്രാഫിക് ജംഗ്ഷനുകളിലും ഈ സൌകര്യം ഏർപ്പെടുത്താനാണ്” എന്ന് സ്റ്റാർട്ടപ്പിന്റെ സഹ സ്ഥാപകനും ഡയറക്ടറുമായ മുഹമ്മദ് സാദിഖ് വ്യക്തമാക്കി . “ഈ സംവിധാനം വളരെ കുറഞ്ഞ നിരക്കിൽ കാര്യക്ഷമമായി പ്രവർത്തിപ്പിക്കാൻ സാധിക്കുന്ന ഒന്നാണ് . ഇത് എല്ലാ ട്രാഫിക് ജംഗ്ഷനുകളിലും ഏർപ്പെടുത്താൻ നിർദ്ദേശിച്ചിട്ടുണ്ട്” എന്ന് കൊച്ചി സിറ്റി ഡിസിപി ജി . എച്ച് . യതീഷ് ചന്ദ്ര വ്യക്തമാക്കി . 2015 ലെ ടൈകോൺ കേരള സമ്മിറ്റിൽ മികച്ച ആശയത്തിനുള്ള രണ്ടാം സമ്മാനം ട്രഫിറ്റൈസറിനായിരുന്നു . 40000 രൂപയായിരുന്നു സമ്മാനത്തുക . ടൈകേരള ഇവർക്ക് 1.4 ലക്ഷം രൂപ സീഡ് ഫണ്ടായും അനുവദിച്ചു . കേരള സ്റ്റാർട്ട് അപ് മിഷനും ട്രഫിറ്റൈസറിന് 2 ലക്ഷം രൂപ മൂലധനമായി കൈമാറിയിട്ടുണ്ട് . വ്യവസായ വകുപ്പ് ഇതു വരെ അംഗീകരിച്ച 1117 സ്റ്റാർട്ടപ്പുകളിൽ ഒന്നാണ് ട്രഫിറ്റൈസർ .


തമിഴ് സിനിമലോകത്ത് വൻവെളിപ്പെടുത്തലുകൾക്ക് വഴി വയ്ക്കുകയാണ് നിർമ്മാതാവ് ബി . ആശോക് കുമാറിൻറെ ആത്മഹത്യ . വട്ടിപലിശക്കാരൻറെ ഭീഷണിയെ തുടർന്ന് ആത്മഹത്യ ചെയ്ത നിർമ്മാതാവ് ബി . അശോക് കുമാറിൻറെ ആത്മഹത്യാ കുറിപ്പിൽ നിന്ന് ഞെട്ടിപ്പിക്കുന്ന വിവരങ്ങളാണ് പുറത്ത് എത്തുന്നത് . സിനിമലോകത്ത് സുപരിചിതനായ ബ്ലേഡുകാരൻ അൻപ് ചെഴിയാൻ തമിഴ് സിനിമാ മേഖലയിൽ ചെറുതല്ലാത്ത സ്വാധീനമുണ്ടെന്നും അവിടെ നാലിൽ മൂന്നു ഭാഗം ആളുകളും ഇയാളുടെ പകയ്ക്കും ഭീഷണിക്കും ഇരയായിട്ടുണ്ടെന്നും തമിഴ് സിനിമാ സംവിധായകൻ സുശീന്ദ്രൻറെ വെളിപ്പെടുത്തൽ . സിനിമാ മേഖലയിലുള്ളവർക്ക് പണം പലിശയ്ക്ക് നൽകുന്ന ആളാണ് അൻപ് ചെഴിയാൻ . നടൻ തല അജിത് വരെ ഇയാളുടെ ഭീഷണിക്ക് ഇരയായിട്ടുണ്ട് . നാൻ കടവുൾ എന്ന സിനിമയുടെ ചിത്രീകരണ സമയത്ത് വളരെ സംഘർഷഭരിതമായ മാനസികാവസ്ഥയിലൂടെയായിരുന്നു അജിത് കടന്നു പോയിരുന്നതെന്നും അദ്ദേഹം പറയുന്നു . അജിത്തിനു പുറമെ സംവിധായകരായ ലിംഗസാമി , ഗൌതം മേനോൻ എന്നിവരും മറ്റ് താരങ്ങളും നിർമ്മാതാക്കളും ഇയാളാൽ ചൂഷണം ചെയ്യപ്പെട്ടിട്ടുണ്ടെന്നും സുശീന്ദ്രൻ വെളിപ്പെടുത്തുന്നു . നാൻ കടവുൾ എന്ന ചിത്രത്തിലേക്ക് സംവിധായകൻ ബാല ആദ്യം പരിഗണിച്ചിരുന്നത് അജിത്തിനെ ആയിരുന്നു . എന്നാൽ മാനസിക സമ്മർദ്ദം താങ്ങാനാവാതെ അജിത് ആ സിനിമ വേണ്ടെന്നു വച്ചു . പിന്നീട് ആര്യയാണ് ചിത്രത്തിലെ കേന്ദ്ര കഥാപാത്രത്തെ അവതരിപ്പിച്ചത് . ആത്മഹത്യാ പ്രേരണാകുറ്റം ചുമത്തി അൻപ് ചെഴിയാനെ പൊലീസ് അറസ്റ്റു ചെയ്തു . അൻപ് ചെഴിയാന്റെ ഉപദ്രവം സഹിക്കാനാകാതെയാണ് താൻ ആത്മഹത്യ ചെയ്യുന്നതെന്ന് അശോക് കുമാർ തന്റെ ആത്മഹത്യാ കുറിപ്പിൽ പറഞ്ഞിരുന്നു .


ജിഎസ്ടി കൌൺസിൽ യോഗ തീരുമാനങ്ങൾ റിയൽ എസ്റ്റേറ്റ് മേഖലയ്ക്കും ചെറുകിട വ്യാപാരികൾക്കും വ്യവസായികൾക്കും ആശ്വാസകരം . ഇനിമുതൽ 40 ലക്ഷവും അതിന് മുകളിലും വിറ്റുവരവുളള വ്യാപാരികളും വ്യവസായികളും മാത്രം ജിഎസ്ടി രജിസ്ട്രേഷൻ എടുത്താൽ മതിയാവും . നേരത്തെ ഇതിൻറെ പരിധി 20 ലക്ഷമായിരുന്നു . ഇതോടെ ജിഎസ്ടി രജിസട്രേഷനുമായി ബന്ധപ്പെട്ട് ചെറുകിട വ്യാപാരികൾ അനുഭവിച്ചിരുന്ന പ്രതിസന്ധികൾക്ക് വലിയ പരിഹാരമാകും . കോംപോസിഷൻ സ്ക്രീമിൻറെ പരിധി ഏപ്രിൽ ഒന്ന് മുതൽ 1.5 കോടിയായി ഉയർത്തിയതാണ് മറ്റൊരു ശ്രദ്ധേയ തീരുമാനം . ഇനിമുതൽ കോംപോസിഷൻ സ്കീമിന് കീഴിൽ വരുന്നവർ വർഷത്തിൽ ഒരിക്കൽ മാത്രം റിട്ടേൺ സമർപ്പിച്ചാൽ മതിയാകും . നിർമ്മാണത്തിലിരിക്കുന്ന ഫ്ലാറ്റുകൾക്കും റെഡിഡൻസികൾക്കും ജിഎസ്ടി നിരക്ക് 12 ൽ നിന്ന് അഞ്ചിലേക്ക് താഴ്ത്തി . ഈ നടപടി റിയൽ എസ്റ്റേറ്റ് മേഖലയ്ക്ക് വൻ കുതിപ്പ് നൽകും . ഫ്ലാറ്റുകൾക്ക് വില കുറയാനും ജിഎസ്ടി കൌൺസിലിൻറെ ഈ നടപടി ഇടയാക്കും .


രാജ്യത്ത് ഡീസലിന്റെയും പെട്രോളിന്റെയും വില വർദ്ധിപ്പിച്ചു . പെട്രോൾ വില ലിറ്ററിന് 1.34 രൂപയും ഡീസൽ വില ലിറ്ററിന് 2.37 രൂപയുമാണ് വർദ്ധിപ്പിച്ചത് . രണ്ടു മാസത്തിനിടെ ഇത് അഞ്ചാം തവണയാണ് ഇന്ധന വില വർദ്ധിപ്പിക്കുന്നത് . ആഗോള വിപണിയിലെ വില വ്യത്യാസമാണ് ഇന്ധന വില കൂട്ടാൻ പ്രേരിപ്പിച്ചതെന്ന് എണ്ണ കമ്പനികൾ പറയുന്നു . രൂപയുടെ വിനിമയ നിരക്കിലുള്ള വ്യതിയാനവും ഇന്ധനവില വർദ്ധനവിന് മറ്റൊരു കാരണമായി . വില വർദ്ധനവ് ഇന്ന് അർദ്ധരാത്രി മുതൽ പ്രാബല്യത്തിൽ വരും . ഒടുവിൽ ഒക്ടോബർ അഞ്ചിനാണ് രാജ്യത്ത് ഇന്ധന വില വർദ്ദിപ്പിച്ചത് . എന്നാൽ അന്ന് പെട്രോൾ ലിറ്ററിന് 14 പൈസയും ഡീസൽ ലിറ്ററിന് 10 പൈസയും മാത്രമായിരുന്നു വർദ്ദിപ്പിച്ചത് . ഇപ്പോൾ പെട്രോളിന് ഒരു രൂപയിലേറെയും ഡീസലിന് രണ്ടു രൂപയിലേറെയുമാണ് വർദ്ദിപ്പിച്ചിരിക്കുന്നത് .


ഹാക്കറിനെ വരെ നിരാശപ്പെടുത്തി സാങ്കേതിക വിദ്യാഭ്യാസ വകുപ്പിലെ പിഴവുകൾ . സൈറ്റ് സംബന്ധിയായ ഗുരുതര വീഴ്ചകൾ നിരവധി ചൂണ്ടിക്കാണിച്ചിട്ടും അധികൃതരുടെ ഭാഗത്ത് നിന്ന് ഉണ്ടായ തണുപ്പൻ പ്രതികരണത്തിൽ മടുത്താണ് ഹാക്കർ പണി നിർത്തിയത് . പണി നിർത്തുമ്പോൾ അത് വിദ്യാർത്ഥികളെ ബോധിപ്പെടുത്തിയാണ് ഈ ഹാക്കർ പണി നിർത്തുന്നത് . സൈറ്റിലെ വിവരങ്ങൾ അനായാസമായ ചോർത്തുന്നതിന്റെ വീഡിയോയും ഹാക്കർ പുറത്ത് വിട്ടിട്ടുണ്ട് . ഇനി അപേക്ഷിക്കാനും ഭീഷണിപ്പെടുത്താനും വരില്ല . കുറച്ച് നാളുകളായി സൈറ്റിൽ ഉണ്ടായിരുന്നു സെർവ്വറിലും . ഇപ്പോൾ ഇറങ്ങുകയാണ് . ഇനി നിങ്ങളായി നിങ്ങളുടെ പാടായി എന്നാണ് ഈ ഹാക്കർ കുറിച്ചിരിക്കുന്നത് . പിള്ളേരുടെയും സാറുമ്മാരുടെയും ഡാറ്റ സംരെക്ഷിക്കണം എന്ന് പറയുമ്പോ ഇങ്ങനെ തന്നെ വേണം പ്രതികരിക്കാൻ . എന്റെ പൊന്നു പിള്ളേരെ ഈ കിഴങ്ങന്മാർക് നിങ്ങളെ സപ്ലി അടിപ്പിക്കാൻ മാത്രേ ആവേശം ഒള്ളു നിങ്ങളുടെ ഡാറ്റ പോയാൽ ഇവന്മാർക് ഒന്നും ഇല്ല . ഈ ഡാറ്റ ഇവന്മാരെ വിശ്വസിച്ചു കൊടുത്ത നിങ്ങളെയൊക്കെ മടൽ വെട്ടി അടിക്കണമെന്നും ഹാക്കർ കുറിപ്പിൽ വിശദമാക്കുന്നു .


ദക്ഷിണാഫ്രിക്കക്കെതിരെ കളിച്ച ടീമിൽ ഓസീസും ഒരു മാറ്റം വരുത്തിയിട്ടുണ്ട് . നേഥൻ കോൾട്ടർനൈലിനു പകരം സ്പിന്നർ ആദം സാംപ ഓസീസ് ടീമിലെത്തി . വിൻഡീസിനെതിരായ ട്വന്റി 20 പരമ്പരയിലെ വിശ്രമത്തിന് ശേഷമാണ് കോലി ക്യാപ്റ്റൻ സ്ഥാനത്ത് തിരിച്ചെത്തുന്നത് . ഇന്ത്യൻ നിരയിൽ പേസർമാരായി ഭുവനേശ്വർ കുമാറും ജസ്പ്രീത് ബൂമ്രയും ഖലീൽ അഹമ്മദും കളിക്കുന്നു . സ്പിന്നർമാരായി കുൽദീപ് യാദവും ക്രുനാൻ പാണ്ഡ്യയുമാണുള്ളത് . രോഹിത്തും ധവാനും ഓപ്പണർമാരാകുമ്പോൾ വൺഡൌണായി കോലിയും കെ എൽ രാഹുലും റിഷഭ് പന്തും ദിനേശ് കാർത്തിക്കും ടീമിലുണ്ട് . നായകൻ ആരോൺ ഫിഞ്ച് , ഗ്ലെൻ മാക്സ്വെൽ , ക്രിസ് ലിൻ എന്നിവർക്കൊപ്പം ബിഗ് ബാഷിലും ഐപിഎല്ലിലും മികവ് തെളിയിച്ചിട്ടുള്ളവരും ആതിഥേയരുടെ പാളയത്തിലുണ്ട് . എന്നാൽ പാകിസ്ഥാനോടും ദക്ഷിണാഫ്രിക്കയോടും തോറ്റ ശേഷം ഇന്ത്യക്ക് മുന്നിലെത്തുന്ന കംഗാരുക്കൾക്ക് പോരാട്ടം കടുപ്പമാകും


ടോണി ചിറ്റേട്ടുകുളം സംവിധാനം ചെയ്യുന്ന ചക്കരമാവിൻ കൊമ്പത്തിൻറെ ട്രെയിലർ പുറത്തിറങ്ങി . മീരാ വാസുദേവൻ തിരിച്ചു വരുന്ന ചിത്രം കൂടിയാണിത് . ഗൌരവ് മേനോൻ , അഞ്ജലി നായർ , ജോയ് മാത്യു , ഹരിശ്രീ അശോകൻ , ഡെറിക് രാജൻ തുടങ്ങിയവർ പ്രധാന വേഷത്തിലെത്തുന്നുണ്ട് . ചിത്രത്തിൻറെ കഥ , തിരക്കഥ ഒരുക്കിയിരിക്കുന്നത് അർഷാദ് ബത്തേരിയാണ് . ഛായാഗ്രഹണം ജോബി ജെയിംസും ചിത്ര സംയോജനം കെ രാജഗോപാലുമാണ് നിർവഹിച്ചിരിക്കുന്നത് . പശ്ചാത്തല സംഗീതവും ചിത്രത്തിൻറെ സംഗീതവും ഒരുക്കിയത് ബിജിപാലാണ് . ബ്രാൻഡെക്സ് പ്രൊഡക്ഷന്റെയും ചിറയിൽ ഫിലിംസിന്റെയും ബാനറുകളിൽ ജിംസൺ ഗോപാലും രാജൻ ചിറയിലും ചേർന്നാണ് ചിത്രം നിർമ്മിക്കുന്നത് . ചിത്രം നവംബർ 11 ന് തിയേറ്ററുകളിൽ എത്തും .


ഉദയ് അനന്തൻ സംവിധാനം ചെയ്യുന്ന മമ്മൂട്ടി ചിത്രം വൈറ്റിന്റെ ട്രെയ്ലർ പുറത്തെത്തി . ഭൂരിഭാഗവും ലണ്ടനിൽ ചിത്രീകരിച്ച സിനിമയിൽ ഹുമാ ഖുറേഷിയാണ് മമ്മൂട്ടിയുടെ നായിക . ഇരുപത്തഞ്ചുകാരിയെ പ്രണയിക്കുന്ന മധ്യവയസ്കന്റെ കഥയാണ് ചിത്രം പറയുന്നത് . കേരളാ കഫേയിലെ മൃത്യഞ്ജയം , പ്രണയകാലം തുടങ്ങിയ ചിത്രങ്ങൾക്കുശേഷം ഉദയ് അനന്തൻ സംവിധാനം ചെയ്യുന്ന ചിത്രമാണ് വൈറ്റ് . സംവിധായകനൊപ്പം നന്ദിനി വൽസൻ , പ്രവീൺ ബാലകൃഷ്ണൻ എന്നിവർ ചേർന്നാണ് തിരക്കഥ തയ്യാറാക്കിയിരിക്കുന്നത് . ബിപിൻ ചന്ദ്രനാണ് സംഭാഷണരചന . രാഹുൽ രാജ് സംഗീത സംവിധാനം നിർവഹിച്ചിരിക്കുന്നന്ന ചിത്രത്തിൽ മീരാ നന്ദനും പ്രധാന കഥാപാത്രത്തെ അവതരിപ്പിക്കുന്നു . ഇറോസ് ഇന്റർനാഷനലാണ് ചിത്രം നിർമ്മിക്കുന്നത് .


1920 എന്ന ചിത്രത്തിലൂടെ പ്രേക്ഷക ശ്രദ്ധ നേടിയ ബോളീവുഡ് താരമാണ് അദാ ശർമ . ഹിന്ദി തെലുങ്ക് ചിത്രങ്ങൽ തൻറെതായ സ്ഥാനം ഉറപ്പിച്ച അദാ വിവാദങ്ങളുടെ തോഴി കൂടിയാണ് . വസ്ത്രധാരണത്തിൻറെ പേരിലും ബെല്ലി ഡാൻസിൻറെ പേരിലും വിവാദങ്ങളിൽ നിറഞ്ഞു നിന്ന താരമായിരുന്നു അദാ . ഹോട്ട് ഡാൻസുകളാൽ ആരാധകരുടെ മനം കവർന്ന അദായുടെ പുതിയ ഡാൻസ് പാർട്ട്ണർ സ്വന്തം മുത്തശ്ശി തന്നെയാണ് . സോനു കെ ടിറ്റു കി സ്വീറ്റി എന്ന ഗാനത്തിനാണ് ഇരുവരും ഡാൻസ് ചെയ്തത് . തൻറെ ഏറ്റവും കൂടുതൽ സ്വാധീനിച്ച വ്യക്തിയാണ് മുത്തശ്ശിയെന്നും . അവർ എന്നും തനിക്ക് പ്രചോദനമായിരുന്നെന്നും കുറിച്ചാണ് അദാ വീഡിയോ പോസ്റ്റ് ചെയ്തിരിക്കുന്നത് . അദാ ഇൻസ്റ്റഗ്രമിൽ പങ്കുവച്ച വീഡിയോ ഇപ്പോൾ സോഷ്യൽ മീഡിയയിൽ വൈറലായിരിക്കുകയാണ് . വീഡിയോ ഷൂട്ട് ചെയ്തത് അദായുടെ അമ്മയാണ് . ഇതിനോടകം 15 ലക്ഷത്തിലധികം പേരാണ് ഇൻസ്റ്റഗ്രമിൽ വീഡിയോ കണ്ടത് .


ഇന്ത്യക്കെതിരെ ടെസ്റ്റ് പരമ്പരയിൽ മോശം പ്രകടനമാണ് ഓസ്ട്രേലിയൻ ടീം കാഴ്ചവെക്കുന്നത് . പരമ്പരയിൽ 1 - 2ന് പിന്നിൽ നിൽക്കുന്ന ഓസീസ് സിഡ്നിയിൽ നടക്കുന്ന അവസാന ടെസ്റ്റിലും വിജയിക്കില്ലെന്ന് ഏകദേശം ഉറപ്പായിട്ടുണ്ട് . ടെസ്റ്റിൽ സ്വന്തം മണ്ണിൽ മുപ്പത് വർഷത്തിനിടയിൽ ആദ്യമായി ഫോളോ ഓൺ ചെയ്യുകയാണ് ഓസ്ട്രേലിയൻ ടീം . ക്രിക്കറ്റ് ചരിത്രത്തിലെ കരുത്തുറ്റ ടീമുകളിലൊന്നായ ഓസ്ട്രേലിയൻ ടീമിൻറെ മോശം പ്രകടനത്തിൽ കടുത്ത വിമർശനമാണ് ഉയരുന്നത് . ഇതിനിടെ പരിശീലകൻ ജസ്റ്റിൻ ലാംഗറെ പിന്തുണച്ച് മുൻ സഹതാരം റിക്കി പോണ്ടിംഗ് രംഗത്തെത്തി . താരങ്ങൾ മോശം പ്രകടനം തുടരുന്നു എന്ന് സമ്മതിക്കുന്ന പോണ്ടിംഗ് രാജ്യത്തിന് ലഭിക്കാവുന്ന ഏറ്റവും മികച്ച പരിശീലകനാണ് ലാംഗറെന്ന് വ്യക്തമാക്കി . വളരെ സങ്കീർണമായ സമയമാണിത് . ടീം നന്നായി കളിക്കുന്നില്ല . താരങ്ങൾക്കും ടീം സ്റ്റാഫിനുമെതിരെ മാധ്യമങ്ങൾ കടുത്ത വിമർശനം ഉന്നയിക്കുന്നു . എന്നാൽ നിലവിൽ ടീമിൻറെ പരിശീലക സ്ഥാനത്തേക്ക് ലാംഗറേക്കാൾ മികച്ചയാളെ കണ്ടെത്താനാവില്ല . ലാംഗർ പ്രതിഭാസമ്പന്നനാണ് . താൻ താരങ്ങളുമായി നിരന്തരം സംസാരിക്കാറുണ്ട് . ലാംഗർ ടീമിൽ സൃഷ്ടിച്ചെടുത്ത അന്തരീക്ഷത്തിൽ അവർ സന്തോഷവാൻമാരാണെന്നും പോണ്ടിംഗ് പറഞ്ഞു .


വാട്സ്ആപ്പ് ഗ്രൂപ്പ് ചാറ്റിൽ സുരക്ഷാ പിഴവുളളതായി കണ്ടെത്തൽ . അഡ്മിന്റെ അനുവാദമില്ലാതെ തന്നെ ഗ്രൂപ്പു ചാറ്റുകളിൽ ആർക്കും നുഴഞ്ഞുകയറാൻ കഴിയുമെന്നാണ് ജർമൻ ഗവേഷകർ കണ്ടെത്തിയത് . റൌർ സർവകലാശാലയിലെ എൻക്രിപ്റ്റോഗ്രഫർമാരുടെ സംഘമാണ് സുരക്ഷാ പിഴവ് കണ്ടെത്തിയത് . സൂറിച്ചിൽ നടന്ന റിയൽ വേൾഡ് ക്രിപ്റ്റോ സെക്യൂരിറ്റി കോൺഫറൻസിൽ സംഘം ഇക്കാര്യം വെളിപ്പെടുത്തി . ”വാട്സ്ആപ്പിന്റെ സെർവർ നിയന്ത്രിക്കുന്ന ആൾക്ക് ഗ്രൂപ്പ് ചാറ്റിലേയ്ക്ക് അഡ്മിന്റെ അനുവാദം കൂടാതെ പുതിയ അംഗത്തെ ഉൾപ്പെടുത്താൻ കഴിയും . ഇത്തരത്തിൽ കടന്നുകൂടുന്ന ഒരാൾക്ക് ഗ്രൂപ്പിലെ സന്ദേശങ്ങൾ വായിക്കാനും കഴിയും . ഇതോടെ ആ ഗ്രൂപ്പിന്റെ രഹസ്യ സ്വഭാവം നഷ്ടപ്പെടും” റൌർ സർവകലാശാലയിലെ ഗവേഷകരിലൊരാളായ പോൾ റോസ്ലർ വ്യക്തമാക്കി . ഒരു വൈറസിന്റെ സഹായത്തോടെയാണ് ഗ്രൂപ്പ് ചാറ്റിന്റെ സുരക്ഷയെ മറികടക്കുന്നത് . നിലവിൽ ഗ്രൂപ്പ് ചാറ്റിൽ ഒരാളെ പുതുതായി ഉൾപ്പെടുത്തുന്നതിന് അഡ്മിന് മാത്രമേ കഴിയൂ . അഡ്മിൻ പുതിയൊരാളെ ചേർക്കുന്നതിന് ക്ഷണം അയക്കുമ്പോൾ അത് ആധികാരികമാണെയെന്ന് പരിശോധിക്കുന്നതിന് നിലവിൽ വാട്സ്ആപ്പിൽ പ്രത്യേക സുരക്ഷാ സംവിധാനങ്ങളൊന്നും ഇല്ല . ഇത് മുതലെടുത്ത് അഡ്മിന്റെ അനുവാദമില്ലാതെ സെർവർ നിയന്ത്രിക്കുന്നയാൾക്ക് പുതിയ അംഗങ്ങളെ ഗ്രൂപ്പിലേക്ക് ചേർക്കാൻ സാധിക്കും . വാട്സ്ആപ്പ് സന്ദേശങ്ങളുടെ സ്വകാര്യത ഉറപ്പുവരുത്തുന്നതിനായി വാട്സ്ആപ്പ് എൻഡ് - ടു - എൻഡ് എൻക്രിപ്ഷൻ എന്ന ഫീച്ചർ കൊണ്ടുവന്നിരുന്നു . പക്ഷേ ഇവയൊന്നും ഫലപ്രദമല്ലെന്നാണ് പുതിയ കണ്ടെത്തൽ .


മുകേഷ് അംബാനി പ്രഖ്യാപിച്ച ജിയോ 4ജി ഫീച്ചർ ഫോൺ വിപണിയിൽ ഉയർത്തിയ അലയൊലികൾ അടങ്ങിയിട്ടില്ല . എല്ലാ വിഭാഗം ഉപഭോക് താക്കളെയും ആകർഷിക്കുന്ന തരത്തിലായിരുന്നു 4ജി ഫോൺ പ്രഖ്യാപനം . ഇന്ത്യൻ ടെലികോം ഉപയോക്താക്കളിൽ ഒരു ആകാംക്ഷ ഈ പുതിയ ഫോണിന് ഉണ്ടാക്കുവാൻ സാധിച്ചിട്ടുണ്ട് . മറ്റ് ടെലികോം സേവനദാതാക്കളും ജിയോ ഫോണിൻ്റെ വരവ് എങ്ങനെ വിപണിയെ ബാധിക്കും എന്ന ആശങ്കയിലാണ് . അതിനനുസൃതമായി തങ്ങളുടെ ഓഫറുകളും , ഫോണും അവതരിപ്പിക്കാൻ കഴിയുമോ എന്ന സാധ്യതയാണ് മറ്റ് ടെലികോം സേവനദാതക്കൾ തേടുന്നത് . കഴിഞ്ഞ ഒരു വർഷത്തിനിടെ റിലയൻസ് ഇൻഡസ്ട്രീസ് ലിമിറ്റഡിെൻറ ( ആർ . ഐ . എൽ ) ഒാഹരി 56.18 ശതമാനമായി ഉയർന്നുകഴിഞ്ഞു . റിലയൻസിൻ്റെ 200000 കോടി രൂപയാണ് ജിയോ വ്യാപാരത്തിന് വേണ്ടി മാറ്റിയത് . ഇതിൻ്റെ ഫലമായി കഴിഞ്ഞ ഒരു വർഷം കൊണ്ട് ആർ . ഐ . എല്ലിൻ്റെ വിപണി മൂലധനം 180000 കോടി ആയി ഉയർന്നതായും എയ്ഞ്ചൽ ബ്രോക്കിങ് ചൂണ്ടിക്കാട്ടുന്നു . ജിയോയിൽ നിന്നുള്ള നേട്ടം ഇതിലും വലുതായിരിക്കും .


കൺസ്യൂമർ ഇന്റർനെറ്റ് പ്ലാറ്റ്ഫോം ആയ ആസ്ക് മീ പ്രവർത്തനം നിർത്തുന്നു . കമ്പനിയിലെ പ്രമുഖ നിക്ഷേപകർ പിൻവലിഞ്ഞതോടെയാണ് സാമ്പത്തിക പ്രതിസന്ധിയെ തുടർന്നാണ് ആസ്ക് മീ പൂട്ടുന്നത് . ഇതോടെ 4000 ജീവനക്കാരുടെ തൊഴിൽ നഷ്ടപ്പെടും . ഗുഡ്ഗാവ് ആസ്ഥാനമായുള്ള കമ്പനിയുടെ ഇ - കൊമേഴ്സ് പ്ലാറ്റ് ഫോം ഇപ്പോളും പ്രവർത്തിക്കുന്നുണ്ട് . എന്നാൽ , പുതിയ ഓർഡറുകളൊന്നും സ്വീകരിക്കുന്നില്ല . മലേഷ്യൻ ശതകോടീശ്വരനായ അനന്തകൃഷ്ണന്റെ നേതൃത്വത്തിലുള്ള ആസ്ട്രോ ഗ്രൂപ്പ് കഴിഞ്ഞ മാസമാണ് ആസ്ക് മീ ഗ്രൂപ്പിൽനിന്ന് പന്മാറിയത് . ആസ്ക് മീയുടെ 97 ശതമാനം ഓഹരികളും കൈയാളിയിരുന്നത് ആസ്ട്രോ ഗ്രൂപ്പാണ് . കഴിഞ്ഞ മാസം 150 കോടി രൂപയുടെ നിക്ഷേപമായിരുന്നു ആസ്ട്രോ ഗ്രൂപ്പ് നടത്തിയത് . പ്രതിസന്ധി രൂക്ഷമായതിനാൽ 650ലധികം ജീവനക്കാർ ആസ്ക് മീയിൽനിന്ന് രാജിക്കത്ത് സമർപ്പിച്ചിട്ടുണ്ട് .


അപ്ഡേറ്റിൻറെ ഭാഗമായി പഴയ ഗാഡ്ജറ്റുകളിൽ ഈ വർഷം അവാസാനത്തോടെ വാട്ട്സ്ആപ്പ് ലഭ്യമാകില്ല . വാട്ട്സ്ആപ്പ് തന്നെയാണ് ബ്ലോഗിലൂടെ ഈ കാര്യം വ്യക്തമാക്കിയത് . എന്നാൽ അന്ന് മുതൽ വാട്ട്സ്ആപ്പ് ലഭ്യമാകാതിരിക്കും എന്നത് സംബന്ധിച്ച് അന്തിമ തീരുമാനം ഇതുവരെ വന്നിട്ടില്ല . വാട്ട്സ്ആപ്പിൽ ഇപ്പോൾ അനേകം പുതിയ ഫീച്ചറുകൾ വന്നു കഴിഞ്ഞു . എന്നാൽ ഇപ്പോൾ ലിസ്റ്റ് ചെയ്ത ഫോണുകളിൽ അവ ലഭ്യമാകില്ല . ഇതിനാൽ തന്നെ ഇത്തരം ഫോണുകളിൽ വാട്ട്സ്ആപ്പ് സേവനം നിർത്തുന്നതാണ് നല്ലതെന്ന് വാട്ട്സ്ആപ്പ് വ്യക്തമാക്കുന്നു . വാട്ട്സ്ആപ്പ് കിട്ടാത്ത ഫോണുകൾ ഇവയാണ് അടുത്ത് തന്നെ വാട്ട്സ്ആപ്പ് സേവനം നിലയ്ക്കുന്ന ഫോണുകൾ വാട്ട്സ്ആപ്പിൻറെ എല്ലാ സേവനവും കിട്ടണമെങ്കിൽ അപ്ഗ്രേഡ് ചെയ്യേണ്ട പതിപ്പുകൾ


നോട്ട് പ്രതിസന്ധിയിൽ നട്ടം തിരിയുകയാണ് മലപ്പുറം ജില്ലയുടെ മലയോരമേഖലയിൽ റബർ കർഷകർ . റബറിൻറ വില മൊത്തം കൊടുക്കാൻ കച്ചവടക്കാർക്കും കഴിയാതെ വന്നതോടെ ഇടപാടുകളെല്ലാം സ്തംഭിച്ച അവസ്ഥയിലാണ് . നിലമ്പൂർ അകമ്പാടം സ്വദേശി ഇഞ്ചാനാൽ ജോസ് . പുരയിടത്തിന് ചുറ്റുമുള്ള റബർ മരങ്ങളാണ് ഇദ്ദേഹത്തിന്റെ മുഖ്യ ഉപജീവനമാർഗ്ഗം . റബറിന് തെറ്റില്ലാത്ത വിലയുള്ള സമയമാണിപ്പോൾ . എന്നിട്ടുപോലും വിറ്റ റബറിൻറെ പണം ഇദ്ദേഹത്തിന് മുഴുവൻ കിട്ടിയിട്ടില്ല . റബർ വെട്ടുന്നവർക്ക് കൂലി കൊടുക്കാൻ പോലും കഴിയാത്ത അവസ്ഥ . ഇനി പണം ചെക്കായി കൊടുക്കാമെന്ന് വച്ചാൽ മിക്കവർക്കും അക്കൌണ്ടുള്ളത് സഹകരണബാങ്കുകളിലാണ് . അവിടെപ്പോയി പണം മാറുക സാധ്യവുമല്ല . ചുരുക്കത്തിൽ റബര് പോലെ നീളുകയാണ് കർഷകരുടെ പ്രതിസന്ധിയും .


തമിഴ്നാട് ഒഴികെ മറ്റെല്ലാ സംസ്ഥാനങ്ങളും ചരക്കു സേവനനികുതി ബില്ലിനെ അനുകൂലിച്ചുവെന്നു കേന്ദ്രധനമന്ത്രി അരുൺ ജയ്റ്റ്ലി . അടുത്ത പാർലമെന്റ് സമ്മേളനത്തിൽ ബില്ല് പാസ്സാകുമെന്നാണു പ്രതീക്ഷയെന്നും ജയ്റ്റ്ലി വ്യക്തമാക്കി . കൊൽക്കത്തയിൽ ചേർന്ന സംസ്ഥാന ധനമന്ത്രിമാരുടെ യോഗത്തിൽ പങ്കെടുത്ത ശേഷം സംസാരിക്കുകയായിരുന്നു ജെയ്റ്റ്ലി . രാജ്യമൊട്ടാകെ ഒരൊറ്റ നികുതി സമ്പ്രദായം കൊണ്ടുവരികയെന്ന സുപ്രധാനമായ നിയമ നിർമാണമാണു ചരക്കുസേവനനികുതി ബില്ല് മുന്നോട്ടുവെയ്ക്കുന്നത് . ബില്ലിനെക്കുറിച്ചു ചർച്ച ചെയ്യാൻ കൊൽക്കത്തയിൽ ചേർന്ന സംസ്ഥാന ധനമന്ത്രിമാരുടെ എംപവേഡ് കമ്മിറ്റി യോഗത്തിൽ പ്രധാനമായും ചർച്ചയായത് നികുതിയിൻമേൽ കേന്ദ്ര , സംസ്ഥാനസർക്കാരുകൾ തമ്മിലുള്ള സമവായമാണ് . 22 സംസ്ഥാനങ്ങളിലെ ധനമന്ത്രിമാരും മറ്റ് സംസ്ഥാനങ്ങളിലെ പ്രതിനിധികളുമാണ് യോഗത്തിൽ പങ്കെടുത്തത് . ബംഗാൾ ധനമന്ത്രിയും ജിഎസ്ടി എംപവേഡ് കമ്മിറ്റി ചെയർമാനുമായ അമിത് മിത്രയുടെ അദ്ധ്യക്ഷതയിലായിരുന്നു യോഗം . തമിഴ്നാടൊഴികെ മറ്റെല്ലാ സംസ്ഥാനങ്ങളും നികുതിക്ക് അനുകൂലമായാണു പ്രതികരിച്ചതെന്നു കേന്ദ്രധനമന്ത്രി അരുൺ ജയ്റ്റ്ലി വ്യക്തമാക്കി . പശ്ചിമബംഗാൾ മുഖ്യമന്ത്രി മമതാ ബാനർജിയും ധനമന്ത്രി അമിത് മിത്രയും നിലവിലെ ചരക്കു സേവന നികുതി ബില്ലിന് പൂർണമായ പിന്തുണ അറിയിച്ചു . ലോക്സഭ നേരത്തേ ജിഎസ്ടി ബില്ല് പാസാക്കിയിരുന്നു . വരുന്ന പാർലമെന്റ് സമ്മേളനത്തിൽ രാജ്യസഭയിലും ഈ ബില്ല് പാസ്സാക്കാനായാൽ അടുത്ത വർഷം ഏപ്രിൽ ഒന്ന് മുതൽ നടപ്പാക്കാനാകുമെന്നാണ് കേന്ദ്രസർക്കാർ കരുതുന്നത് . എന്നാൽ ജിഎസ്ടിയ്ക്ക് പരിധി കൊണ്ടുവരുന്നതുൾപ്പടെ തങ്ങൾ നിർദേശിയ്ക്കുന്ന ഭേദഗതികൾ വരുത്താതെ ബില്ലിനെ പിന്തുണയ്ക്കില്ലെന്ന നിലപാടിലാണ് കോൺഗ്രസ് . കോൺഗ്രസിനെ മാറ്റി നിർത്തി രാജ്യസഭയിലെ മറ്റുകക്ഷികളുടെ പിന്തുണയോടെ ബില്ല് പാസ്സാക്കാനാണ് കേന്ദ്രസർക്കാർ ശ്രമിക്കുന്നത് . നിലവിലെ രൂപത്തിലുള്ള ജിഎസ്ടി ബില്ലിനെ പിന്തുണയ്ക്കില്ലെന്ന് സിപിഎം നേരത്തേ വ്യക്തമാക്കിയിരുന്നു .


കോപ്പിയടി വിവാദത്തിൽ കുടുങ്ങി അക്ഷയ് കുമാറിന്റെ പുതിയ ചിത്രം മിഷൻ മംഗൾയാൻ . അക്ഷയ് കുമാറും വിദ്യാബാലനും പ്രധാന കഥാപാത്രങ്ങളാവുന്ന മിഷൻ മംഗൾയാൻ ചിത്രത്തിന്റെ നിർമാണവും റിലീസും തടയണമെന്നാവശ്യപ്പെട്ട് പ്രമുഖ തിരക്കഥാകൃത്തും ചലചിത്ര നിർമാതാവുമായ രാധാ ഭരദ്വാജ് കോടതിയെ സമീപിച്ചു . വിദ്യ ബാലന് വായിക്കാൻ നൽകിയ രാധ ഭരദ്വാജിന്റെ തിരക്കഥയാണ് മിഷൻ മംഗൾയാൻ എന്നാണ് പരാതി . ഈ തിരക്കഥയെ അടിസ്ഥാനമാക്കിയുള്ള സ്പേയ്സ് മോംമ്സ് എന്ന ചിത്രത്തിന്റെ ചിത്രീകരണം അടുത്തിടെയാണ് പൂർത്തിയായതെന്നാണ് രാധാ ഭരദ്വാജ് ആരോപിക്കുന്നത് . 2014 ലെ മംഗൾയാൻ മിഷനെ അടിസ്ഥാനമാക്കിയുള്ളതാണ് ഇരുചിത്രങ്ങളും . സമാനമായ ആശയത്തിൽ വിവധ രീതികളിൽ ചിത്രമെടുക്കാറുമുണ്ട് . ബഹിരാകാശ ദൌത്യങ്ങളിൽ പ്രവർത്തിക്കുന്ന വനിതാ എൻജിനിയർമാരെക്കുറിച്ചുള്ളതാണ് സ്പേയ്സ് മോംമ്സ് എന്ന ചിത്രം . ഇതേ കഥ തന്നെയാണ് അക്ഷയ്കുമാറിന്റെ മംഗൾയാനിലും ഉപയോഗിച്ചിരിക്കുന്നതെന്നാണ് രാധ ഭരദ്വാജ് വിശദമാക്കുന്നത് .


ഫ്രീ റീചാർജ് ലഭിക്കാത്തതിൻ്റെ പേരിൽ റിലയൻസ് ജിയോയുടെ ഡേറ്റാ ബേസ് ചോർത്തിയതിന് കംപ്യൂട്ടർ സയൻസ് വിദ്യാർത്ഥി പൊലീസ് അറസ്റ്റ് ചെയ്തു . കഴിഞ്ഞ ആഴ്ച്ചയാണ് 35 വയസ്സുളള ഇമ്രാൻ ചിപ്പയെ പോലീസ് അറസ്റ്റ് ചെയ്തത് . ചാറ്റ് ആപ്ലിക്കേഷനിലൂടെ സൌജന്യ റീചാർജ് ലഭിക്കാനുള്ള ലിങ്കുകൾ എന്ന പേരിൽ മെസേജുകൾ അയക്കുകയായിരുന്നു ഇയാൾ ചെയ്തുകൊണ്ടിരുന്നത് . ഇതിൽ നൽകിയിരുന്ന ലിങ്കുകൾ ക്ലിക്ക് ചെയ്യുമ്പോൾ ഐഡിയും പാസ്വേർഡും ഇയാൾക്ക് ലഭിച്ചിരുന്നതായും പൊലീസ് പറഞ്ഞു . ഉപഭോക്താക്കൾക്ക് റീചാർജ് ചെയ്തു നൽകാനായി ജിയോ പ്രത്യേക ആപ്ലിക്കേഷൻ ഉപയോഗിക്കുന്നുണ്ട് . ഈ ആപ്ലിക്കേഷനിൽ ഉപയോഗിക്കാൻ നൽകുന്ന ഐഡികളും പാസ് വേർഡുകളുമാണ് ഇദ്ദേഹം ആദ്യം ചോർത്തിയത് . ഒഡിഷയിലെ ഒരു റീചാർജ് കടക്കാരൻ്റെ ലോഗിൻ വിവരങ്ങളാണ് ഇയാൾക്ക് ലഭിച്ചതെന്ന് പൊലീസ് കണ്ടെത്തി . ഈ ഐഡികളും പാസ്വേർഡുകളും ഉപയോഗിച്ച് ആപ്പിൽ ലോഗിൻ ചെയ്ത ഇമ്രാന് ജിയോ വരിക്കാരുടെ വ്യക്തിവിവരങ്ങൾ ലഭിച്ചിരുന്നു . കംപ്യൂട്ടർ ആപ്ലിക്കേഷനിലുള്ള തൻ്റെ കഴിവുകൾ ഉപയോഗിച്ച് ട്രൂകാളർ പോലെയുള്ള ഒരു ആപ്ലിക്കേഷൻ ഇയാൾ വികസിപ്പിക്കാൻ തുടങ്ങിയിരുന്നു . ഇതിനായി ആദ്യം ഇയാൾ magicapk . com എന്ന പേരിൽ ഒരു വെബ്സൈറ്റ് ഉണ്ടാക്കി . അന്ധേരിയിലെ എൻഷുറൻസ് ഇന്റർനാഷണൽ ഗ്രൂപ്പ് ആണ് ഇത് ഹോസ്റ്റ് ചെയ്തിരുന്നത് . ജിയോ ഉപഭോക്താക്കളുടെ വിവരങ്ങൾ ഈ വെബ്സൈറ്റിലൂടെ നൽകാമെന്നായിരുന്നു ഇയാൾ അവകാശപ്പെട്ടിരുന്നത് . ജൂലൈ മുതലാണ് ഇയാൾക്ക് ഉപഭോക്തൃവിവരങ്ങൾ ലഭിച്ചുതുടങ്ങിയത് . പിന്നീട് ഇവ വെബ്സൈറ്റിലും പ്രത്യക്ഷപ്പെട്ടു തുടങ്ങി . ജിയോയുടെ വിജിലൻസ് ഉദ്യോഗസ്ഥർ ഇക്കാര്യം ഉടനെ പൊലീസിൽ അറിയിക്കുകയായിരുന്നു .


ശ്രീലങ്കയ്ക്കെതിരായ രണ്ടാം ടെസ്റ്റിൽ ആദ്യദിനം കളി നിർത്തുമ്പോൾ ഇന്ത്യ മൂന്നിന് 344 എന്ന ശക്തമായ നിലയിൽ . സെഞ്ച്വറികളുമായി പുറത്താകാതെ നിൽക്കുന്ന ചേതേശ്വർ പൂജാര ( 128 ) , ആജിൻക്യ രഹാനെ ( 103 ) എന്നിവരുടെ തകർപ്പൻ പ്രകടനമാണ് ശ്രീലങ്കയ്ക്കെതിരെ ആദ്യദിനം തന്നെ മേൽക്കൈ നേടാൻ ഇന്ത്യയെ സഹായിച്ചത് . 35 റൺസെടുത്ത ശിഖർ ധവാൻ , 57 റൺസെടുത്ത കെ എൽ രാഹുൽ , 13 റൺസെടുത്ത നായകൻ വിരാട് കോലി എന്നിവരുടെ വിക്കറ്റുകളാണ് ഇന്ത്യയ്ക്ക് നഷ്ടമായത് . നാലാം വിക്കറ്റിൽ പൂജാരയും രഹാനെയും ചേർന്ന് ഇതുവരെ 211 റൺസ് കൂട്ടിച്ചേർത്തിട്ടുണ്ട് . 225 പന്ത് നേരിട്ട പൂജാര 10 ബൌണ്ടറികളും ഒരു സിക്സറും ഉൾപ്പടെയാണ് 128 റൺസെടുത്തത് . 168 പന്തിൽനിന്ന് 12 ബൌണ്ടറികൾ ഉൾപ്പടെയാണ് രഹാനെ 103 റൺസ് നേടിയത് . ടെസ്റ്റിൽ പൂജാരയുടെ പതിമൂന്നാമത്തെ സെഞ്ച്വറിയായിരുന്നു ഇത് . കൂടാതെ തുടർച്ചയായി മൂന്നാമത്തെ സെഞ്ച്വറിയുമാണ് പൂജാര നേടുന്നത് . രഹാനെയുടെ ഒമ്പതാമത്തെ ടെസ്റ്റ് സെഞ്ച്വറിയായിരുന്നു ഇത് . ശ്രീലങ്കയ്ക്ക് വേണ്ടി ഹെറാത്ത് , ദിൽറുവാൻ പെരേര എന്നിവർ ഓരോ വിക്കറ്റ് വീതം വീഴ്ത്തി . ആദ്യ ടെസ്റ്റിൽ 304 റൺസിന് ജയിച്ച ഇന്ത്യ പരമ്പരയിൽ 1 - 0ന് മുന്നിലാണ് .


ആധാർ കാർഡുമായി ചെല്ലുന്നവർക്ക് 5 മിനുട്ട് കൊണ്ട് സിം ആക്ടിവേറ്റ് ചെയ്തു കൊടുക്കും എന്നാണ് മുകേഷ് അംബാനി ജിയോ ലോഞ്ച് ചെയ്യുന്ന അവസരത്തിൽ പറഞ്ഞത് . കിടിലൻ ഓഫർ തന്നെ . ആധാർ നമ്പറുമായി ആളുകൾ ജിയോ സ്റ്റോറുകൾക്ക് മുന്നിൽ ക്യൂ നിൽക്കാൻ തുടങ്ങി . ആധാർ കാർഡുണ്ട് , പക്ഷേ നമ്പർ ഓർമയില്ല . കാർഡും കയ്യിലില്ല . അങ്ങനെയുള്ളവർക്കുമുണ്ട് ജിയോയുടെ സിം കാർഡ് കിട്ടാൻ ഒരു വഴി . Read Also : മനേക ഗാന്ധി ചോർത്തി നൽകിയ ആ നഗ്നചിത്രങ്ങൾ . . . ഇന്ത്യയിലെ ആദ്യത്തെ സെക്സ് സ്കാൻഡൽ കാണാം ! ആധാറുമായി കണക്ട് ചെയ്തിരിക്കുന്ന മൊബൈൽ നമ്പർ പറഞ്ഞുകൊടുത്താൽ മതി . ജിയോ സ്റ്റോറിലുള്ള ഡിവൈസിൽ നിങ്ങളുടെ ആധാർ നമ്പർ തെളിയും . ആധാറിനൊപ്പം കുടുംബ വിവരങ്ങൾ കൂടി റിലയൻസിന്റെ കയ്യിലെത്തുന്നു എന്നായതോടെ സോഷ്യൽ മീഡിയയിൽ നിലവിളിയും തുടങ്ങി . എന്താണ് റിലയൻസ് എന്റേയും നിങ്ങളുടെയും വിവരങ്ങൾ കൊണ്ട് ചെയ്യാൻ പോകുന്നത് .


ഐപിഎല്ലിൻറെ കഴിഞ്ഞ സീസണിലെ പ്രകടനം ഇന്ത്യൻ ടീമിലേക്ക് വഴി തെളിയിക്കും എന്ന് വിചാരിച്ചിരുന്നോ ? കഴിഞ്ഞ ഐപിഎല്ലിലെ പ്രകടനം ഏറെ ആത്മവിശ്വാസവും , തൃപ്തിയും നൽകിയതായിരുന്നു . ക്രിക്കറ്റിൽ തന്നെ തുടരണം എന്നത് ഉറപ്പിക്കുന്നതായിരുന്നു മുംബൈ ഇന്ത്യൻസിൻറെ കഴിഞ്ഞ കൊല്ലത്തെ വിജയം . അന്നത്തെ പ്രകടനം കണ്ടിരുന്ന സച്ചിൻ ടെണ്ടുൽക്കർ ഇന്ത്യൻ ടീമിലേക്ക് വഴിതുറക്കുമെന്ന് സൂചിപ്പിച്ചിരുന്നു . ഐപിഎല്ലിന് പുറമേ ആഭ്യന്തരക്രിക്കറ്റിലെ പ്രകടനവും ഇന്ത്യൻ ടീമിലേക്കുള്ള മുന്നേറ്റത്തിന് സഹായിച്ചു . ബംഗ്ലാദേശിനെതിരായ ആ അവസാന ഓവർ ? ക്യാപ്റ്റൻ ധോണി എന്നോട് ആസ്വദിച്ച് ബോൾ ചെയ്യാൻ പറഞ്ഞിരുന്നു . സമ്മർദ്ദം വേണ്ട എന്നും പറഞ്ഞിരുന്നു . ബംഗ്ലാദേശ് ബാറ്റ്സ്മാൻ ഒരിക്കലും സിക്സ് അടിക്കാൻ പ്രാപ്തനല്ലെന്ന് ഇനിക്ക് തോന്നിയിരുന്നു , ചിലപ്പോൾ ഫോർ അടിച്ചേക്കും , എന്നെ രണ്ട് ബൌണ്ടറി അടിച്ചതോടെ അയാൾ ആഘോഷം നടത്തി എന്നാൽ മത്സരം അവിടെ തീരുന്നില്ലെന്ന് ഇനിക്ക് തോന്നിയിരുന്നു . അവസാന ബോളിനെക്കുറിച്ച് ? ഒരിക്കലും യോർക്കർ എറിയരുതെന്ന് ധോണി എന്നോട് പറഞ്ഞിരുന്നു . എന്നാൽ അത് തന്നെയാണ് എൻറെ മനസിലും ഉണ്ടായിരുന്നത് അതിനാൽ തന്നെയാണ് ബാക്ക് ഓഫ് ഫുൾ ലെഗ്ത് ബോൾ ചെയ്തത് . സ്വയം ഹാർദ്ദിക്ക് ബാറ്റിംഗ് ഓൾറൌണ്ടർ എന്ന് വിശേഷിപ്പിക്കുമ്പോൾ , ധോണി ഹാർദ്ദിക്കിനെ ബൌളിംഗ് ഓൾറൌണ്ടർ എന്നാണ് , എന്താണ് ഹാർദ്ദിക്ക് ശരിക്കും ? ക്യാപ്റ്റൻ പറയുന്ന ഏത് റോളും താൻ ചെയ്യും , എന്നാൽ എനിക്ക് അറിയാം ഒരിക്കലും ധോണി വിരാടിനും , യുവരാജിനും , റെയ്നയ്ക്കും മുൻപ് എന്നെ ബാറ്റിംഗിന് അയക്കില്ലെന്ന് . ഇപ്പോൾ ഇന്ത്യയ്ക്ക് ഫാസ്റ്റ് ബൌളിംഗ് ചെയ്യുന്ന ഓൾറൌണ്ടർ വേണം എന്നാണ് തോന്നുന്നത് , അത് നിർവഹിക്കാൻ സാധിക്കുമെന്നാണ് തോന്നുന്നത് . ഏറ്റവും ആകർഷിച്ച ഓൾറൌണ്ടർ ആരാണ് ? കഴിഞ്ഞ 10 കൊല്ലമായി ഇന്ത്യ കണ്ട മികച്ച ഓൾറൌണ്ടർ ഇർഫാൻ പത്താനാണ് . എന്നാൽ ജാക്വസ് കാലിസാണ് എന്നെ എന്നും ആകർഷിച്ച ഓൾറൌണ്ടർ . ഇന്ത്യയുടെ ജാക്വസ് കാലിസ് ആകണം എന്നാണ് എൻറെ ആഗ്രഹം . ക്രിക്കറ്റ് ലോകത്തെ ഓൾറൌണ്ട് ഇതിഹാസമാണ് കാലിസ്


2013 ആരംഭത്തിലാണ് നോക്കിയയ്ക്ക് നികുതി വെട്ടിപ്പിന് 21,000 കോടി രൂപ പിഴ ഈടാക്കാൻ ആദാര നികുതി വകുപ്പ് തീരുമാനിച്ചത് . കമ്പനിയുടെ അക്കൌണ്ടുകൾ സർക്കാർ മരവിപ്പിച്ചിരുന്നു . എന്നാൽ മൈക്രോ സോഫ്ട് നോക്കിയയെ ഏറ്റെടുക്കികയായിരുന്നു . ഡിസംബർ 13 ന് മുൻപ് സർക്കാരിലേയ്ക്ക് അടയ്ക്കാനുള്ള പിഴ നോക്കിയ അടച്ചില്ലെങ്കിൽ ചെന്നൈ പ്ളാന്റിനെ മൈക്രോസോഫ്ട് ഒഴിവാക്കും . ഇവിടെ ജോലി ചെയ്യുന്ന 8,000 തൊഴിലാളികൾക്ക് ജോലി നഷ്ടമാകും . പല തൊഴിലാളികളും ഹൌസിംഗ് ലോൺ ഉൾപ്പടെയുള്ളവ എടുത്തിട്ടുണ്ട് . ജോലി പോയാൽ വായ്പ തിരിച്ചടയ്ക്കുന്നത് മുടങ്ങും പിഴ ഇനത്തിൽ 3000 കോടി രൂപ സർക്കാരിലേയ്ക്ക് അടയ്ക്കാമെന്ന് നോക്കിയ വ്യക്തമാക്കിയിട്ടുണ്ട് . എന്നാൽ ഇവർ തിരിച്ചടയ്ക്കേണ്ട തുക വച്ച് നോക്കുമ്പോൾ ഇത് വളരെ കുറഞ്ഞ സംഖ്യയാണെന്നാണ് അധികൃതർ പറയുന്നത് .


ഐപിഎല്ലിൽ സൺറൈസേഴ്സ് ഹൈദരാബാദ് നാലാം ജയത്തോടെ നാലാം സ്ഥാനത്തേക്ക് ഉയർന്നു . കരുത്തരായ റോയൽ ചലഞ്ചേഴ്സ് ബാംഗ്ലൂരിനെ 15 റൺസിനാണ് ഹൈദരാബാദ് തോൽപ്പിച്ചത് . വിജയലക്ഷ്യമായ 195 റൺസ് പിന്തുടർന്ന ആർസിബിക്ക് 6 വിക്കറ്റ് നഷ്ടത്തിൽ 179 റൺസെടുക്കാനേ കഴിഞ്ഞുളളൂ . ഡിവിലിയേഴ്സ് 47 ഉം ക്യാപ്റ്റൻ കോലി 14 ഉം ഷെയ്ൻ വാട്സൺ രണ്ടും റൺസെടുത്ത് പുറത്തായി . സീസണിൽ ആദ്യമായി കളിച്ച മലയാളി താരം സച്ചിൻ ബേബി 16 പന്തിൽ ഒരു സിക്സറും 3 ഫോറും ഉൾപ്പെടെ 27 റൺസെടുത്തു . നേരത്തെ ഹൈദരാബാദിന് വേണ്ടി 50 പന്തിൽ 92 റൺസെടുത്ത ക്യാപ്റ്റൻ ഡേവിഡ് വാർണർ ആണ് മാൻ ഓഫ് ദ് മാച്ച് . കെയ്ൻ വില്ല്യംസൺ 50 റൺസെടുത്തു , 6 കളികളിൽ രണ്ടിൽ മാത്രം ജയിച്ച ബാംഗ്ലൂർ നിലവിൽ ഏഴാം സ്ഥാനത്താണ് . ക്രിസ് ഗെയ്ൽ ഇന്നലെ കളിച്ചില്ല .


മുദ്ദു ഗൌ എന്ന ചിത്രത്തിനുശേഷം സുരേഷ് ഗോപിയുടെ മകൻ ഗോകുൽ സുരേഷ് നായകനാവുന്ന പുതിയ ചിത്രമാണ് പപ്പു . പി ജയറാം കൈലാസ് ഒരുക്കുന്ന ‘പപ്പു’വിൽ ഗംഭീര മേക്ക്ഓവറുമായാണ് ഗോകുൽ എത്തുന്നത് . ലൈഫ് ഓഫ് ജോസുകുട്ടി , കരിങ്കുന്നം സിക്സസ് , ഒരേമുഖം എന്നീ ചിത്രങ്ങൾക്ക് ശേഷം ബാക്ക് വാട്ടർ സ്റ്റുഡിയോസിന്റെ ബാനറിൽ ജയലാൽ മേനോൻ ആണ് ചിത്രം നിർമിക്കുന്നത് . അക്കൽദാമയിലെ പെണ്ണ് എന്ന സിനിമയ്ക്ക് ശേഷം പി ജയറാം കൈലാസ് ഒരുക്കുന്ന സിനിമ കൂടിയാണ് പപ്പു . എല്ലാവരുടെയും ജീവിതവുമായി ബന്ധപ്പെട്ട് കിടക്കുന്ന രസകരമായ കഥാതന്തുവാണ് സിനിമയുടേത് . രണ്ട് നായികമാരാണ് ചിത്രത്തിൽ ഉള്ളത് . പാലക്കാട് ആണ് പ്രധാന ലൊക്കേഷൻ . ഗോകുലിനെക്കൂടാതെ മലയാളത്തിലെ പ്രമുഖ താരങ്ങളും ചിത്രത്തിലുണ്ട് . നവാഗതനായ ഉമേഷ് കൃഷ്ണമാണ് ചിത്രത്തിന്റെ കഥ , തിരക്കഥ , സംഭാഷണം . ഹാപ്പി വെഡ്ഡിങ് , ലക്ഷ്യം എന്നീ ചിത്രങ്ങൾക്ക് ശേഷം സിനു സിദ്ധാർഥ് ഈ ചിത്രത്തിനു വേണ്ടി ക്യാമറ ചലിപ്പിക്കുന്നു . എഡിറ്റിങ് രഞ്ജൻ ഏബ്രഹാം , സംഗീതം ബിജിബാൽ , ഗാനരചന റഫീക് അഹമ്മദ് .


ദീപിക പദുകോണിൻറെയും രൺവീർ സിംഗിൻറെയും ' നടക്കാനിരിക്കുന്ന ' വിവാഹത്തെക്കുറിച്ച് ദേശീയ മാധ്യമങ്ങളിൽ ഊഹാപോഹങ്ങൾ പ്രചരിക്കാൻ തുടങ്ങിയിട്ട് ഏറെക്കാലമായി . ഇരുവരും പ്രണയത്തിലാണെന്ന വിവരം ബോളിവുഡ് വൃത്തങ്ങളിലെ പരസ്യമായ രഹസ്യമാണെങ്കിലും വിവാഹത്തെക്കുറിച്ചുള്ള തുടർ ചോദ്യങ്ങളിൽനിന്ന് ഇരുവരും എപ്പോഴും ഒഴിഞ്ഞുമാറി . അതിനാൽത്തന്നെ ' നടക്കാനിരിക്കുന്ന വിവാഹം ' ഒരു ഗോസിപ്പ് മാത്രമാണോ എന്നും പലപ്പോഴും സംശയം ഉയർന്നു . എന്നാൽ അത്തരം സംശയങ്ങൾക്കെല്ലാമുള്ള മറുപടി പറയേണ്ടവർ തന്നെ പറഞ്ഞിരിക്കുകയാണ് . തങ്ങൾ വിവാഹിതരാവുകയാണെന്ന് പ്രഖ്യാപിച്ചിരിക്കുകയാണ് ദീപികയും രൺവീറും . ഇരുവരും തങ്ങളുടെ സോഷ്യൽ മീഡിയ അക്കൌണ്ടുകളിൽ പോസ്റ്റ് ചെയ്ത കത്തിൽ തീയ്യതിയുമുണ്ട് . നവംബർ 14,15 തീയ്യതികളിലാവും വിവാഹം നടക്കുക . സഞ്ജയ് ലീല ബൻസാലിയുടെ 2013 ചിത്രം രാം - ലീല മുതൽ അടുത്ത സൌഹൃദം ആരംഭിച്ചതാണ് ദീപികയും രൺവീറും . സോഷ്യൽ മീഡിയയിലും മറ്റും ബന്ധത്തിൻറെ ഊഷ്മളത കാട്ടുന്ന ചിത്രങ്ങൾ പങ്കുവെക്കുക പതിവായിരുന്നെങ്കിലും വിവാഹത്തെക്കുറിച്ചുള്ള ചോദ്യങ്ങൾക്ക് അവർ എപ്പോഴും മൌനം പാലിച്ചു . ഈയിടെ ഇറ്റലിയിൽ നിന്നുള്ള ഇരുവരുടെയും ചിത്രങ്ങൾ പുറത്തെത്തിയപ്പോഴും വിവാഹത്തെക്കുറിച്ചുള്ള ഊഹാപോഹങ്ങൾക്ക് കനം വച്ചിരുന്നു . മൂന്ന് സൂപ്പർഹിറ്റ് സിനിമകളിൽ ഇരുവരും ഒരുമിച്ച് അഭിനയിച്ചു . രാം - ലീല , ബജിറാവു മസ്താനി , പദ്മാവത് എന്നീ ചിത്രങ്ങളിൽ . മൂന്ന് ചിത്രങ്ങളുടെയും സംവിധാനം സഞ്ജയ് ലീല ബൻസാലിയാണ് എന്ന പ്രത്യേകതയുമുണ്ട് .


ഐഎസ്എല്ലിൽ മുംബൈ കൊൽകത്ത പോരാട്ടം സമനിലയിൽ കലാശിച്ചു . ഇരുടീമുകളും ആക്രമണ ഫുട്ബാൾ പുറത്തെടുത്ത മത്സരത്തിൽ ഇരുപത്തിയേഴാം മിനിറ്റിൽ മുബൈയുടെ മാത്തിയാസ് ഡിഫെഡറിഗോയാണ് ആദ്യഗോൾ നേടിയത് . എൺപത്തി രണ്ടാം മിനിറ്റിൽ കൊൽകത്തയുടെ ലാറ ഗ്രാന്റെ ഗോൾ മടക്കി . തുടർന്ന് ഇരുടീമുകളും ഗോളടിക്കാൻ ശ്രമിച്ചെങ്കിലും കൂടുതൽ ഗോളവസരങ്ങളൊന്നും തുറന്നില്ല . കളി തുടങ്ങി രണ്ടാം മിനിറ്റിൽ തന്നെ മുംബൈ നയം വ്യക്തമാക്കി . ലിയോ കോസ്റ്റയുടെ ലോംഗ് റേഞ്ചർ കൊൽക്കത്ത പോസ്റ്റിന് മുകളിലൂടെ പറന്നു . മൂന്ന് മിനിറ്റിനുശേഷം കൊൽക്കത്തയ്ക്കും കിട്ടി നല്ലൊരവസരം . ഇയാൻ ഹ്യൂമിന്റെ പാസ് മുതലാക്കാൻ പക്ഷെ ദക്ഷിണാഫ്രിക്കക്കാരനായ വിംഗർ സമീദ് ഡൌട്ടിക്ക് കഴിഞ്ഞില്ല . 27 - ാം മിനിറ്റിലാണ് മുംബൈ കാത്തിരുന്ന ഗോൾ വന്നത് . സമനിലയ്ക്കായി അവസാനം വരെ പൊരുതിയ കൊൽക്കത്തയുടെ രക്ഷകനായി എൺപത്തി രണ്ടാം മിനിറ്റിൽ ലാറ ഗ്രാന്റെ നിറയൊഴിച്ചു . സീസണിൽ ഇതുവരെ തോൽവിയറിയാത്ത മുംബൈ കൊൽകത്തയോട് സമനില വഴങ്ങിയെങ്കിലും പോയിന്റ് പട്ടികയിൽ ഒന്നാം സ്ഥാനത്തേക്ക് തിരിച്ചെത്തി .


ജിഡിപി വളർച്ച കുറഞ്ഞതിന് സർക്കാർ ആവശ്യമായ നടപടി സ്വീകരിക്കുമെന്ന് കേന്ദ്രധനമന്ത്രി അരുൺ ജെയ്റ്റ്ലി . സാമ്പത്തിക പ്രതിന്ധിയെ സർക്കാർ നേരിടുമെന്നും ഇന്ത്യുടെ സാമ്പത്തിക മേഖലയിൽ മികച്ച നേട്ടമുണ്ടാക്കുമെന്നും ജെയ്റ്റ്ലി പറഞ്ഞു . ഇന്ത്യയുടെ സാമ്പദ് വ്യവസ്ഥയെ കുറിച്ചുള്ള ചർച്ചകൾ അടുത്ത കുറച്ചു ദിവസങ്ങളായി ചൂടുപിടിച്ചു വരുകയായിരുന്നു . കഴിഞ്ഞ മൂന്ന് വർഷത്തിനിടെ ഇന്ത്യയുടെ സമ്പദ് വ്യവസ്ഥ അതിവേഗത്തിൽ വളർച്ച പ്രാപിച്ചിരുന്നെന്നും ജെറ്റ്ലി പറഞ്ഞു . ഹാർദ്ദിക് പട്ടേൽ കേൺഗ്രസുമായി കൈകോർക്കുന്നു ? പെരുംകള്ളന്മാരെ തകർക്കാൻ കള്ളന്മാരുമായി കൂട്ടുകൂടാം എന്നാൽ രാജ്യത്തിന്റെ സാമ്പത്തിക വളർച്ച നിരക്ക് താഴുന്നിരുന്നു . എന്നാൽ ഇതിനെ ന്യായികരിച്ച് പ്രധാനമന്ത്രി നരേന്ദ്ര മോദി രംഗത്തെത്തിയിരുന്നു . രാജ്യത്ത് ആദ്യമായിട്ടല്ല ജിഡിപി നിരക്ക് താഴുന്നത് . നോട്ട് നിരോധനവും ജിഎസ്ടി നടപ്പിലാക്കിയതും ശരിയായ നടപടികളായിരുന്നുവെന്നും മോദി പറഞ്ഞിരുന്നു . ജിഎസ്ടി മൂന്ന് മാസം കഴിഞ്ഞ് വിലയിരുത്തും . അതിന് ശേഷം ആവശ്യമെങ്കിൽ മാറ്റം കൊണ്ടുവരുമെന്നും മോദി പറഞ്ഞു . മെർസൽ ജനങ്ങളെ തെറ്റിധരിപ്പിക്കുന്നു , സെൻസർ സർട്ടിഫിക്കറ്റ് റദ്ദ് ചെയ്യണം , പൊതുതാൽപ്പര്യ ഹർജി സാമ്പത്തിക മേഖല കൂടുതൽ വളർച്ച പ്രാപിക്കാൻ കേന്ദ്രസർക്കാർ പുതിയ പദ്ധതികൾ ആവിഷ്കരിക്കുന്നുണ്ടെന്നു സാമ്പത്തിക മന്ത്രാലയം സെക്രട്ടറി സുഭാഷ് ചന്ദ്ര ഗാർഘ് അറിയിച്ചിട്ടുണ്ട് . വരുന്ന അഞ്ചു വർഷത്തിനുള്ളിൽ പുതിയ പദ്ധതികൾ നടപ്പിലാക്കുമെന്നും ഗാർഗ് വ്യക്തമാക്കി


തിലകനെതിരെയെടുത്ത അച്ചടക്ക നടപടി പിൻവലിക്കണമെന്നാവശ്യപ്പെട്ട് മകൻ ഷമ്മി തിലകൻ അമ്മയ്ക്ക് കത്ത് നൽകി . അമ്മ പുറത്തിറക്കുന്ന പ്രസിദ്ധീകരണത്തിലെ മരിച്ചവരുടെ പട്ടികയിൽ നിന്ന് തിലകന്റെ പേര് വെട്ടിമാറ്റിയത് വേദനാജനകമാണെന്നും ഷമ്മി തിലകൻ ഏഷ്യാനെറ്റ് ന്യൂസിനോട് പറഞ്ഞു . അമ്മയിലെ പുഴുക്കുത്തുകൾക്കെതിരെയായിരുന്നു തിലകൻ ശബ്ദമുയർത്തിയതെന്നും ഷമ്മി തിലകൻ വ്യക്തമാക്കി . അമ്മ ജനറൽ സെക്രട്ടറി ഇടവേള ബാബുവിനാണ് ഷമ്മി തിലകൻ കത്ത് നൽകിയത് . സൂപ്പർതാര പദവികൾക്കെതിരെ തുറന്നടിച്ചടിച്ചതിനാണ് തിലകനെ 2010ൽ അമ്മയിൽ നിന്ന് സസ്പെൻറ് ചെയ്തത് . എന്നാൽ ഇപ്പോൾ നടിയെ ആക്രമിച്ച കേസിൽ ദിലീപിനെ തിരിച്ചെടുക്കാൻ അതേ സംഘടന തന്നെ തീരുമാനിക്കുന്ന സാഹചര്യമാണുള്ളത് . തിരിച്ചെടുക്കണമെന്ന് അച്ഛൻ മരിക്കുന്നതിന് മുമ്പ് തന്നെ താൻ സംഘടനയോട് ആവശ്യപ്പെട്ടു . ഈ വിഷയത്തിൽ അദ്ദേഹത്തിന്റെ ഭാഗത്തല്ല തെറ്റ് എന്ന് മനസിലാക്കി സംഘടന അദ്ദേഹത്തോട് മാപ്പ് അപേക്ഷിച്ച് തിരികെയെടുക്കണമെന്നായിരുന്നു അന്ന് ആവശ്യപ്പെട്ടത് . ഇപ്പോൾ വീണ്ടും താൻ അമ്മ ഭാരവാഹികളെ സമീപിച്ചിട്ടുണ്ട് .


ചൈനീസ് മൊബൈൽ ബ്രാന്റ് വൺപ്ലസിന്റെ ഏറ്റവും പുതിയ മോഡൽ വൺപ്ലസ് 6T ഇന്ത്യയിൽ ഇറങ്ങി . ദില്ലിയിലെ ഇന്ദിരാഗാന്ധി സ്പോർട്സ് കോംപ്ലക്സിൽ നടന്ന ചടങ്ങിലാണ് ഫോൺ ഇന്ത്യയിൽ അവതരിപ്പിച്ചത് . കഴിഞ്ഞ മെയിൽ ഇന്ത്യയിൽ എത്തിയ വൺപ്ലസ് 6ന്റെ പിൻഗാമിയായി എത്തുന്ന ഫോൺ ആണെങ്കിലും ഡിസൈനിൽ അടക്കം വലിയ മാറ്റങ്ങൾ വരുത്തിയാണ് ഫോൺ എത്തുന്നത് . മൂന്ന് വേരിയെന്റുകളിലാണ് ഫോൺ ഇന്ത്യയിൽ എത്തുന്നത് . ഇതിൽ 6ജിബി റാം , 128 ജിബി ഇന്റേണൽ മെമ്മറി പതിപ്പിന്റെ വില 37,999 രൂപയായിരിക്കും . 8ജിബി റാം 128 ജിബി ഇന്റേണൽ മെമ്മറി പതിപ്പിന്റെ വില 41,999 രൂപയായിരിക്കും . ഇത് 8ജിബി റാം 256ജിബി ഇന്റേണൽ മെമ്മറി പതിപ്പിന് വില 45,999 രൂപയായിരിക്കും . ഈ ഫോണിന്റെ പ്രത്യേകതകളിലേക്ക് വന്നാൽ 6.41 ഇഞ്ച് ഫുൾ എച്ച്ഡി എഎംഒഎൽഇഡി ഡിസ്പ്ലേയാണ് വൺപ്ലസ് 6Tക്ക് ഉള്ളത് . 19 : 5 : 9 ഫുൾ ഒപ്ടിക് സ്ക്രീനിൽ നൽകിയിരിക്കുന്ന നോച്ച് വാട്ടർ ഡ്രോപ്പ് നോച്ചാണ് . ഗോറില്ല ഗ്ലാസ് 6 സംരക്ഷണം സ്ക്രീനിന് ലഭിക്കും . 2380x1028പിക്സലാണ് ആണ് സ്ക്രീൻ റെസല്യൂഷൻ . പിന്നിലെ ഫിംഗർപ്രിന്റ് ഒഴിവാക്കി അത് സ്ക്രീൻ ബിൽഡായി ചേർത്തിരിക്കുന്നു എന്നതാണ് വൺപ്ലസ് 6Tയുടെ വലിയ പ്രത്യേകത . ക്യൂവൽകോം ഒക്ടാകോർ സ്നാപ്ഡ്രാഗൺ 845 പ്രോസസ്സറാണ് വൺപ്ലസ് 6T യുടെ വേഗത നിർണ്ണയിക്കുന്നത് . 2 . 8ജിഗാഹെർട്സ് വരെയാണ് ഇതിന്റെ ശേഷി . ആർട്ടിഫിഷൽ ഇന്റലിജൻസിനായി പ്രത്യേക ആർട്ടികെസ്റ്റ് തന്നെ ആവിഷ്കരിച്ചിട്ടുണ്ട് 6T ചിപ്പിൽ എന്നാണ് വൺപ്ലസ് ആവകാശവാദം . ഗ്രാഫിക് പ്രോസസ്സർ ആഡ്രിനോ 630 ആണ് . തീർത്തും സ്ഥിരതയായ അനുഭവം ഗെയിംമിങ്ങിലും മറ്റും ഇത് നൽകും എന്നാണ് വൺപ്ലസ് പറയുന്നത് . ഒപ്പം മുൻമോഡലിനെ അപേക്ഷിച്ച് 20 മടങ്ങ് അധികം പ്രകടനം ഗ്രാഫിക്സിന്റെ കാര്യത്തിൽ വൺപ്ലസ് 6T വാഗ്ദാനം ചെയ്യുന്നു . ക്യാമറയുടെ മെഗാപിക്സൽ കാര്യത്തിൽ എത്തുമ്പോൾ വലിയ മാറ്റങ്ങൾ വൺപ്ലസ് 6നെ താരതമ്യം ചെയ്യുമ്പോൾ വരുത്തിയിട്ടില്ലെന്ന് കാണാൻ കഴിയും . പിന്നിൽ ഇരട്ട ക്യാമറ സംവിധാനമാണ് ഉള്ളത് ഇരുക്യാമറകളുടെയും അപ്പാച്ചർ എഫ് 1.7ആണ് . സെൻസറുകൾ 16എംപി + 20 എംപി എന്ന കണക്കിലാണ് . ഒഐഎസ് , ഇഐഎസ് സ്റ്റെബിലൈസേഷൻ ലഭിക്കുന്ന ഈ ക്യാമറകളിൽ . സെക്കന്റിൽ 480 ഫ്രെയ്മുകൾ എന്ന കണക്കിൽ സ്ലോമോഷൻ ഷൂട്ട് സാധ്യമാണ് . സെൽഫി ക്യാമറയുടെ അപ്പാച്ചർ എഫ്2.0ആണ് . 16എംപിയാണ് സെൻസർ . രാത്രിയിൽ എടുക്കുന്ന ചിത്രങ്ങളുടെ ഭംഗി വർദ്ധിപ്പിക്കാൻ നൈറ്റ് സ്കേപ്പ് എന്ന സംവിധാനം വൺപ്ലസ് നൽകുന്നു . ഈ ഫീച്ചർ വൺപ്ലസ് 6 ഉപയോക്താക്കൾക്കും ലഭിക്കും . സാധാരണ പോട്രിയേറ്റ് ചിത്രങ്ങളുടെ ഭംഗിവർദ്ധിപ്പിക്കാൻ സ്റ്റുഡിയോ ലൈറ്റ് എന്ന സംവിധാനം പുതിയ ഫോണിലുണ്ട് . പ്രധാനക്യാമറയ്ക്ക് ഗൂഗിൾ ലെൻസ് സപ്പോർട്ടും വൺപ്ലസ് 6Tക്ക് ലഭിക്കും . പുതിയ ചില മാറ്റങ്ങളോടെ എത്തുന്ന ആൻഡ്രോയ്ഡ് 9 അധിഷ്ഠിതമായ ഒക്സിജൻ ഒഎസ് ആണ് ഫോണിന്റെ ഓപ്പറേറ്റിംഗ് സിസ്റ്റം . 500ൽ അധികം പുതിയ ഒപ്റ്റമൈസേഷൻ ഒഎസിൽ മാറ്റം വരുത്തിയെന്നാണ് വൺപ്ലസ് പറയുന്നത് . വൺപ്ലസ് ഫാസ്റ്റ് ചാർജിങ്ങോടെയുള്ള 3700 എംഎഎച്ച് ബാറ്ററിയാണ് വൺപ്ലസ് 6Tയുടെ ഊർജ്ജ കേന്ദ്രം . കഴിഞ്ഞ ഫോണിനെക്കാൾ 23 ശതമാനം കൂടിയ ചാർജ് 6Tയുടെ ബാറ്ററി നൽകും . ഇന്ത്യയിൽ ആമസോൺ എക്സ്ക്യുസീവായി വിൽപ്പനയ്ക്ക് എത്തുന്ന ഫോൺ നവംബർ ആറുമുതൽ ലഭിച്ച് തുടങ്ങും . വൺപ്ലസ് 6Tയുടെ പ്രീബുക്കിംഗ് ഒക്ടോബർ 27 മുതൽ ആരംഭിച്ചിരുന്നു .


2019 മാർച്ചോടെ രാജ്യത്തെ അൻപത് ശതമാനം എടിഎമ്മുകളും അടച്ചു പൂട്ടാൻ സാധ്യതയുണ്ടെന്ന് എടിഎം മേഖല കേന്ദ്രമാക്കി പ്രവർത്തിക്കുന്ന കോൺഫെഡറേഷൻ ഓഫ് എടിഎം ഇൻഡസ്ട്രി ( ക്യാറ്റ്മി ) യുടെ റിപ്പോർട്ട് . നിലവിൽ രാജ്യത്ത് 2,38,000 എടിഎമ്മുകളാണ് പ്രവർത്തിക്കുന്നതെന്നും ഇതിൽ 1,15,000 എടിഎമ്മുകളെങ്കിലും അടുത്ത വർഷം മാർച്ചോടെ അടച്ചു പൂട്ടപ്പെടാൻ സാധ്യതയുണ്ടെന്നുമാണ് റിപ്പോർട്ടിൽ പറയുന്നത് . എടിഎമ്മുകളുടെ വർധിച്ചു വരുന്ന പ്രവർത്തനചിലവാണ് ഇവ അടച്ചു പൂട്ടുന്നതിലേക്ക് നയിക്കുന്നതെന്ന് റിപ്പോർട്ട് ചൂണ്ടിക്കാട്ടുന്നു . നോട്ട് നിരോധനത്തിന് ശേഷം പുതിയ നോട്ടുകൾ എത്തിയതോടെ അതിന് അനുസരിച്ചുള്ള വലിയ മാറ്റങ്ങൾ എടിഎമ്മുകൾ നടത്തേണ്ടി വന്നു . സുരക്ഷാ ഭീഷണികൾ കണക്കിലെടുത്ത് എടിഎമ്മുകളുടെ സാങ്കേതിക സംവിധാനങ്ങളും തുടർച്ചയായി പരിഷ്കരിക്കേണ്ടി വന്നു ഇതെല്ലാം എടിഎം നടത്തിപ്പിൻറെ ചിലവ് വർധിപ്പിച്ചു . ഭൂരിപക്ഷം ബാങ്കുകളും എടിഎമ്മുകളുടെ പരിപാലനവും പണം നിറയ്ക്കലും അടക്കമുള്ള ചുമതലകൾ പുറം കരാർ നൽകിയിരിക്കുകയാണ് . എടിഎം പരിപാലനത്തിന് വേണ്ടിവരുന്ന ഈ അധികചിലവിൻറെ പങ്കു വഹിക്കാൻ ബാങ്കുകൾ തയ്യാറാവാത്ത പക്ഷം അടുത്ത വർഷം മാർച്ചോടെ രാജ്യത്തെ പകുതിയോളം എടിഎമ്മുകളും പൂട്ടാനാണ് സാധ്യതയെന്ന് റിപ്പോർട്ടിൽ പറയുന്നു . നോട്ട് നിരോധനത്തിന് ശേഷം പുതിയ നോട്ടുകൾ ലഭ്യമാക്കുന്ന തരത്തിൽ ക്യാഷ് ക്യാസറ്റ്സ് ഒരുക്കുന്നതിന് വേണ്ടി മാത്രം 3500 കോടി രൂപ എടിഎം സർവീസ് ഏജൻസികൾക്ക് ചിലവായെന്നാണ് റിപ്പോർട്ടിൽ പറയുന്നത് . നോട്ട് നിരോധനത്തിന് ശേഷമുള്ള ഒരു വർഷത്തിൽ കടുത്ത ജോലിഭാരമാണ് രാജ്യത്തെ എടിഎം സേവനദാതക്കാൾക്ക് നേരിടേണ്ടി വന്നത് . എന്നാൽ ചിലവിനൊത്തുള്ള വരുമാനം ഒരു ഘട്ടത്തിലും അവർക്ക് ലഭിച്ചില്ല . എടിഎം ഇൻറർചാർജ് അടക്കമുള്ളവ ഇപ്പോഴും പഴയ നിരക്കിൽ തുടരുകയാണ് . ബാങ്കുകളുമായി നാലും അഞ്ചും വർഷത്തെ കരാറുകളാണ് പല ഏജൻസികളും ഒപ്പു വച്ചരിക്കുന്നത് . കരാർ ഏറ്റെടുക്കുന്പോൾ ഉള്ള അവസ്ഥയല്ല ഇന്ന് ഈ മേഖലയിലുള്ളത് . പ്രവർത്തനചിലവ് കണ്ടെത്താൻ സാധിക്കാത്ത എടിഎമ്മുകളാവും ആദ്യഘട്ടത്തിൽ അടച്ചു പൂട്ടാൻ സാധ്യത . ഇത്തരം എടിഎമ്മുകൾ കൂടുതലായി ഉള്ളത് ഗ്രാമപ്രദേശങ്ങളിലാണ് . സ്വാഭാവികമായും ഗ്രാമീണജനതയാവും ഇതുമൂലമുള്ള പ്രതിസന്ധി ആദ്യം നേരിടുക . നോട്ട് നിരോധനത്തിന് ശേഷം എടിഎമ്മുകൾക്ക് മുൻപിലുള്ള നീണ്ട ക്യൂവിന് രാജ്യം വീണ്ടും കാത്തു നിൽക്കേണ്ടി വന്നേക്കാം എന്ന മുന്നറിയിപ്പും ക്യാറ്റ്മീയുടെ റിപ്പോർട്ടിലുണ്ട് .


പത്തനാപുരം മണ്ഡലത്തിൽ കെ ബി ഗണേഷ് കുമാറിന്റെ തെരഞ്ഞെടുപ്പ് പ്രചരണവേദിയിലെത്തിയ മോഹൻലാലിനെ വിമർശിച്ച ജഗദീഷിനെ പരിഹസിച്ച് സംവിധായകൻ ബി ഉണ്ണിക്കൃഷ്ണൻ . ഫേസ്ബുക്കിലൂടെയാണ് ബി ഉണ്ണിക്കൃഷ്ണന്റെ പ്രതികരണം . ബ്ലാക്ക്മെയിലോ ? ? പോ മോനേ , ജഗദീഷേ . . . . എന്നാണ് ബി ഉണ്ണിക്കൃഷ്ണന്റെ ഫേസ്ബുക്ക് പോസ്റ്റ് . മോഹൻലാൽ ഗണേഷിന് വേണ്ടി പ്രചരണത്തിന് എത്തിയതിന് പിന്നിൽ ബ്ലാക്ക്മെയിൽ ആണെന്ന് ആരോപണമുണ്ട് എന്നാണ് ജഗദീഷ് പറഞ്ഞിരുന്നു . മോഹൻലാലിനെ ബ്ലാക്ക് മെയിൽ ചെയ്ത് വരുത്തിയതാണെന്ന ആരോപണം മാധ്യമങ്ങൾ അന്വേഷിക്കണമെന്നും ജഗദീഷ് ആവശ്യപ്പെട്ടിരുന്നു . ഇതിനു മറുപടിയെന്നോണമാണ് ബി ഉണ്ണിക്കൃഷ്ണന്റെ ഫേസ്ബുക്ക് പോസ്റ്റ് .


നോക്കിയ ആൻഡ്രോയിഡ് ഫോണുകളായ നോക്കിയ 6 , നോക്കിയ 5 , നോക്കിയ 3 എന്നീ മോഡലുകൾ എച്ച്എംഡി ഗ്ലോബൽ ഇന്ന് ഇന്ത്യയിൽ അവതരിപ്പിച്ചു . ഡൽഹിയിൽ നടക്കുന്ന ചടങ്ങിലാണ് പുതിയ ഫോണുകൾ പുറത്തിറക്കിയത് . 9 , 499 രൂപയ്ക്കാണ് നോക്കിയ 3 ഇന്ത്യൻ വിപണിയിൽ എത്തിക്കുക എന്നാണ് വിവരം . നോക്കിയ 5ന് 12,899 രൂപയായിരിക്കുമെന്നും സൂചനയുണ്ട് . അതേസമയം 14,999 രൂപയ്ക്ക് ആയിരിക്കും നോക്കിയ 6 വിപണിയിലെത്തുക . ലോഞ്ചിനും മുമ്പേ നോക്കിയ 6 ആമസോണിൽ ഓർഡർ ചെയ്യാൻ സൌകര്യം ഉളളതായി ഒരു ട്വിറ്റർ ഉപയോക്താവ് വ്യക്തമാക്കി . ആമസോണിൽ ഫോൺ വിൽപനയ്ക്ക് വെച്ചതിന്റെ സ്ക്രീൻഷോട്ടും ഫോണിന്റെ ഫീച്ചറുകളും ഇയാൾ പോസ്റ്റ് ചെയ്തിട്ടുണ്ട് . വിപണിയിൽ വിൽപനയ്കുളള സ്മാർട്ട് ഫോണുകളെ അപേക്ഷിച്ച് നോക്കിയാൽ നോക്കിയയുടെ പുതിയ മോഡലുകൾ മികച്ചതാവണമെന്നില്ല . എന്നാൽ സ്മാർട്ട്ഫോണുകളുടെ വിലയുടെ കാര്യം നോക്കിയാൽ വിപണിയിൽ ഒന്നാം സ്ഥാനത്ത് ഈ മോഡലുകൾ തന്നെയായിരിക്കും . നോക്കിയ 6 , നോക്കിയ 5 , നോക്കിയ 3 എന്നിവയ്ക്ക് ആൻഡ്രോയിഡ് ഓ അപ്ഡേറ്റുകൾ മാത്രമല്ല ആൻഡ്രോയിഡ് പി യും ലഭിക്കുന്നുണ്ട് . നോക്കിയ 6 - 5 . 50 ഇഞ്ച് ഡിസ്പ്ലേ . 1 . 1GHz ഒക്ടാകോർ പ്രോസസർ . 8എംബി മുൻ ക്യാമറ . 3ജിബി റാം . ആൻഡ്രോയിഡ് 7.0 ന്യുഗട്ട് . 16എംബി റിയർ ക്യാമറ . 8എംബി മുൻ ക്യാമറ . 32ജിബി ഇന്റേർണൽ സ്റ്റോറേജ് . 3000എംഎഎച്ച് ബാറ്ററി നോക്കിയ 5 - 5 . 20ഇഞ്ച് ഡിസ്പ്ലേ . ഒക്ടാകോർ പ്രോസസർ . 8എംബി മുൻ ക്യാമറ . 13എംബി റിയർ ക്യാമറ . 8എംബി മുൻ ക്യാമറ . 2ജിബി റാം . ആൻഡ്രോയിഡ് 7.1.1 . 16ജിബി ഇന്റേർണൽ സ്റ്റോറേജ് നോക്കിയ 3 - 5ഇഞ്ച് ഡിസ്പ്ലേ . 1 . 3GHZ ക്വാഡ്കോർ പ്രോസസർ . 8എംബി മുൻ ക്യാമറ . 720X1280 റിസൊല്യൂഷൻ . 2ജിബി റാം . ആൻഡ്രോയിഡ് 7.0 ന്യുഗട്ട് . 2650എംഎഎച്ച് ബാറ്ററി . 16ജിബി ഇന്റേർണൽ സ്റ്റോറേജ്


ജൂലൈ 31ന് ജിയോ ഓഫറിൻറെ കാലാവധി അവസാനിക്കാനിരിക്കേയാണ് പുത്തൻ ഓഫറുകളുമായി ജിയോ രംഗത്ത് എത്തുന്നു . ധനാ ധനാ ധൻ ഓഫർ നിലനിൽക്കുമ്പോഴാണ് പുതിയ ഓഫറുകൾ എത്തുന്നത് . 309 രൂപയുണ്ടായിരുന്ന ധനാ ധനാ ധൻ ഓഫറിൻറെ കാലാവധി 56 ദിവസമായി കുറച്ചിട്ടുണ്ട് . ഈ പ്ലാൻ ചെയ്താൽ 56 ദിവസത്തേക്ക് 56 ജീബി ഡാറ്റയാണ് ലഭിക്കുന്നത് . ഇതിനോടൊപ്പം തന്നെ 349,399 രൂപയുടെ പ്ലാനുകളും കമ്പനി അവതരിപ്പിച്ചിട്ടുണ്ട് . 349 രൂപക്ക് റീചാർജ് ചെയ്യുമ്പോൾ 56 ദിവസത്തേക്ക് 20 ജി . ബി ഡാറ്റയാണ് ലഭിക്കുക . എന്നാൽ ഈ ഓഫറിൽ 4ജി വേഗതയിൽ ഉപയോഗിക്കുന്ന ഡാറ്റക്ക് പ്രതിദിന പരിധിയില്ല . 399 രൂപയുടെ പ്ലാനിൽ 84 ജിബി ഡാറ്റ 84 ദിവസത്തേക്ക് ലഭിക്കും . ഈ പ്ലാനിൽ പ്രതിദിനം 1ജിബി ഡാറ്റ മാത്രമേ 4ജി വേഗതയിൽ ഉപയോഗിക്കാൻ കഴിയും . 509 രൂപയ്ക്ക് 56 ദിവസത്തേക്ക് 112 ജിബി ഡാറ്റ ഉപയോഗിക്കാനുള്ള പ്ലാനും ജിയോ അവതരിപ്പിച്ചിട്ടുണ്ട് . ഇതിനൊപ്പം തന്നെ 999,1999,4999,9999 രൂപയുടെ ലോങ് ടേം പാക്കുകളും ജിയോ നൽകുന്നുണ്ട് . നിലവിൽ 19 രൂപയിലാണ് ജിയോയുടെ പ്ലാനുകൾ തുടങ്ങുന്നത് . 19 രൂപയ്ക്ക് 200 എംബി ഡാറ്റയായിരിക്കും സൌജന്യമായി ലഭിക്കുക . എല്ലാ പ്ലാനുകൾക്കും വോയിസ് കോളുകളും എസ്എംഎസുകളും സൌജന്യമായിരിക്കും .


ഓസ്ട്രേലിയ - ഇന്ത്യ ടെസ്റ്റ് പരമ്പരയിലെ വിജയികളെ പ്രഖ്യാപിച്ച് മുൻ ഓസ്ട്രേലിയൻ താരം . മാത്യു ഹെയ്ഡനാണ് വിജയികളെ പ്രഖ്യാപിച്ചത് . പരമ്പര ഇന്ത്യ സ്വന്തമാക്കുമെന്നും മുൻ ഓസീസ് ഓപ്പണർ പ്രവചിച്ചു . ഇന്ത്യൻ ടീം ഓസ്ട്രേലിയയുമായി താരതമ്യം ചെയ്യുമ്പോൾ വളരെ അധികം സന്തുലിതമാണെന്നും അതുകൊണ്ടാണ് തനിക്ക് ഇന്ത്യ പരമ്പര നേടുമെന്ന് തോന്നുന്നതെന്നും ഹെയ്ഡൻ പറഞ്ഞു . ഇന്ത്യയുടെ ബൌളിംഗ് നിര വളരെ കരുത്തുറ്റതാണെന്നും പ്രേത്യകിച്ചും സ്പിൻ ബൌളിങ്ങിൽ ഇന്ത്യക്ക് ഓസ്ട്രേലിയയെക്കാൾ മുൻതൂക്കം ഉണ്ടെന്നും ഹെയ്ഡൻ പറഞ്ഞു . പരമ്പരയിൽ ഇതുവരെ വലിയ കൂട്ടുക്കെട്ടുകൾ ഉണ്ടാക്കാൻ കഴിയാത്തതാണ് ഇന്ത്യയുെട പ്രശ്നം . അത്തരത്തിൽ സാധിച്ചാൽ ഓസ്ട്രലിയക്കെതിരെ ജയം സ്വന്തമാക്കാമെന്നും ഹെയ്ഡൻ പറഞ്ഞു . നാല് ടെസ്റ്റ് മത്സരങ്ങൾ ഉള്ള പരമ്പരയിൽ 2 മത്സരങ്ങൾ കഴിഞ്ഞപ്പോൾ ഇരു ടീമുകളും ഓരോ ടെസ്റ്റ് വീതം ജയിച്ച് പരമ്പര സമനിലയിലാണ് . അഡ്ലെയ്ഡിലെ ആദ്യ ടെസ്റ്റ് മത്സരത്തിൽ 31 റൺസിന്റെ ജയം ഇന്ത്യ സ്വന്തമാക്കിയെങ്കിലും രണ്ടാം ടെസ്റ്റിൽ ഇന്ത്യ 146ന്റെ കനത്ത പരാജയം ഏറ്റു വാങ്ങിയിരുന്നു . ഇന്ത്യയും ഓസ്ട്രേലിയയും തമ്മിലുള്ള മൂന്നാം ടെസ്റ്റ് 26ന് മെൽബണിൽ നടക്കും .


ചിരിപ്പടങ്ങുകളുടെ അണിയറക്കാരൻ റാഫിയുടെ പുതിയ സിനിമ പ്രദർശനത്തിന് എത്തുകയാണ് . റോൾ മോഡൽസ് . നായകനാവുന്നത് പുതിയകാല സിനിമയുടെ അംബാസഡർ ഫഹദും . മികച്ച നടനുള്ള സംസ്ഥാന അവാർഡ് നേടിയ വിനായകനും ഒപ്പമുണ്ട് . ഇവരെല്ലാം ഒന്നിക്കുമ്പോൾ റോൾ മോഡൽ ഗംഭീരമാകും എന്ന പ്രതീക്ഷയിലാണ് പ്രേക്ഷകരും . സിനിമയെ കുറിച്ച് റാഫി asianetnews . tvയോട് സംസാരിക്കുന്നു . ഹണി ആർ കെ നടത്തിയ അഭിമുഖം .  എന്താണ് റോൾ മോഡൽസ് ? റോൾ മോഡൽസ് കുറേ സുഹൃത്തുക്കളുടെ കഥയാണ് . ആറ് പേരാണ് പ്രധാന കഥാപാത്രങ്ങളെ അവതരിപ്പിക്കുന്നത് . ഫഹദ് , വിനായകൻ , നമിത , സൌബിൻ , ശ്രിദ്ധ , ഷറഫുദ്ദിൻ എന്നിവരാണ് സുഹൃത്തുക്കളായിട്ട് എത്തുന്നത് . പഠനകാലത്ത് ഉറ്റസുഹൃത്തുക്കളായ ഇവർ വേർപിരിഞ്ഞുപോയെങ്കിലും വർഷങ്ങൾക്കു ശേഷം വീണ്ടും ഒരു പ്രശ്നത്തിന്റെ പേരിൽ കണക്റ്റ് ചെയ്യുപ്പെടുന്നതും അത് പരിഹരിക്കാൻ ശ്രമിക്കുകയുമാണ് ചെയ്യുന്നത് . ആ സംഭവങ്ങളാണ് സിനിമ പറയുന്നത് .  താങ്കളുടെ സിനിമകളുടെ പതിവിൽ നിന്ന് വ്യത്യസ്തമായി ഫഹദാണ് ഇത്തവണ നായകൻ . എന്തുകൊണ്ട് ഫഹദ് ? ഞാൻ ജയസൂര്യയെ നായകനാക്കി സിനിമ ചെയ്തിട്ടുണ്ട് . കുഞ്ചാക്കോ ബോബനെയും നായകനാക്കിയിട്ടുണ്ട് . രണ്ടു വർഷമായി ഫഹദുമായി ഒരു സിനിമ ചെയ്യാൻ ആലോചിച്ചിട്ട് . ഇപ്പോഴാണ് വർക്ക് ഔട്ട് ആയത് . വെറും ഒരു കോമഡി കഥാപാത്രമല്ല ഇതിൽ ആർക്കും . ഫഹദിന്റെ കഥാപാത്രം വെറും കൊമേഡിയനുമല്ല . പിന്നെ , ചില പ്രത്യേക റോളുകളിൽ മാത്രമല്ല , ഏതു റോളും ഒരുപോലെ മികവോടെ ചെയ്യാനാകുന്ന നടനാണ് ഫഹദ് . ഫഹദ് ഇതിലെ കഥാപാത്രത്തിന്റെ കാര്യത്തിൽ കൃത്യമായിരുന്നു .  സംസ്ഥാന അവാർഡിന് ഫഹദിനോട് മത്സരിച്ച് മികച്ച നടനായ വിനായകനും സിനിമയിലുണ്ട് . വിനായകന്റെ കഥാപാത്രം എങ്ങനെയുള്ളതാണ് ? മുമ്പ് വിനായകൻ എന്റെ ചതിക്കാത്ത ചന്തു എന്ന സിനിമയിൽ അഭിനയിച്ചിട്ടുണ്ട് . അതുപോലെയുള്ള കഥാപാത്രമല്ല റോൾ മോഡലിലേത് . വിനായകന്റെ ഇന്നുവരെയുള്ള കഥാപാത്രങ്ങളിൽ നിന്ന് വ്യത്യസ്തമാണ് . കോമഡിയുണ്ട് . പക്ഷേ അത് വെറുതെ സംഭാഷണങ്ങളിൽ നിന്ന് മാത്രം വരുന്നതല്ല . ഓരോ സിറ്റുവേഷനോട് ഓരോരുത്തർ പ്രതികരിക്കുന്നതാണ് . അതിലാണ് കോമഡി വർക്ക് ഔട്ട് ആകുന്നത് . തേച്ചില്ലേ പെണ്ണേ എന്ന ഗാനം വൈറലായല്ലോ ? പാട്ടിനെ വിമർശിച്ച് നിരവധി ട്രോളുകളും വന്നിട്ടുണ്ട് ? അതെ സിനിമയ്ക്ക് മുന്നേ ഒരു പാട്ടാണ് പ്രേക്ഷകരുടെ മുന്നിലേക്ക് എത്തിയത് . അത് വൈറലായിട്ടുണ്ട് . ഇപ്പോൾ തന്നെ 11 ലക്ഷത്തിലധികം പേർ കണ്ടിട്ടുണ്ട് . പിന്നെ വൈറലാകുമ്പോൾ അതിനു ട്രോളും വരിക സ്വാഭാവികം . ഞാൻ ട്രോളുകളൊക്കെ ശ്രദ്ധിക്കുന്ന ആളാണ് , ആസ്വദിക്കുന്ന ആളാണ് . എന്റെ സിനിമയിലെ ഹരിശ്രീ അശോകന്റെ കഥാപാത്രമാണ് ഏറ്റവും കൂടുതൽ ട്രോളുകൾ വന്നിട്ടുണ്ടാകുക . നടനെന്ന നിലയിലുള്ള വിശേഷങ്ങൾ ? ഇതിൽ ഒരു സൈക്കാട്രിസ്റ്റായി അഭിനയിച്ചിട്ടുണ്ട് . പ്രൊഫസർ ഡിങ്കനിലും ഒരു കഥാപാത്രമുണ്ട് . ദിലീപ് അവതരിപ്പിക്കുന്ന പ്രൊഫസർ ഡിങ്കനെ ചെറുപ്പകാലത്ത് മാജിക് പഠിപ്പിക്കുന്ന പ്രൊഫസർ എന്ന കഥാപാത്രമായാണ് അഭിനയിക്കുന്നത് . അതുപോലെ ബിജുമേനോൻ നായകനാകുന്ന ഷെർലക് ടോംസിലും മൊഹ്സിൻ സംവിധാനം ചെയ്യുന്ന സിനിമയിലും അഭിനയിക്കുന്നുണ്ട് . ഹലോ എന്ന ചിത്രവും മായാവി എന്ന ചിത്രവും യോജിപ്പിച്ച് ഒരു രണ്ടാം ഭാഗം മുമ്പ് പ്രഖ്യാപിച്ചിരുന്നല്ലോ ? ഹലോയും മായാവിയും ഒരേപോലെ പ്രേക്ഷകരെയും ആകർഷിച്ച സിനിമകളായിരുന്നുനു . അതുകൊണ്ടായിരുന്നു രണ്ടു സിനിമകളെയും യോജിപ്പിച്ച് ഒരു രണ്ടാം ഭാഗം ഒരുക്കാൻ ആലോചിച്ചിരുന്നത് . പക്ഷേ അത് ഉപേക്ഷിച്ചു . സിദ്ദിഖ് - ലാൽ കൂട്ടുകെട്ടിനെ പോലെ റാഫിയും മെക്കാർട്ടിനും വീണ്ടും ഒന്നിക്കുമോ ? മെക്കാർട്ടിൻ സ്വന്തമായി ഒരു സിനിമ ചെയ്യുന്ന തിരക്കിലാണ് . അത് ഉടൻ ഉണ്ടാകും . ഞങ്ങൾ സിനിമാക്കാര്യങ്ങൾ ചർച്ച ചെയ്യാറുണ്ട് . ഇനിയും ഒരുമിച്ച് സിനിമ ചെയ്തുകൂടാ എന്നില്ല . അങ്ങനത്തെ സാഹചര്യം വന്നാൽ വീണ്ടും ഒന്നിച്ചു സിനിമ ചെയ്യും .


ന്യൂസിലാൻഡിനെതിരായ ടെസ്റ്റ് പരമ്പരയിലെ മൂന്നാമത്തെ മൽസരത്തിൽ ഇന്ത്യ ഭേദപ്പെട്ട സ്കോറിലേക്ക് . ടോസ് നേടി ബാറ്റിംഗ് തെരഞ്ഞെടുത്ത ഇന്ത്യ ഒടുവിൽ വിവരം ലഭിക്കുമ്പോൾ മൂന്നിന് 170 എന്ന നിലയിലാണ് ഇന്ത്യ . 59 റൺസോടെ നായകന് വിരാട് കൊഹ്ലിയും 27 റൺസോടെ അജിൻക്യ രഹാനെയുമാണ് ക്രീസിൽ . ഏറെക്കാലത്തെ ഇടവേളയ്ക്കുശേഷം ഗൌതം ഗംഭീർ ടീമിലേക്ക് തിരിച്ചെത്തിയ മൽസരത്തിൽ ഇന്ത്യയ്ക്ക് 10 റൺസെടുത്ത ഓപ്പണർ മുരളി വിജയ്യുടെ വിക്കറ്റാണ് തുടക്കത്തിലേ നഷ്ടമായത് . ജിതൻ പട്ടേലിന്റെ പന്തിൽ ടോം ലഥാം പിടിച്ചാണ് മുരളി വിജയ് പുറത്തായത് . പിന്നീട് 29 റൺസെടുത്ത ഗൌതം ഗംഭീറും 41 റൺസെടുത്ത ചേതേശ്വർ പൂജാരയും പുറത്തായി . അപ്പോൾ മൂന്നിന് 100 എന്ന നിലയിലായിരുന്നു ഇന്ത്യ . പിന്നീട് ക്രീസിൽ ഒത്തുചേർന്ന വിരാട് കൊഹ്ലിയും അജിൻക്യ രഹാനെയും ചേർന്നാണ് ഇന്ത്യയെ കൂടുതൽ നഷ്ടങ്ങളില്ലാതെ കരകയറ്റിയത് . ന്യൂസിലാൻഡിനുവേണ്ടി ട്രെന്റ് ബൌൾട്ട് , ജിതൻ പട്ടേൽ , മിച്ചൽ സാന്റ്നർ എന്നിവർ ഓരോ വിക്കറ്റ് വീതമെടുത്തു . ശിഖർ ധവാന് പകരമാണ് ഗംഭീർ ടീമിലെത്തിയത് . ഭുവനേശ്വർ കുമാറിന് പകരം ഉമേഷ് യാദവും ടീമിലെത്തി . ന്യൂസിലാൻഡും രണ്ടു മാറ്റങ്ങളുമായാണ് കളിക്കുന്നത് . നീൽ വാംഗ്നർക്ക് പകരം ജിമ്മി നീഷാമും നിക്കോൾസിന് പകരം വില്യംസണും ടീമിൽ തിരിച്ചെത്തി . പരമ്പരയിലെ ആദ്യ രണ്ടു മൽസരങ്ങളും ജയിച്ച ഇന്ത്യ പരമ്പര സ്വന്തമാക്കിയിട്ടുണ്ട് . ഈ മൽസരം ജയിച്ച് പരമ്പര തൂത്തുവാരാൻ ഇന്ത്യ ശ്രമിക്കുമ്പോൾ , ഒരു മൽസരമെങ്കിലും ജയിച്ച് നാണം മറയ്ക്കാനാണ് കീവികളുടെ ശ്രമം .


വിമർശനങ്ങൾക്കും ട്രോളുകൾക്കും നടുവിൽ നിന്ന് നേടിയ സെഞ്ചുറി രോഹിത് ശർമയ്ക്ക് നൽകുന്ന ആത്മവിശ്വാസം ചെറുതല്ല . ക്യാപ്റ്റൻ വിരാട് കോലി തന്നിലർപ്പിച്ച വിശ്വാസം കാത്തുസൂക്ഷിച്ചാണ് തുടർപരാജയങ്ങൾക്കൊടുവിൽ രോഹിത് ദക്ഷിണാഫ്രിക്കയിലെ ആദ്യ സെഞ്ചുറി നേടിത് . ഇതിനിടെ കോലിയെയും രഹാനെയും റണ്ണൌട്ടാക്കിയതിന്റെ പഴി കേൾക്കേണ്ടിവന്നെങ്കിലും തന്റെ സെഞ്ചുറി ടീമിനെ ജയിപ്പിച്ചുവെന്ന് ഹിറ്റ്മാന് ആശ്വസിക്കാം . ശ്രീലങ്കക്കെതിരെ സെഞ്ചുറി നേടിയപ്പോൾ വിവാഹ മോതിരത്തിൽ ചുംബിച്ച് ആഘോഷിച്ച രോഹിത് ഇത്തവണ അതിന് തയാറായില്ല . സെഞ്ചുറി നേടിയപ്പോൾ വലിയ ആഘോഷമൊന്നും നടത്തിയതുമില്ല . ഇക്കാര്യം മത്സരശേഷം ഷോൺ പൊള്ളോക്ക് ചൂണ്ടിക്കാട്ടിയപ്പോൾ ആഘോഷത്തിലല്ല സെഞ്ചുറി ടീമിനെ ജയിപ്പിച്ചോ എന്നതിലാണ് കാര്യമെന്ന് രോഹിത് പറയുകയും ചെയ്തു . സെഞ്ചുറി നേട്ടത്തിൽ കാര്യമായി സന്തോഷിക്കാതിരുന്ന രോഹിത് തനിക്ക് ലഭിച്ച മാൻ ഫ് ദ മാച്ച് പരസ്കാരം പ്രണയദിനത്തിൽ ഭാര്യ റിതിക സജ്ദേക്ക് സമർപ്പിച്ചാണ് ആഘോഷിച്ചത് . രോഹിത്തിന്റെ എല്ലാ മത്സരങ്ങളും കാണാനായി ഗ്യാലറിയിലെത്താറുള്ള റിതിക ഇത്തവണ ദക്ഷിണാഫ്രിക്കയിൽ രോഹിത്തിനൊപ്പമില്ല .


പ്രേമത്തിൻറെ തെലുങ്ക് പതിപ്പിന് എതിരെ തമിഴ് , മലയാളം ആരാധകരുടെ പരിഹാസം സഹിക്കാതെ മലരേ എന്ന ഗാനത്തിൻറെ തെലുങ്ക് പതിപ്പ് എവരേയുടെ യൂട്യൂബ് പേജിലെ കമൻറ് ബോക്സ് പൂട്ടി . കമന്റ് ബോക്സ് പൂട്ടിയതോടെ ഇനിയാർക്കും പേജിൻറെ താഴെയുള്ള കമൻറ് ബോക്സിൽ ഒന്നും എഴുതാൻ സാധിക്കില്ല . നേരത്തെ ഗാനം റിലീസ് ചെയ്തതിന് ശേഷം കമൻറ് ബോക്സിൽ വന്നു നിറഞ്ഞ തെറി വിളിയും ട്രോളും കാരണമാണ് കമന്റ്ബോക്സ് പൂട്ടിയെതന്ന് കരുതുന്നു . തെലുങ്കിൽ നാഗചൈതന്യയും ശ്രുതി ഹാസനും നായികാനായകന്മാരാകുന്ന ‘പ്രേമം’ റീമേക്ക് ആദ്യ അനൌൺസ്മെന്റ് മുതൽ സിനിമാവൃത്തങ്ങളിൽ സവിശേഷശ്രദ്ധ നേടിയിരുന്നു . പ്രോജക്ട് പ്രഖ്യാപിച്ചപ്പോൾത്തന്നെ # RIPPremam എന്നൊരു ഹാഷ് ടാഗ് ട്വിറ്ററിൽ പ്രത്യക്ഷപ്പെട്ടിരുന്നു . തങ്ങൾ ഹൃദയത്തിലേറ്റിയ പ്രിയചിത്രത്തിന്റെ ഒരു റീമേക്ക് കാണാൻ ‘ശക്തിയില്ലാത്ത’ ആരാധകരാരോ പ്രചരിപ്പിച്ചതായിരുന്നു അത് . മലയാളം ‘പ്രേമ’ത്തിലെ ‘മലരേ’ എന്ന ഗാനം തെലുങ്ക് പതിപ്പിൽ അതേ ഈണത്തിൽ മൊഴിമാറ്റിയാണ് എത്തുന്നത് . മലയാളത്തിൽ പാടിയ വിജയ് യേശുദാസ് തന്നെയാണ് തെലുങ്കിലും പാടിയിരിക്കുന്നത് . മലയാളത്തിൽ നിവിൻ പോളിയുടെ സ്ഥാനത്ത് അക്കിനേനി നാഗചൈതന്യയെയും സായ് പല്ലവിയുടെ സ്ഥാനത്ത് ശ്രുതി ഹാസനെയും കണ്ടിട്ട് ‘പ്രേമം’ ആരാധകർക്ക് സഹിച്ചില്ല .


ഫ്ലിപ്പ്കാർട്ട് ബിഗ് ഫ്രീഡം സെയിൽ ഓഫറുകളെ വെല്ലാൻ ആമസോൺ . മികച്ച ഓഫറുകളാണ് ആമസോൺ മുന്നോട്ടുവെയ്ക്കുന്നത് . ഓഗസ്റ്റ് 9 മുതൽ 12 വരെയാണ് ആമസോണും ഫ്ളിപ്പ്കാർട്ടും ഓഫർ വിൽപ്പന നടത്തുന്നത് . സ്മാർട്ട്ഫോണുകൾക്കൊപ്പം ലാപ്ടോപ്പുകൾ , സ്മാർട്ട് വാച്ചുകൾ , ടെലിവിഷൻ സെറ്റുകൾ തുടങ്ങി ഉൽപ്പന്നങ്ങളെല്ലാം വിൽപനയ്ക്കുണ്ട് . ചില ഉൽപന്നങ്ങൾക്ക് പതിവിനു വിപരീതമായി വൻ ഓഫർ പ്രഖ്യാപിക്കാനും സാധ്യതയുണ്ട് . 72 മണിക്കൂർ നീണ്ടു നിൽക്കുന്ന വിൽപനയിൽ റെഡ്മി നോട്ട് 4 തന്നെയായിരിക്കും ഏറ്റവും കൂടുതൽ കച്ചവടം നടക്കുക . ഇതിൻറെ തന്നെ മൂന്നു വേരിയൻറ് ഹാൻഡ്സെറ്റുകളും വിൽപനയ്ക്കുണ്ടാകും . സ്മാർട്ട്ഫോണുകൾക്ക് 35 ശതമാനം വിലക്കുറവിലാണ് ആമസോൺ വിൽപ്പന നടത്തുന്നത് . മറ്റ് ഇലക്ട്രോണിക്സ് ഉപകരണങ്ങൾക്ക് 50 ശതമാനം വരെ ഇളവ് നൽകും . പവർബാങ്കിന് 65 ശതമാനം വരെ ഓഫറുകളാണ് ആമസോൺ സെയിലിൽ പ്രഖ്യാപിച്ചിട്ടുണ്ട് . ആമസോണിൻറെ ആപ്ലിക്കേഷനിൽ നിന്ന് ഉൽപന്നങ്ങൾ വാങ്ങുന്നവർക്ക് എസ് . ബി . ഐ ഡെബിറ്റ് , ക്രെഡിറ്റ് കാർഡ് ഉപയോഗിച്ചാൽ 15 ശതമാനം ഡിസ്കൌണ്ട് ലഭിക്കും .


Jio Banned 827 Porn Site : പ്രമുഖ ടെലികോം സേവന ദാതാക്കളായ ജിയോ , പോൺ വെബ്സൈറ്റുകൾ നിരോധിച്ചതായി ഉപഭോക്താക്കളുടെ പരാതി . പോൺഹബ് , എക്സ്വീഡിയോ തുടങ്ങി നൂറ് കണക്കിന് പോൺ വെബ്സൈറ്റുകളാണ് ജിയോ നിരോധിച്ചതായി ഉപഭോക്താക്കൾ പറയുന്നത് . പോൺ വെബ്സൈറ്റുകൾ നിരോധിക്കണമെന്ന് നേരത്തെ തന്നെ രാജ്യത്തെ ടെലികോം വകുപ്പ് ആവശ്യപ്പെട്ടിരുന്നു . ഉത്തരാഖണ്ഡ് ഹൈക്കോടതിയാണ് ഇന്റർനെറ്റിൽ അശ്ലീല ഉളളടക്കമുളള വെബ്സൈറ്റുകൾ നിരോധിക്കാൻ ഉത്തരവിട്ടത് . ടെലികോം വകുപ്പ് രാജ്യത്തെ എല്ലാ ടെലികോം സേവന ദാതാക്കൾക്കും ഇത് സംബന്ധിച്ച് നിർദ്ദേശം നൽകിയിട്ടുണ്ട് . ജിയോ നിരോധിച്ചതോടെ മറ്റ് സേവന ദാതാക്കളും വൈകാതെ പോൺ വെബ്സൈറ്റുകൾ നിരോധിക്കേണ്ടി വരും . 827 ഓളം വെബ്സൈറ്റുകൾ പൂട്ടാനാണ് ടെലികോം വകുപ്പിന്റെ ഉത്തരവ് . സമൂഹ മാധ്യമങ്ങളിൽ വലിയ ചർച്ചയ്ക്കാണ് ഇതോടെ തുടക്കമിട്ടിരിക്കുന്നത് . ഇന്ത്യയിൽ നീലച്ചിത്രങ്ങളുടെ നിർമ്മാണം നിയമം വഴി നിരോധിച്ചിട്ടുണ്ട് . എന്നാൽ സ്വകാര്യ ഇടങ്ങളിൽ ഇത് കാണുന്നതിന് വിലക്കില്ല . ഐടി നിയമം വഴി തന്നെ ഇത് അനുവദിച്ചിട്ടുണ്ട് .


വിൻഡീസ് ഇതിഹാസം ബ്രയാൻ ലാറയുടെ എക്കാലത്തെയും മികച്ച പരിമിത ഓവർ ഇലവനിൽ ഇന്ത്യയിൽ നിന്ന് ഒരു താരം . മാസ്റ്റർ ബ്ലാസ്റ്റർ സച്ചിൻ ടെൻഡുൽക്കറെയും കിംഗ് കോലിയെയും പരാമർശിക്കാതെ ഹിറ്റ്മാൻ രോഹിത് ശർമ്മയെയാണ് ലാറ തൻറെ ടീമിലുൾപ്പെടുത്തിയത് . ' ഏകദിനത്തിലും ടി20യിലും രോഹിതിൻറെ നമ്പറുകൾ നോക്കുക . റൺസിൻറെ അടിസ്ഥാനത്തിൽ ലോകത്തിലെ മികച്ച താരം അദേഹമാണ് . എൻറെ ടീമിൽ മാത്രമല്ല , ആര് ലോക ഇലവനെ തെരഞ്ഞെടുത്താലും രോഹിത് ആ ടീമിൽ ഇടംപിടിക്കുമെന്നുറപ്പ് ' - ലാറ ഒരു ദേശീയ മാധ്യമത്തോട് പറഞ്ഞു . വിൻഡീസിനെതിരായ ടി20 പരമ്പരയിലെ രണ്ടാം മത്സരത്തിൽ തകർപ്പൻ സെഞ്ചുറി നേടി മിന്നും ഫോമിലാണ് രോഹിത് ശർമ്മ . 61 പന്തിൽ നിന്നായിരുന്നു രോഹിതിൻറെ 111 റൺസ് . ടി20യിൽ കൂടുതൽ റൺസ് നേടിയ ഇന്ത്യൻ താരമെന്ന നേട്ടത്തിൽ വിരാട് കോലിയെ മത്സരത്തിൽ മറികടന്നിരുന്നു . ടി20യിൽ കൂടുതൽ റൺസെടുത്ത ന്യൂസീലാൻഡ് താരം മാർട്ടിൻ ഗുപ്റ്റിലിനേക്കാൾ 68 റൺസ് മാത്രം പിന്നിലാണ് ഇന്ത്യൻ ഓപ്പണർ . അന്താരാഷ്ട്ര ടി20യിൽ നാല് സെഞ്ചുറി നേടുന്ന ആദ്യ താരം കൂടിയാണ് രോഹിത് .


കായിക രംഗത്തെ വിവേചനങ്ങൾ പുറത്തുവരുന്നതിനിടെ ടെന്നീസിൽ താൻ നേരിടുന്ന വിവേചനം തുറന്ന് പറഞ്ഞ് സെറീന വില്യംസ് . വിംബിൾഡണിനിടെ നടന്ന ഡോപ്പിംഗ് ടെസ്റ്റിൽ യുഎസ് ഡോപ്പിംഗ് ഏജൻസി മറ്റുള്ളവരേക്കാൾ കൂടുതൽ സമയം തന്നെ പരിശോധനയ്ക്ക് വിധേയയാക്കി എന്നാണ് സെറീന ആരോപിക്കുന്നത് . മറ്റ് താരങ്ങളേക്കാൾ കൂടുതൽ സമയം തന്നെ പരിശോധനയ്ക്ക് വിധേയയാക്കി . വിവേചനമല്ലാതെ ഇത് മറ്റെന്താണെന്നും സെറീന ചോദിക്കുന്നു . ട്വിറ്ററിലൂടെയാണ് സെറീനയുടെ വെളിപ്പെടുത്തൽ . കായികമേഖലയെ ശുദ്ധീകരിക്കാനുള്ള എന്തിനും താൻ തയ്യാറാണെന്നും സെറീന ട്വിറ്ററിൽ കുറിച്ചു . വിംബിൾഡണിനെ തുടർന്ന് നടന്ന പരിശോധനയിലും പ്രതിഷേധവുമായി സെറീന രംഗത്തെത്തിയിരുന്നു . ഒരു കുഞ്ഞിന് ജന്മം നൽകിയ ശേഷം അടുത്തിടെയാണ് സെറീന ഗ്രാൻഡ് സ്ലാം ക്വാർട്ടിലേക്ക് തിരിച്ചെത്തിയത് . ഫൈനലിൽ സെറീന ആഗ്വലിക് കെർബറോട് പരാജയപ്പെടുകയായിരുന്നു . ഫ്രഞ്ച് ഓപ്പണിൽ ടൂർണമെന്റിനിടെ പരിക്കേറ്റതിനാൽ പിന്മാറിയിരുന്നു .


ബാംഗ്ലൂർ ഡെയ്സിന് ശേഷം അഞ്ജലി മേനോൻ സംവിധാനം ചെയ്യുന്ന കൂടെയിലെ ഗാനം പുറത്തിറങ്ങി . വാനവില്ലെ എന്ന് തുടങ്ങുന്ന റഫീഖ് അഹമ്മദിൻറെ വരികൾക്ക് സംഗീതം നൽകിയിരിക്കുന്നത് എം ജയചന്ദ്രനാണ് . കാർത്തിക് ആണ് ഗാനം ആലപിച്ചിരിക്കുന്നത് . പൃഥ്വി രാജ് , പാർവ്വതി , നസ്രിയ എന്നിവർ കേന്ദ്രകഥാപാത്രങ്ങളായെത്തുന്ന ചിത്രംകൂടിയാണ് കൂടെ . ഇപ്പോൾ തീയേറ്ററുകളിലുള്ള റോഷ്നി ദിനകർ ചിത്രം മൈ സ്റ്റോറിക്ക് പിന്നാലെ പൃഥ്വിരാജ് - പാർവ്വതി കോമ്പിനേഷൻ എത്തുന്ന ചിത്രം , വിവാഹത്തിന് ശേഷം നസ്രിയയുടെ തിരിച്ചുവരവ് ചിത്രം , സംവിധായകൻ രഞ്ജിത്ത് ഒരു മുഴുനീള വേഷത്തിൽ എത്തുന്നു എന്നീ പ്രത്യേകതകളുമുണ്ട് കൂടെയ്ക്ക് . ജൂലൈ 14ന് തീയേറ്ററുകളിലെത്തുന്ന ചിത്രത്തിൻറെ ഛായാഗ്രഹണം , സൌബിൻ ഷാഹിർ ചിത്രം പറവ ക്യാമറയിൽ പകർത്തിയ ലിറ്റിൽ സ്വയമ്പ് പോൾ ആണ് . പ്രവീൺ ഭാസ്കർ ആണ് എഡിറ്റിംഗ് . ലിറ്റിൽ ഫിലിംസ് ഇന്ത്യയുമായി ചേർന്ന് രജപുത്ര വിഷ്വൽ മീഡിയയുടെ ബാനറിൽ എം . രഞ്ജിത്ത് ആണ് നിർമ്മാണം .


ഗോൾഡ് എക്സ്ചേഞ്ച് ട്രേഡ് ഫണ്ടുകൾ വാങ്ങുമ്പോൾ സ്വർണ്ണവില മാത്രം നൽകിയാൽ മതി . പ്രവൃത്തി സമയങ്ങളിൽ നിങ്ങൾക്ക് സ്റ്റോക്ക് എക്സ്ചേഞ്ചുകളിൽ ഇത് വിൽക്കാം . അപ്പോഴുള്ള സ്വർണ്ണവില ലഭിക്കും . എന്നാൽ വിൽക്കുമ്പോൾ പണിക്കുറവോ മറ്റ് അധിക ചിലവുകളോ ഉണ്ടാവില്ല . ബ്രോക്കറേജ് ഫീസും അതിന്റെ നികുതിയും നൽകണം . ആഭരണം വിൽക്കുമ്പോഴുള്ള നഷ്ടവുമായി താരതമ്യം ചെയ്യുമ്പോൾ ഇത് വളരെ കുറവാണ് . സമാനമായ രീതിയിൽ ബാങ്കുകൾ , ബാങ്കിതര ധനകാര്യ സ്ഥാപനങ്ങൾ , സ്റ്റോക്ക് എക്സ്ചേഞ്ച് എന്നിവിടങ്ങളിൽ നിന്ന് SBGയും വാങ്ങാം . സ്വർണ്ണം വാങ്ങുന്നതിനെ അപേക്ഷിച്ച് അധിക ചെലവ് വളരെ കുറവാണ് . സമാന രീതിയിൽ വിൽക്കുകയും ചെയ്യാം . നികുതി നിരക്കിൽ വ്യത്യാസമുണ്ടെന്ന് മാത്രം . ചുരുക്കത്തിൽ ഒരു നിക്ഷേപമെന്ന നിലയിൽ നല്ല ലാഭം പ്രതീക്ഷിച്ച് നിങ്ങൾ സ്വർണ്ണം വാങ്ങാൻ ഉദ്ദേശിക്കുന്നെങ്കിൽ ETFഉം SGBയും തന്നെയാണ് നല്ല വഴികൾ .